ഈറ്റ വെട്ടുന്നതിനിടെ മുന്നിൽപെട്ട രാജവെമ്പാല പത്തിവിടർത്തിയപ്പോൾ, അതിനെ കുത്തിയ ആദിവാസിയെയാണ് അന്ന് പാമ്പു കടിച്ചത്; ഇന്നത് ഹർഷാദ്; പാമ്പുകടിച്ചതോ പാമ്പിനെ കൊണ്ട് കടിപ്പിച്ചതോ? മരണത്തിൽ അസ്വാഭാവികത ആരോപിച്ച് കുടുംബം – Media Mangalam\nഈറ്റ വെട്ടുന്നതിനിടെ മുന്നിൽപെട്ട രാജവെമ്പാല പത്തിവിടർത്തിയപ്പോൾ, അതിനെ കുത്തിയ ആദിവാസിയെയാണ് അന്ന് പാമ്പു കടിച്ചത്; ഇന്നത് ഹർഷാദ്; പാമ്പുകടിച്ചതോ പാമ്പിനെ കൊണ്ട് കടിപ്പിച്ചതോ? മരണത്തിൽ അസ്വാഭാവികത ആരോപിച്ച് കുടുംബം\nതിരുവനന്തപുരം: രാജവെമ്പാല കടിച്ച് മരിച്ച കേരളത്തിലെ ആദ്യത്തെ കേസും രാജ്യത്ത് വിരലിലെണ്ണാവുന്നവതിൽ ഒന്നെന്ന് വിശേഷിപ്പിക്കപ്പെടുകയും ചെയ്ത കേസായിരുന്നു തിരുവനന്തപുരം മൃഗശാലയിലേത്. തീറ്റ കൊടുക്കുന്നതിനിടെയാണ് മൃഗശാലയിലെ ജീവനക്കാരൻ കാട്ടാക്കട അമ്പൂരി സ്വദേശി ഹർഷാദ് (45) രാജവെമ്പാലയുടെ കടിയേറ്റു മരിച്ചത്. എന്നാൽ ഈ മരണത്തിൽ അസ്വാഭാവികത കാണുകയാണ് ഹർഷാദിന്റെ അച്ഛനും അമ്മയും അടക്കമുള്ളവർ.രാജവെമ്പാലയുടെ ആവാസ വ്യവസ്ഥ പൊതുവേ ഉൾവനത്തിലാണെന്നതാണ് മരണങ്ങൾ കുറയുന്നതിനുള്ള പ്രധാന കാരണമായി ചൂണ്ടിക്കാണിക്കുന്നത്.\nകുടുംബ പ്രശ്‌നങ്ങളാണ് ഹർഷദിന്റെ മരണത്തിന് കാരണമെന്നാണ് ആരോപണം. ഭാര്യയുമായി പിണങ്ങി കഴിയുകയായിരുന്നു ഹർഷാദ് എന്ന് ബന്ധുക്കൾ പറയുന്നു. ഭാര്യ വീട്ടിൽ നിന്ന് പോയതിന്റെ ദുഃഖത്തിലായിരുന്നു ഹർഷാദെന്നും മരണ ദിവസം ഹർഷാദിന് ഒരു ഫോൺ എത്തിയതിന് ശേഷം അസ്വസ്ഥനായി ആ ഫോൺ തല്ലി തകർത്തുവെന്നാണ് വിവരം.ഹർഷാദിന്റെ ഭാര്യയുടെ സഹോദരൻ ഹർഷാദിന്റെ ഉമ്മയെ വീട്ടിലെത്തി മർദ്ദിച്ചതും ചർച്ചയാകുന്നുണ്ട്. കാട്ടക്കട പൊലീസിൽ പരാതി കൊടുത്തിരിക്കുകയാണ് ഹർഷാദിന്റെ ഉമ്മ.ഇതോടെ വലിയ കുടുംബ പ്രശ്‌നങ്ങൾ ഹർഷാദും ഭാര്യയും തമ്മിലുണ്ടായിരുന്നുവെന്നാണ് പുറത്തു വരുന്ന സൂചന. ഹർഷാദിന്റേത് ആത്മഹത്യയാണെന്നും ഭാര്യയ്‌ക്കെതിരെ ആത്മഹത്യാ പ്രേരണയ്ക്ക് കേസെടുക്കണമെന്നുമാണ് അവർ ഉയർത്തുന്ന ആവശ്യം.\nമകന്റെ മരണത്തിലെ ദുരൂഹത നീക്കാൻ പരാതിയുമായി അച്ഛനും അമ്മയും സമീപിച്ചതാണ് ഹർഷാദിന്റെ ഭാര്യയുടെ സഹോദരനെ ചൊടിപ്പിച്ചത്. ദുരൂഹത മാറും വരെ കാത്തിരുന്നാൽ സർക്കാർ അനുവദിച്ച 30 ലക്ഷം നഷ്ടപരിഹാരം കിട്ടുന്നത് വൈകും. ഇത് മനസ്സിലാക്കി പരാതി പിൻവലിക്കണമെന്നതായിരുന്നു സഹോദരന്റെ ആവശ്യം എന്നാണ് ആരോപണം. ഇതിന് പറ്റില്ലെന്ന് പറഞ്ഞപ്പോൾ വയസ്സായ ഉമ്മയെ തല്ലുകയായിരുന്നു. ഈ സാഹചര്യത്തിൽ ദുരൂഹത മാറാൻ പ്രത്യേക അന്വേഷണമാണ് അവർ ആവശ്യപ്പെടുന്നത്.\nപാമ്പു കടിക്കുന്നത് മൃഗശാലയിലെ ആരും കണ്ടിട്ടില്ല. മരിച്ചു കിടക്കുന്നതാണ് കണ്ടത്. പാമ്പു കടി സ്വാഭാവികമായി ഏറ്റാൽ ആരായാലും അലറി വിളിക്കും. എന്നാൽ അത്തരമൊരു അലർച്ച ആരും കേട്ടില്ല. വേദന മൂലം പിടയുന്ന ഹർഷാദിനെ അല്ല കണ്ടതെന്ന് മൃഗശാലയിലുള്ളവരും പറയുന്നു. ഇതിനൊപ്പമാണ് മരണത്തിലെ ദുരൂഹതയിൽ അച്ഛനും അമ്മയും സംശയവുമായി എത്തുന്നത്.\nരാജവെമ്പാല കടിച്ച് കേരളത്തിൽ ഇതുവരെ ആരെങ്കിലും മരിച്ചതായി വനംവകുപ്പിന്റെ ഔദ്യോഗിക രേഖകളിലും ഇല്ല. ഒരു സാധു ജീവിയെ പോലെയാണ് രാജവെമ്പാലയെന്നും മനുഷ്യസാന്നിധ്യം കണ്ടാൽ അത് സ്ഥലം വിടുമെന്നുമാണ് വിദഗ്ദ്ധർ പറയുന്നത്. ഈ പാമ്പിനെ കൊണ്ട് മനപ്പൂർവ്വം കടിപ്പിക്കുകയായിരുന്നു ഹർഷാദ് എന്നാണ് പുറത്തു വരുന്ന സൂചന. മുമ്പ് ഈറ്റവെട്ടാൻ പോയ ആദിവാസിയെ രാജവെമ്പാല കടിച്ചെന്ന് രേഖകളുണ്ട്.\nഅന്ന് ഈറ്റ വെട്ടുന്നതിനിടെ പെട്ടെന്ന് മുന്നിൽപെട്ട രാജവെമ്പാല പത്തിവിടർത്തിയപ്പോൾ, ഒരു ഈറ്റകഷ്ണം എടുത്ത് അതിനെ കുത്തിയ ആദിവാസിയെയാണ് അന്ന് പാമ്പു കടിച്ചത്. അയാൾ ‘അയ്യോ’ എന്നു നിലവിളിച്ച് ഏതാനും ചുവടുകൾ ഓടുകയും അവിടെ വീണു മരിക്കുകയും ചെയ്തു. വിഷത്തിന്റെ വീര്യത്തിൽ മുന്നിലല്ലെങ്കിലും ഒരു കടിയിലൂടെ കൂടുതൽ അളവ് വിഷം ശരീരത്തിലെത്തിക്കാൻ രാജവെമ്പാലയ്ക്കു കഴിയും. രാജവെമ്പാലയുടെ ഒരു കടിയിൽ 20 പേരെയോ ഒരു ആനയെയോ കൊല്ലാനുള്ള വിഷം വമിപ്പിക്കാനാകുമെന്നാണ് വിലയിരുത്തൽ. കടിയേറ്റാൽ 15 മിനിട്ടിനുള്ളിൽ മരണം സംഭവിക്കാം.\nഇതെല്ലാം ഹർഷാദിനും അറിയാം. അതുകൊണ്ട് തന്നെ ആത്മഹത്യ ചെയ്യാനും രാജവെമ്പാലയെ ആയുധമാക്കുകയായിരുന്നു ഹർഷാദ് എന്നാണ് സംശയം. ഇന്ത്യയിൽ രാജവെമ്പാല വിഷത്തിനെതിരായ മറുമരുന്ന്എഎസ്വി(ആന്റി സ്‌നേക് വെനം) എല്ലായിടത്തും ലഭ്യമല്ല. ഇതെല്ലാം നസ്സിലാക്കി ഹർഷാദ് രാജവെമ്പാലയെ കൊണ്ട് കൈയിൽ കടിപ്പിച്ചുവെന്നാണ് സംശയം.ഹർഷാദിന്റേത് ആത്മഹത്യ എന്ന് അവർക്ക് സംശയമുണ്ട്. പാമ്പിനെ കൊണ്ട് അർഷാദ് മനപ്പൂർവ്വം കടിപ്പച്ചതാണെന്നാണ് സംശയം. ദുരൂഹത ആരോപിച്ച് അച്ഛനും അമ്മയും പരാതി നൽകിയിട്ടുണ്ട്. പ്രതിപക്ഷ നേതാവ് വിഡി സതീശൻ സർക്കാരിനോടും ഈ ആവശ്യം ഉന്നയിച്ചു കഴിഞ്ഞു.\ndeath family harshad king cobra poison suicide\nലോകചാമ്പ്യന്മാർക്ക് മുന്നിൽ പൊരുതി തോറ്റ് ഇന്ത്യ;ബെൽജിയം ഫൈനലിൽ


ചൊവ്വാഴ്ച, ഒക്‌ടോബർ 28, 2008\nഅസ്തിത്വ ബോധമില്ലാത്ത അലവലാതികള്‍ക്ക് ആത്മീയതയുടെ അസ്കിതം കുറേ വൈകിയേ ഉണ്ടാവൂ എന്നാണു് ദിനപത്രങ്ങളില് അടുത്ത കാലങ്ങളിലെ വാര്‍ത്തകള് വെളിവാക്കുന്നത്.\nഇത്തരം കരപ്പന് ബാധിച്ചവര്, തങ്ങളുടെ ചലം ഒന്നുകില് അമ്മേടെ നെഞ്ഞത്തിട്ട് തന്നെയൊഴുക്കും . അല്ലേല്, അങ്ങ് വടക്ക്, മാമലകള്‍ക്കപ്പുറത്ത് പച്ചപ്പുതപ്പിട്ടുറങ്ങുന്ന മലനിരകളിലൊഴുക്കും.\nചന്ദ്രനില് പോലും ചായക്കട തുടങ്ങുന്ന മലയാളിയും , കേരളത്തിനു പുറത്ത് മാത്രം ആത്മാര്‍ത്ഥമായി പണിയെടുക്കുന്ന മലയാളിയും - ഒക്കെ അഭിമാനിക്കാന് വക നല്കുന്നുണ്ട്. അതു പോലയല്ല, കാശ്മീരിലെത്തിയ ശേഷം തിരികെ ഇന്‍ഡ്യന് സൈന്യത്തിനിട്ടു തന്നെ വെടി പൊട്ടിക്കുന്ന മലയാളി.\nലോകം വലിച്ചെറിഞ്ഞു കളഞ്ഞ തത്വങ്ങളും പ്രത്യയ ശാസ്ത്രങ്ങളും മലയാളി എന്നും എടുത്തു വളര്‍ത്തിയിട്ടേയുള്ളൂ. നമ്മളെന്നും എന്തിനും മാര്‍പ്പാപ്പയെക്കാള് വലിയ കപ്യാരായിട്ടേ വേഷം കെട്ടിയതുള്ളൂ.\nമൂഢ സ്വര്‍ഗത്തില് മയങ്ങാതെ, മലയാളി ഭീകരര് എന്ന സാമൂഹിക വിപത്തിനെ മുളയിലേ നുള്ളാന് നമുക്കാവട്ടെ.\nആട്ടിന്‍താടി വെച്ച ഈ ഊച്ചാളിയൊക്കെ വാര്‍ത്തകളില് നിറഞ്ഞു നിന്ന് നമ്മെയും നമ്മുടെ രഹസ്യപ്പോല്ലീസിനെയുമൊക്കെ ഞെട്ടിച്ച് രസിക്കുമ്പോള് , അധികം പഴകിയിട്ടില്ലാത്ത മറ്റൊരു വാര്‍ത്ത ഒന്നൂടെ തപ്പിയെടുത്ത് ഞാന് വായിക്കട്ടെ.\nകഷ്ടി 15 ദിവസം പഴക്കമുള്ള വാര്‍ത്ത. എന്റെയും നിങ്ങളുടെയും നാട്ടുകാരന്. 25 വയസ്സുള്ള സുജിത് ബാബു എന്ന വിജേഷ്. ആ ആത്മാവിനു നിത്യ ശാന്തി നേരട്ടെ ഞാന്..!\nസ്‌ക്രീന്‍ഷോട്ടിനു ഗൂഗിളിനോട് കടപ്പാട്\nപോസ്റ്റ് ചെയ്തത് evuraan ല് 10/28/2008 12:30:00 PM\nഐ ബി ചതിയില് കുടുക്കിയാണ് ഈ യുവാക്കളെ തീവ്രവാദികളായി റിക്ക്രൂട്ട് ചെയ്തതെന്നും, ആവശ്യം വരുമ്പോള് വെടി വെച്ച് കൊല്ലാന് തീറ്റേം കുടീം കൊടുത്ത് വളര്‍ത്തുന്നത് പോലീസ് തന്നെയാണെന്നുമാണ് ഇന്ത്യയിലെ ഏറ്റവും കൂടുതല് വായനക്കാരുള്ള തേജസ് ദിനപ്പത്രം റിപ്പോര്‍ട്ട് ചെയ്തത്!\nപിന്നെ മലയാളി തീവ്രവാദികളെല്ലാം പുണ്യാത്മാക്കള് ആയിരുന്നു താനും! എല്ലാം കൊട്ടേഷന് കാരായിരുന്നു, പിടിച്ചുപറിക്കാരായിരുന്നു എന്നൊക്കെ പോലീസ് വെറുതേ തട്ടി വിടുന്നതല്ലേ? ജിഹാദിന് അനുയോജ്യമായ മാലാഖമാര് തന്നെയായിരുന്നു ആ പാവങ്ങള്!\nപിന്നെ വിജേഷിന്റെ കാര്യം പറയണോ! അദ്ദേഹത്തെ കൂട്ടുകാര് തന്നെ വെടി വെച്ചതാകാനാണ് വഴി!നമ്മടെ ഡല്‍ഹി ജാമിയാ നഗര് സ്റ്റൈലില്. തീവ്രവാദികള് വെടി വയ്കുമോ! കൊല്ലുമോ? അസം‌ഭവ്യം!\nകൂടാതെ സംഗതികളില് കാര്യമായ പുരോഗതിയുണ്ടാകുന്നു. ഒരു മുസ്ലീം ബോബ് പൊട്ടിച്ചാല് ഇനി ഒരു ഹിന്ദു ബോംബും പ്രതീക്ഷിക്കാം. ഏരിയ തിരിച്ചായിരിക്കും ഇനി ബോംബ് പൊട്ടല്. പോലീസുകാര് സ്കോര് എഴുതി മടുക്കും.\nഎത്ര പെട്ടെന്നാണ് ഇന്ത്യ പിന്നോട്ട് പായുന്നത്!\nതീവ്രവാദികളും വര്‍ഗീയവാദികളും ആശയങ്ങളില്ലാത്തവരാണ്`. പല വ്യാജ ഏറ്റുമുട്ടലുകളു നാം കണ്ടു.രാജ്യത്തിനു ഭീഷണിയാവുന്നവന് ഏത് മതക്കാരനാണെന്ന് നോക്കിയല്ല അവനെ വിലയിരുത്തേണ്ടത്. ഇവിടെ താങ്കള്‍ക്ക് ഒരു നിര്‍ബന്ധബുദ്ധി കാണുന്നു . ഒരു പ്രത്യേക ലേബല് ചാര്‍ത്താന്. ഇത്തരം ഇടുങ്ങിയ വര്‍ഗീയ ചിന്താ ഗതികളാണു നാടിന്റെ ശാപം.\n10/29/2008 04:42:00 AM\n"രാജ്യത്തിനു ഭീഷണിയാവുന്നവന് ഏത് മതക്കാരനാണെന്ന് നോക്കിയല്ല അവനെ വിലയിരുത്തേണ്ടത്"\nഅത് പോയി ആദ്യം തന്റെ ആള്‍ക്കാരോട് ചൊല്ലിക്കൊട് ബസീറേ....\nതാടീം നീട്ടി, ഒരു മുസ്ലീം പേരും സ്വീകരിച്ച്, അഞ്ചു നേരം നെറ്റി തറേല് മുട്ടിച്ചാല് കൊല്ലലും ബോംബുവയ്കലും ജിഹാദാവൂലാന്ന്.\nഹിന്ദു ബോംബിന്റെ ആള്‍ക്കാരെ പിടിച്ചതില് ഒരു ഹിന്ദുവും വ്യാജ്യം, ഐ ബി, പീഢനം, മോഡി(അയ്യോ സോറി, ബാബറുടെ ഇന്ത്യന് ആക്രമണം) എന്നൊന്നും പുലമ്പുന്നില്ലടോ.\nകത്തുന്നത് സ്വന്തം പുരയാണെന്ന് എല്ലാവരും ആദ്യം തിരിച്ചറിയണം. മതം നോക്കിയല്ല.


എയര്‍ടെല് മിനിമം റീച്ചാര്‍ജ് പ്ലാന് നിരക്ക് ഇരട്ടിയാക്കി | Airtel nearly doubles its minimum recharge plan\nഎയര്‍ടെല് മിനിമം റീച്ചാര്‍ജ് പ്ലാന് നിരക്ക് ഇരട്ടിയാക്കി\nDec 30, 2019, 02:35 PM IST\nവൊഡാഫോണ് ഐഡിയ അടിസ്ഥാന നിരക്കില് ഇതുവരെ മാറ്റംവരുത്തിയില്ല. നിലവില് 23 രൂപതന്നെയാണ് നിരക്ക്. അതേസമയം, എയര്‍ടെല്ലിനെ പിന്തുടര്‍ന്ന് ചാര്‍ജ് വര്‍ധിപ്പിച്ചേക്കുമെന്നും സൂചനയുണ്ട്. ഏതായാലും ഇതേക്കുറിച്ച് പ്രതികരിക്കാന് കമ്പനി തയ്യാറായിട്ടില്ല.\nമുംബൈ: എയര്‍ടെല് മിനിമം റീച്ചാര്‍ജ് വാലിഡിറ്റി പ്ലാന് തുക 95 ശതമാനം വര്‍ധിപ്പിച്ചു. 23 രൂപയില്‍നിന്ന് 45 രൂപയായാണ് കൂട്ടിയത്. ഡിസംബര് 29 മുതല് പുതിയ നിരക്ക് പ്രാബല്യത്തിലായി.\nഇതോടെ എയര്‍ടെല്ലന്റെ വാലിഡിറ്റി പ്ലാനില് ഏറ്റവും കുറഞ്ഞതുകയായി 45 രൂപ. കാലാവധിയില്‍മാറ്റംവരുത്തിയിട്ടില്ല. 28 ദിവസമാണ് ഈ പ്ലാനിന്റെ കാലാവധി.\nകുറഞ്ഞ വാലിഡിറ്റി പ്ലാനില് കമ്പനി ഒറ്റയടിക്ക് 22 രൂപയാണ് വര്‍ധിപ്പിച്ചത്. 45 രൂപയോ അതിലധികമോ റീചാര്‍ജ് ചെയ്യാത്തവരുടെ സേവനം 15 ദിസവത്തെ ഗ്രേസ് പിരിയഡുകൂടി നല്‍കി അവസാനിപ്പിക്കുമെന്ന് കമ്പനി പുറത്തിറക്കിയ അറിയിപ്പില് പറയുന്നു.\nപ്രധാന എതിരാളിയായ ജിയോയുടെ അടിസ്ഥാന നിരക്ക് സ്മാര്‍ട്ട്‌ഫോണിന് 98 രൂപയും ജിയോഫോണിന് 75 രൂപയുമാണ്.\nAirtel nearly doubles its minimum recharge plan\nന്യൂഡല്‍ഹി: സര്‍ക്കാരിനെതിരെ അന്താരാഷ്ട്ര കോടതിയില് നല്‍കിയ നകുതി ..


ഒരുപാട് കൂട്ടുകാരുണ്ടായിരുന്നിട്ടും…. | Catholic Church News Malayalam\nHome Articles ഒരുപാട് കൂട്ടുകാരുണ്ടായിരുന്നിട്ടും….\nപോസ്റ്റ് ഗ്രാഡുവേഷൻ വിദ്യാർത്ഥികൾ ക്ലാസ് മുറിയിൽ സ്വയം പരിചയപ്പെടുത്തുകയായിരുന്നു. ഒരു യുവാവ് പരിചയപ്പെടുത്തിയത് ഇങ്ങനെയാണ്: “എന്റെ പേര് സാം (യഥാർത്ഥ പേരല്ല). നിങ്ങളെല്ലാം എന്നെക്കുറിച്ച് കേട്ടിട്ടുണ്ടായിരിക്കും. ഫെയ്സ്ബുക്കിൽ ഒരു ലക്ഷത്തിലേറെ ഫോളോവേഴ്സ് എനിക്കുണ്ട്. എന്റെ ബ്ലോഗിൽ ധാരാളം പേർ കയറാറുണ്ട്. ലൈക്കും കമൻറും ചെയ്യാറുണ്ട്. ഒരുപക്ഷേ, നിങ്ങളിൽ ചിലരെങ്കിലും എന്റെ ഫ്രണ്ട്സ് ആകാൻ സാധ്യതയുണ്ട്.”\nഅന്നത്തെ ക്ലാസിനുശേഷം അധ്യാപകൻ ആ വിദ്യാർത്ഥിയെ വിളിച്ച് ഇങ്ങനെ ചോദിച്ചു: “ഒരു ലക്ഷം വരുന്ന ഫോളോവേഴ്സിൽ എത്ര പേരെ താങ്കൾക്ക് വ്യക്തിപരമായി അറിയാം? എത്ര പേരെ കണ്ടിട്ടുണ്ട്? ഒരു അത്യാവശ്യം വന്നാൽ അവരിൽ എത്ര പേർ സഹായിക്കും?”\n“അധികം പേരെയൊന്നും അറിയില്ല. പിന്നെ, കുറച്ചുപേരെ മാത്രമേ നേരിൽ കണ്ടിട്ടുള്ളൂ. സാർ പറഞ്ഞതുപോലെ ഒരു ആപത്തുഘട്ടത്തിൽ ഇവരിൽ എത്രപേർ കൂടെയുണ്ടാകുമെന്നൊന്നും പറയാനാകില്ല.”\nഅവന്റെ മറുപടി കേട്ടപ്പോൾ സാർ തുടർന്നു: “സോഷ്യൽ മീഡിയയിലെ സൗഹൃദങ്ങൾ നമ്മെക്കുറിച്ചുള്ള അളവുകോലായി കാണേണ്ടതില്ല. മനുഷ്യർക്കു മുമ്പിലും ദൈവത്തിനു മുമ്പിലും എത്രമാത്രം നീതിപൂർവ്വം വ്യാപരിക്കാൻ കഴിയുന്നു എന്നതാണ് പ്രധാനം.”\nദൈവമഹത്വത്തിനായി കാര്യങ്ങൾ ചെയ്യാൻ കഴിയാത്തവരാണ് പേരിനും പ്രശസ്തിക്കും പിന്നാലെ ഓടുന്നത്. സ്വന്തം പേര് ഉയർത്താനുള്ള ശ്രമത്തിനിടയിൽ നമുക്ക് പേര് നൽകിയവൻ ചിലപ്പോൾ അപ്രത്യക്ഷമാകും. പിന്നീടുള്ള വീഴ്ച വളരെ വലുതായിരിക്കും. “പരസ്‌പരം മഹത്വം സ്വീകരിക്കുകയും ഏകദൈവത്തില് നിന്നു വരുന്ന മഹത്വം അന്വേഷിക്കാതിരിക്കുകയും ചെയ്യുന്ന നിങ്ങള്‍ക്ക് എങ്ങനെ വിശ്വസിക്കാന് കഴിയും?” (യോഹ. 5:44) എന്ന ദൈവവചനം മറക്കാതിരിക്കാം.\nഓരോ ദിവസവും ദൈവഹിതത്തിനും ദൈവമഹത്വത്തിനും മുൻതൂക്കം നൽകി നമുക്ക് മുമ്പോട്ടു പോകാം.


സംസ്ഥാനത്ത് സ്‌കൂളുകള് തുറക്കുന്നു, മാര്‍ഗനിര്‍ദേശങ്ങള് പൊതു വിദ്യാഭ്യാസ ഡയറക്ടര് പുറത്തിറക്കി.\nജനുവരി ഒന്നിന് സ്‌കൂളുകള് തുറക്കുമ്പോള് 50 ശതമാനം കുട്ടികളെയാണ് അനുവദിക്കുക. 300ലധികം കുട്ടികളുള്ള സ്‌കൂളുകളില് 10, 12 ക്ലാസ്സുകളില് 25 ശതമാനം പേരെ മാത്രമേ ഒരേസമയം അനുവദിക്കുകയുള്ളൂ.\n10, 12 ക്ലാസ്സുകളിലെ പൊതു പരീക്ഷകള് കൊറോണ മാനദണ്ഡങ്ങള് കര്‍ശനമായി പാലിച്ച് 2021 മാര്‍ച്ച് 17 മുതല് 30 വരെ നടത്തും. ഇതിന്‍റെ ഭാഗമായിട്ടാണ് ജനുവരി ഒന്നു മുതല് സ്‌കൂളുകള് തുറക്കുന്നത്. 10, പ്ലസ് ടു ക്ലാസുകളിലെ വിദ്യാര്‍ത്ഥികള്‍ക്കായാണ് ആദ്യഘട്ടത്തില് സ്കൂളുകള് തുറക്കുന്നത്.\n1. ആദ്യഘട്ടത്തില് ഒരു സമയം പരമാവധി 50 ശതമാനം കുട്ടികളെ മാത്രമേ സ്‌കൂളുകളില് അനുവദിക്കാന് പാടുള്ളൂ.\n3. 10, +2 തലത്തില് പ്രത്യേകം പ്രത്യേകമായി 300 കുട്ടികള് വരെയുള്ള സ്‌കൂളുകളില് ഒരു സമയം 50% വരെ കുട്ടികള്‍ക്ക് ഹാജരാകാവുന്നതാണ്. അതില്‍ക്കൂടുതലുള്ള സ്‌കൂളുകളില് ഒരുസമയം 25% കുട്ടികള് ഹാജരാകുന്നതാണ് ഉചിതം.\n4. കുട്ടികള് സ്‌കൂളിലേക്കു വരുന്ന ആദ്യത്തെ ആഴ്ചയില് സ്‌കൂള്‍തലത്തിലെ സമയക്രമം താഴെപ്പറയുന്ന രീതിയില് ക്രമീകരിക്കാവുന്നതാണ്.\na) രാവിലെ9മണിക്കോ 10 മണിക്കോ ആരംഭിച്ച് 12 മണിക്കോ 1 മണിക്കോ പൂര്‍ത്തിയാകുന്ന ആദ്യഘട്ടം. അല്ലെങ്കില് 1 മണിക്കോ2മണിക്കോ തുടങ്ങി4മണിക്കോ5മണിക്കോ അവസാനിക്കുന്ന രണ്ടാം ഘട്ടം. (പരമാവധി3മണിക്കൂര്).\nb) സ്‌കൂളിലേക്ക് ആകെയുള്ള കുട്ടികള്, ലഭ്യമായ ക്ലാസ്മുറികള്, മറ്റു സൗകര്യങ്ങള് എന്നിവ കണക്കിലെടുത്തുവേണം സ്‌കൂളിലേക്കു വരുന്ന കുട്ടികളുടെ എണ്ണം നിജപ്പെടുത്തേണ്ടത്.\nc) കുട്ടികള് തമ്മില് രണ്ട് മീറ്റര് ശാരീരിക അകലം പാലിക്കേണ്ടതാണ്. ഇതിനായി ആവശ്യമെങ്കില് മറ്റു ക്ലാസ്റൂമുകള് കൂടി ഉപയോഗപ്പെടുത്തേണ്ടതാണ്.\nd) പല ബാച്ചുകളായി കുട്ടികള് കടന്നുവരുമ്പോള് കുട്ടികളുടെ ക്ലാസ് തുടങ്ങുന്ന സമയം, ഇടവേള, അവസാനിക്കുന്ന സമയം ഇവയെല്ലാം വ്യത്യസ്ത സമയമായി ക്രമീകരിക്കാവുന്നതാണ്.\n5. കോവിഡ് രോഗബാധിതര് (കുട്ടികള്, അധ്യാപകര്, സ്‌കൂള് ജീവനക്കാര്), രോഗ ലക്ഷണങ്ങള് ഉള്ളവര് ക്വാറന്‍റൈനില് ഉള്ളവര് എന്നിവര് ആരോഗ്യവകുപ്പ് നിശ്ചയിച്ചിട്ടുള്ള ദിവസങ്ങള്‍ക്കുശേഷം മാത്രമേ സ്‌കൂളുകളില് ഹാജരാകാന് പാടുള്ളൂ. കോവിഡ് പോസിറ്റീവ് ആയിട്ടുള്ള രോഗികളുടെ വീടുകളില് നിന്ന് വിദ്യാര്‍ത്ഥികള്, രക്ഷാകര്‍ത്താക്കള്, മറ്റു ജീവനക്കാര് എന്നിവര് സ്‌കൂളുകളില് വരാതിരിക്കുന്നതാണ് അഭികാമ്യം.\n7. സ്‌കൂള് പരിസരം, ഫര്‍ണീച്ചറുകള്, സ്റ്റേഷനറി, സ്റ്റോര് റൂം, വാട്ടര് ടാങ്ക്, അടുക്കള, കാന്‍റീന്, ശുചിമുറി, ലാബ്, ലൈബ്രറി തുടങ്ങിയ എല്ലാ സ്ഥലങ്ങളും അണുവിമുക്തമാക്കേണ്ടതാണ്.\n8. കോവിഡ് 19-നൊപ്പം ജലജന്യരോഗങ്ങളും കണ്ടു തുടങ്ങിയിട്ടുള്ളതിനാല് കുടിവെള്ള ടാങ്ക്, കിണറുകള്, മറ്റ് ജലസ്രോതസ്സുകള് എന്നിവ നിര്‍ബന്ധമായും അണുവിമുക്ത മാക്കേതാണ്. പ്രാഥമിക ആരോഗ്യ കേന്ദ്രങ്ങളുമായി ബന്ധപ്പെട്ട് ഇതിനുള്ള ക്രമീകരണങ്ങള് നടത്തേതാണ്.\n9. സ്‌കൂളുകളില് മാസ്‌ക്, ഡിജിറ്റി തെര്‍മോമീറ്റര്, സാനിറ്റൈസര്, സോപ്പ് തുടങ്ങിയവ സജ്ജീകരിക്കേണ്ടതാണ്.\n10. കോവിഡ് പ്രോട്ടോക്കോള് പാലിച്ചായിരിക്കണം കുട്ടികള് ക്ലാസ്സുകളില് ഇരിക്കേണ്ടത്. സ്റ്റാഫ് റൂമിലും അധ്യാപകര്‍ക്ക് നിശ്ചിത അകലം പാലിച്ചു കൊണ്ടുള്ള ഇരിപ്പിടങ്ങള് ക്രമീകരിക്കേണ്ടതാണ്.\n11. പൊതുജന സമ്പര്‍ക്കം വരുന്ന സ്ഥലങ്ങള്, ഓഫീസ് റൂം, തുടങ്ങിയ സ്ഥലങ്ങളിലും മേല്‍പ്പറഞ്ഞ രീതിയില് അകലം പാലിക്കേണ്ടതാണ്.\n12. സാമൂഹിക/ശാരീരിക അകലം പാലിക്കുന്നത് കുട്ടികളെ ഓര്‍മ്മിപ്പിച്ചുകൊണ്ട് പോസ്റ്ററുകള്, സ്റ്റിക്കറുകള്, സൂചനാ ബോര്‍ഡുകള് എന്നിവ ക്ലാസ്സ് റൂമുകള്, ലൈബ്രറികള്, കൈകള് വൃത്തിയാക്കുന്ന ഇടങ്ങള്, വാഷ്റൂമിന് പുറത്ത്, സ്‌കൂള് ബസ് തുടങ്ങിയ ഇടങ്ങളില് പതിക്കാന് പ്രത്യേകം ശ്രദ്ധിക്കണം.\n13. കുടിവെള്ളം ലഭ്യമാകുന്ന സ്ഥലം, കൈകള് കഴുകുന്ന സ്ഥലം, വാഷ്റൂം തുടങ്ങിയ സ്ഥലങ്ങളിലും കൊവിഡ് പ്രോട്ടോക്കോള് പാലിക്കുന്നതിനായി നിശ്ചിത അകലത്തില് അടയാളപ്പെടുത്തലുകള് വരുത്തേതാണ്.\n14. കുട്ടികള്‍ക്കും അധ്യാപകര്‍ക്കും ആവശ്യമായ ഘട്ടങ്ങളില് ആരോഗ്യ പരിശോധനാ സൗകര്യം ഒരുക്കണം.\n15. സ്‌കൂള് വാഹനത്തിനുള്ളിലും മറ്റു വാഹനങ്ങളിലും എല്ലാവരും സാമൂഹിക അകലം പാലിക്കുക. സ്‌കൂള് വാഹനങ്ങളില് പ്രവേശിക്കുന്നതിനു മുമ്ബ് തെര്‍മല് സ്‌ക്രീനിംഗ് നടത്തുക. വാഹനങ്ങള്‍ക്കുള്ളില് മാസ്‌ക് നിര്‍ബന്ധമാക്കുക. വാഹനത്തിന്‍റെ ജനാലകളില് കര്‍ട്ടനുകള് ഇടാതിരിക്കുക. എല്ലാ ജനാലകളും തുറന്നിടാന് ശ്രദ്ധിക്കുക.


ആദ്യം പരിക്കഭിനയിച്ചു പിന്നെ പ്രണയം പറഞ്ഞു; കളിക്കളത്തിലെ വൈറല് വിവാഹാഭ്യര്‍ത്ഥന കാണാം -\nആദ്യം പരിക്കഭിനയിച്ചു പിന്നെ പ്രണയം പറഞ്ഞു; കളിക്കളത്തിലെ വൈറല് വിവാഹാഭ്യര്‍ത്ഥന കാണാം\nകളിക്കളങ്ങളിലെ രസക്കാഴ്ചകള് എക്കാലത്തും ആരാധകര്‍ക്ക് പ്രിയപ്പെട്ടതാണ്. ഗ്രൗണ്ടുകളില് അരങ്ങേറാറുള്ള വിവാഹാഭ്യര്‍ത്ഥനകളും സാമൂഹ്യമാധ്യമങ്ങള് ഏറ്റെടുക്കാറുണ്ട്. ഇത്തരം ഒരു വെറൈറ്റി വിവാഹാഭ്യര്‍ത്ഥന ഏറ്റെടുത്തിരിക്കുകയാണ് സോഷ്യല് മീഡിയ.\nകാലിഫോര്‍ണിയയിലാണ് ആരുടെയും ഹൃദയം കവരുന്ന ഈ പ്രണയാഭ്യര്‍ത്ഥന നടന്നത്. ഫ്രസ്‌നോ പസഫിക് യൂണിവേഴ്‌സിറ്റി ടീം പരിശീലകന് ഫാബ്രികോ നസാറോ ആണ് നാടകീയ രംഗങ്ങള്‍ക്കൊണ്ട് അലങ്കരിക്കപ്പെട്ട ഈ വിവാഹഭ്യര്‍ത്ഥനയിലെ നായകന്. വനിതാ ടീമംഗമായ സാറയോടായിരുന്നു നസാറോയുടെ പ്രണയാഭ്യര്‍ത്ഥന. യൂണിവേഴ്‌സിറ്റി ടീമില് ഉള്ളപ്പോഴെ ഇരുവരും തമ്മില് പരിചയമുണ്ട്. നാലു മാസം മുമ്പ് പരിശീലനം പൂര്‍ത്തിയാക്കിയ നസാറോ പുരുഷന്‍മാരുടെ ടീമിലെ സഹപരിശീലകനായി ജോലി ചെയ്യുകയാണ് നിലവില്. ഇതിനിടെയാണ് രസകരമായ വിവാഹ അഭ്യര്‍ത്ഥന.\nവിവാഹഭ്യര്‍ത്ഥനയ്ക്ക് വേണ്ടി നസാറോയും സുഹൃത്ത് ഫര്‍ഹാനും ഒന്നിച്ചായിരുന്നു പ്ലാന് ചെയ്തത്. പ്ലാനിങ് പ്രകാരം കളിക്കിടെ പരിക്കു പറ്റിയതായി നസാറോ അഭിനയിച്ചു. യാഥാര്‍ത്ഥ്യമെന്നു തോന്നുംവിധമായിരുന്നു താരത്തിന്റെ അഭിനയം. നിരവധി പേര് നസാറോയുടെ അടുക്കലേയ്ക്ക് ഓടിവരികയും ചെയ്തു. സാറയും അരികിലെത്തി. നിറമിഴികളോടെ നാസറോയെ അല്‍പസമയം നോക്കിനിന്നു സാറ. പെട്ടെന്നാണ് ആ അത്ഭുതം സംഭവിച്ചത്. പരിക്കുപറ്റി കടിന്ന നസാറോ ചാടിയെണീറ്റ് സാറയ്ക്ക് നേരെ വിവാഹ മോതിരം നീട്ടി. ചുറ്റുംകൂടിനിന്നവരും ചിരിച്ചുകൊണ്ട് സമീപത്തെത്തിയപ്പോഴാണ് എല്ലാം നേരത്തെ പ്ലാന് ചെയ്തതാണെന്ന് സാറ തിരിച്ചറിയുന്നത്.\nFabricio Nazare fingió una lesión en un entrenamiento para llamar la atención de su novia y luego le pidió matrimono. pic.twitter.com/ZdKYjxJdOr\n— Fútbol Curioso ™ (@CuriosodeFutbol) 22 January 2014\nനസാറോ തന്നെയാണ് വിവാഹഭ്യര്‍ത്ഥനയുടെ വീഡിയോ സാമൂഹ്യമാധ്യമങ്ങളില് പങ്കുവെച്ചത്. താരത്തിന്റെ അഭ്യര്‍ത്ഥന സാറ സ്വീകരിക്കുകയും ചെയ്തു. എന്തായാലും സാമൂഹ്യമാധ്യമങ്ങള് ഏറ്റെടുത്തിരിക്കുകയാണ് കളിക്കളത്തിലെ ഈ വെറൈറ്റി വിവാഹഭ്യര്‍ത്ഥന.\nRead more on: social media viral | sports | viral proposal


ട്യൂമര് ബാധിച്ച6വയസ്സുകാരിക്ക് രക്ഷയായത് സുരേഷ് ഗോപിയുടെ ഇടപെടല്... - Online Peeps\nട്യൂമര് ബാധിച്ച6വയസ്സുകാരിക്ക് രക്ഷയായത് സുരേഷ് ഗോപിയുടെ ഇടപെടല്…\nFarsana Jaleel 29/04/2020\nകൊറോണ ലോക്ഡൗണ് കാലത്ത് പ്രതിരോധ പ്രവര്‍ത്തനങ്ങളില് സജീവമാണ് നടനും എംപിയുമായ സുരേഷ് ഗോപി. കോവിഡ് 19 പ്രതിരോധവുമായി ബന്ധപ്പെട്ട് കാസര്‍ഗോഡ് ജില്ലയില് ഇതിനോടകം തന്നെ ഒട്ടേറെ സഹായങ്ങള് സുരേഷ് ഗോപി ചെയ്തു കഴിഞ്ഞു. കൊറോണ കാലത്ത് മലയാള സിനിമാ മേഖല നിശ്ചലമായതോടെ ദുരിതത്തിലായ കേരളത്തിലെ ഫിലിം റെപ്പുമാരെ അദ്ദേഹം സാമ്പത്തികമായി സഹായിച്ചും നേരത്തെ തന്നെ വാര്‍ത്തകളില് ഇടംപിടിച്ചിരുന്നു. കൂടാതെ അദ്ദേഹം ഭിന്ന ശേഷിക്കാരനായ ഒരു യുവാവിന്റെ ബാങ്ക് ലോണ് അടച്ചു തീര്‍ത്തും സഹായിച്ചിരുന്നു.\nഇപ്പോഴിതാ വീണ്ടുമൊരു കാരുണ്യ പ്രവര്‍ത്തിയിലൂടെ അദ്ദേഹം ശ്രദ്ധ നേടുകയാണ്. കൊറോണ ദുരന്തത്തേക്കാള് ട്യൂമര് ഉണ്ടാക്കിയ വേദനയായിരുന്നു ആറുവയസ്സുകാരി സാധിക്കയ്ക്ക് അനുഭവിക്കേണ്ടി വന്നത്. സാധികയും അച്ഛന് രതീഷ്‌കുമാറും കഴിഞ്ഞ ദിവസമാണ് ഇന്ത്യന് പട്ടാളത്തോടൊപ്പം കുവൈറ്റില് നിന്നും നാട്ടിലേയ്ക്ക് മടങ്ങിയ വാര്‍ത്ത നാം കണ്ടത്. ഏറെ ബുദ്ധിമുട്ടുകളും പ്രതിസന്ധികളും മറികടന്നാണ് ഈ കുടുംബത്തിന് നാട്ടിലേയ്ക്ക് പറക്കാനായത്. ചികിത്സയ്ക്കായി നാട്ടിലേയ്ക്ക് മടങ്ങാനിരിക്കെയാണ് കുവൈറ്റില് നിന്നും വിമാന സര്‍വ്വീസ് നിര്‍ത്തലാക്കുകയും ഇന്ത്യയില് ലോക്ഡൗണ് പ്രഖ്യാപിക്കുകയും ചെയ്തത്. ഇതോടെ കുവൈറ്റില് കുടുങ്ങിപ്പോയ ഈ കുടുംബത്തിന് ആശ്വാസമായത് സുരേഷ് ഗോപിയുടെ ഇടപെടലാണ്.\nസാധികയെ ചികിത്സയ്ക്കായി നാട്ടിലെത്തിക്കുന്നതില് സുരേഷ് ഗോപി വഹിച്ച പങ്ക് വളരെ വലുതാണ്. സുരേഷ് ഗോപിയുടെ പ്രത്യേക ഇടപെടല് കൊണ്ടാണ് അച്ഛനെയും മകളെയും നാട്ടിലെത്തിക്കാനായത്. കുവൈറ്റിലുള്ള മലയാളി വ്യവസായി വഴി കാര്യങ്ങളറിഞ്ഞ അദ്ദേഹം ഇടപെട്ടതോടെ ആഭ്യന്തരമന്ത്രി അമിത്ഷായുടെ ഓഫീസ് യാത്രയ്ക്ക് അനുമതി നല്‍കുകയായിരുന്നു. സൈനിക വിമാനത്തിലുള്ള യാത്രയ്ക്ക് പ്രതിരോധ മന്ത്രി രാജ്‌നാഥ് സിങ്ങും അനുമതി നല്‍കി. ഇതോടെയാണ് അവര് നാട്ടിലെത്തിയത്.\n“മരയ്ക്കാറില് ഒരുക്കിയിരിക്കുന്നത് പ്രേക്ഷകര്‍ക്ക് ഊഹിക്കാന് കഴിയുന്നതിനപ്പുറമുള്ള വിസ്മയം”:- പ്രിയദര്‍ശന്-മോഹന്‍ലാലിന്റെ കുഞ്ഞാലിമരയ്ക്കാറിനെ പറ്റി ഹോളിവുഡ് നടന്മാരുടെ ട്വീറ്റ് ഇങ്ങനെ #marakkarloading\nഞാൻ ആ വ്യക്തിയെ സ്നേഹിക്കുന്നു ബഹുമാനിക്കുന്നു, അതിനേക്കാളും വരില്ല മോനെ ഒരു നൂറു കോടി ക്ലബും ; – നടൻ ഷൈൻ ടോം ചാക്കോ മമ്മൂട്ടി ഹേറ്ററിന് കൊടുത്ത മറുപടി !


അഞ്ചല്.: ഹേയ്...ബൂലോഗമേ മലയാള ഭാഷയ്ക്കൊരു കൈത്താങ്ങാകൂ!\nഎഴുതിയത് അഞ്ചല്‍ക്കാരന് at 11:16 PM\nപദമുദ്രയില് പങ്ക് ചേരാം മലയാള ഭാഷയ്കൊരു കൈതാങ്ങാകാം..\nMonday, July 28, 2008 12:50:00 AM\nപദങ്ങളെ അക്ഷരക്രമത്തിൽ അടുക്കി ഓരോ പദത്തിന്റെയും അർത്ഥവും ബന്ധപ്പെട്ട സാധ്യമായത്ര മറ്റു വിവരങ്ങളും രേഖപ്പെടുത്തിയ ഗ്രന്ഥം\n(ഇതിനു നിഘണ്ടുവെന്ന നാമം യോചിക്കുമോ?\nപുതിയ നാമം തെരയുക.\nപദമുദ്രയെ പരിചയപ്പെടുത്തിയത് നന്നായി. വേര്‍ഡ് വെബുപോലെയൊക്കെ ഓണ് സങ്കേതവുമായി പൊരുത്തപ്പെടുന്ന ഒരു നിഘണ്ടു മലയാളത്തിനും സ്വന്തമായി ഉണ്ടാകുന്നത് അഭിമാനകരവും സന്തോഷകരവുമാണ്. പ്രതിഫലേച്ഛയില്ലാതെ അതിനു വേണ്ടി പണിയെടുക്കുന്ന എല്ലാ സുമനസുകളോടും നന്ദിയുണ്ട്. കടപ്പാടും.\nപക്ഷേ, താങ്കളുടെ ഈ പരിചയപ്പെടുത്തലിലെ ഒരു ഭാഗത്തോട് വിയോജിപ്പുണ്ട്.....\nഉദാഹരണമായി “ഛത്രം” എന്ന പദത്തിന്റെ അര്‍ത്ഥം ശബ്ദതാരാവലിയില് നിന്നും തിരയാന് ആദ്യം അക്ഷരമാലയില് “ഛ”യുടെ സ്ഥാനം അറിയണം. പിന്നെ “ത” യിലേയ്ക്ക് പോയി തുടര്‍ന്ന് “ത്ര”യിലേയ്ക്ക് എത്തിച്ചേരണം. അങ്ങിനെ “ഛത്രം” കുടയാണെന്നും കുമിളാണെന്നും തിരിച്ചറിയുമ്പോഴേയ്ക്കും കേവല ഭാഷാ പരിജ്ഞാനമില്ലാത്ത ഒരുവന് ഭാഷയെ തന്നെ ശപിച്ചിട്ടുണ്ടാകും.\nസാങ്കേതിക വിദ്യയുടെ സ്ഫോടനം, ഛത്രം എന്ന വാര്‍ക്കിന്റെ അര്‍ത്ഥം ഒരു മൗസ് ക്ലിക്കിന്റെ അകലത്തിലാക്കിയത് നല്ലത് തന്നെ. ശബ്ദതാരാവലിയുമായി പദമുദ്രയെ താരതമ്യം ചെയ്യുമ്പോള് ശബ്ദതാരാവലിയുടെ പരിമിതിയായി ചൂണ്ടിക്കാണിച്ച ഉദാഹരണം കണ്ട് ചിരിക്കാതെ വയ്യ.\nഏറ്റവും കുറഞ്ഞത്, അക്ഷരങ്ങളും അവയുടെ സ്ഥാനവുമെങ്കിലും അറിഞ്ഞെങ്കില് മാത്രമേ ഏത് ഭാഷയിലെയും നിഘണ്ടു നോക്കി അര്‍ത്ഥം കണ്ടുപിടിക്കാനാകൂ. pyx എന്ന ഇംഗ്ലീഷ് വാക്കിന്റെ അര്‍ത്ഥം നിഘണ്ടുവില് നോക്കുന്നതിനും വേണം താങ്കള് പറയുന്ന ഈ "ബുദ്ധിമുട്ട്". അക്ഷരമാലയിലെ എത്രാമത്തെ അക്ഷരമാണ് pയെന്നും yയെന്നുമൊക്കെ അറിയാത്തവന് എങ്ങനെ ഈ വാക്കിന്റെ അര്‍ത്ഥം കണ്ടുപിടിക്കും.\nഇതെന്നല്ല, ഏത് വാക്കിന്റെ അര്‍ത്ഥവും ഏത് ഭാഷയിലെ നിഘണ്ടുവില് നോക്കുന്നതിനും അക്ഷരമാല അറിഞ്ഞിരിക്കണമെന്ന് നിര്‍ബന്ധം.\nകേവല ഭാഷാജ്ഞാനമില്ലാത്തവന്റെ ശാപം പദമുദ്രയ്ക്കും ചിലപ്പോള് കിട്ടിയേക്കാം. ഛ, ത്ര എന്നീ അക്ഷരങ്ങള് ടൈപ്പ് ചെയ്യാന് അറിയാത്തവന് എങ്ങനെ പദമുദ്ര വഴി അര്‍ത്ഥം കണ്ടുപിടിക്കും? കീബോഡില് "ഛ" എവിടെയെന്നും "ത്ര" എങ്ങനെ അടിക്കുമെന്നും അറിയേണ്ടേ?\nഛത്രം എന്ന് കമ്പ്യൂട്ടറിന്റെ മുന്നിലിരുന്ന് ഉച്ചരിക്കുമ്പോള്, കുടയെന്നര്‍ത്ഥം സ്ക്രീനില് തെളിയുന്ന നിഘണ്ടു നാളെയിറങ്ങിയാലും പ്രശ്നമുണ്ടാകും. ഛ എങ്ങനെ ഉച്ചരിക്കണമെന്ന് അറിഞ്ഞിരിക്കേണ്ടേ.. ചത്രം എന്നോ, ഝത്രം എന്നോ ആയിപ്പോയാല് അര്‍ത്ഥം വരുമോ?\nശബ്ദതാരാവലിയുടെയോ അതിനെക്കാള് വലുതായോ ഒരു സ്ഥാനം പദമുദ്രയ്ക്കുണ്ടാകുന്നതില് സന്തോഷമേയുളളൂ. എന്നാല് ഭാഷയുടെ വളര്‍ച്ചയില് ശബ്ദതാരാവലിയുടെ സ്ഥാനത്തെ അപകീര്‍ത്തിപ്പെടുത്തി വേണോ അതെന്ന് നൂറുവട്ടം ആലോചിക്കണം. ശബ്ദതാരാവലിയ്ക്ക് താങ്കള് ചൂണ്ടിക്കാട്ടുന്ന പരിമിതി, അച്ചടിയുടെ പരിമിതിയാണ്.\nഛത്രം എന്ന് ശബ്ദതാരാവലിയ്ക്കു മുന്നിലിരുന്ന് ഉച്ചരിക്കുമ്പോള് അര്‍ത്ഥം അച്ചടിച്ച പേജ് താനെ തുറന്നു വരുന്ന സാങ്കേതിക വിദ്യ കണ്ടുപിടിക്കപ്പെടാത്തതിന് പാവം ശ്രീകണ്ഠേശ്വരം പത്മനാഭപിളള എന്തുപിഴച്ചു?\nകേവല ജ്ഞാനം പോലുമില്ലാത്തവന് എന്തിനെയും ശപിക്കാം. ശബ്ദതാരാവലിയെയും. അങ്ങനെ ആരെങ്കിലും ശപിച്ചെന്നുവെച്ച് ഭാഷയ്ക്ക് ഒരു ചുക്കും സംഭവിക്കില്ല.\nപരോക്ഷമായിട്ടാണെങ്കില് കൂടിയും ശബ്ദതാരാവലിയെ താഴ്ത്തികെട്ടുന്ന തരത്തില് ഒരു വാചകം പോസ്റ്റില് കടന്നു കൂടിയതില് ഖേദിയ്ക്കുന്നു.\nശ്രദ്ധയില്‍പ്പെടുത്തിയതിന് നന്ദി. വാചകം തിരുത്തിയിട്ടുണ്ട്.\nആദ്യമായാണ് ‘പദമുദ്ര’യേപ്പറ്റി അറിയുന്നതു.\nഒരു ഓണ്-ലൈന് മലയാളം നിഘണ്ടുവിനായി\nപലപ്പോഴും ഞാനും ആഗ്രഹിച്ചിട്ടൂണ്ട്.\nഈ ഉദ്യമത്തില് പങ്ക്ചേരണമെന്ന് കരുതുന്നു.\nവിവരത്തിന് നന്ദി അഞ്ചല്\n‘പദമുദ്ര’യെപ്പറ്റി അറിയിച്ചതിന് നന്ദി. :-)\nവളരെ നന്നായി പദമുദ്രയെപ്പറ്റിയുള്ള ലേഖനം. അഭിനന്ദനങ്ങള്.\nശബ്ദതാരാവലിയെ താഴ്ത്തിക്കെട്ടാനുള്ള ഒരു ശ്രമമായിരുന്നില്ല അഞ്ചല്‍ക്കാരന്റേതെന്നു വ്യക്തമാണു്. അങ്ങനെ ആരെങ്കിലും വിചാരിച്ചാല് താഴ്ന്നു പോകുന്നതുമല്ല ആ മഹത്തായ ഗ്രന്ഥവും, അതിനു പിന്നിലെ ആ മഹാപ്രയത്നവും.\nപക്ഷേ അഞ്ചല്‍ക്കാരന് ഉദ്ദേശിച്ചതു, ശബ്ദതാരാവലിയില് പലപ്പോഴും വാക്കുകള് തിരയാന് കേവലഭാഷാ ജ്ഞാനം മാത്രം പോരാ എന്നതാണു്. ഇംഗ്ലീഷില് ഓര്‍ത്തിരിക്കാന് നമുക്കു 26 അക്ഷരങ്ങള് മാത്രമേ ഉള്ളൂ എന്നുള്ളതു ഒരെളുപ്പമാണു്, എന്നാല് മലയാളത്തിലെ അക്ഷരക്രമങ്ങളെ കൃത്യമായി ഓര്‍ത്തിരിക്കാത്തവര് വളരെ ഉണ്ട്. അതാവും മലയാള നിഘണ്ടുവില് പദങ്ങള് തിരയാന് നമുക്കുണ്ടാകുന്ന ബുദ്ധിമുട്ടുകളില് ഒന്നാ‍മത്തേതു്.\nമാത്രവുമല്ല കേവലഭാഷാജ്ഞാനം മാത്രം പോരാ പലപ്പോഴും ശബ്ദതാരാവലിയില് പദങ്ങള് തിരയാന്.\nഉദാ : ഗംഗ, ഗംഭീരം എന്നീ പദങ്ങള്.\nകേവല ഭാഷാജ്ഞാനം മാത്രമുള്ളവര് അവ രണ്ടും ഗം എന്നാരംഭിക്കുന്നതാകയാല് അടുത്തടുത്തു വരും എന്നു മാത്രമേ കരുതൂ. പക്ഷേ തന്നെ ഗംഗ എന്ന പദം ഉള്ള കൂട്ടത്തില് ഗംഭീരം കണ്ടെത്താന് കഴിയില്ല. അതു കാണണമെങ്കില് ഏകദേശം പത്തു താളുകള് മറിച്ചു നോക്കണം. കാരണം ഗംഗ എന്നുള്ളതിലെ ഗം എന്നതു ഗ+അം എന്നും, ഗംഭീരം എന്നുള്ളതിലെ ഗം എന്നതു ഗ+മ് എന്നും ആണു് എന്നതാണു്.\nഇതാണു് എന്നെപ്പോലെയുള്ള സാധാരണക്കാരെ വലയ്ക്കുന്ന ഏറ്റവും വലിയ പ്രശ്നം. അഞ്ചല്‍ക്കാരനും ഇതാവും ഉദ്ദേശിച്ചതു. :)\nഒരു തര്‍ക്കത്തിനോ വാഗ്വാദത്തിനോ ഇല്ല. ഉദ്ദേശിച്ചത് എന്തു തന്നെയായാലും വിപരീതമായ ഒരു ധ്വനി സ്വന്തം വാചകങ്ങള്‍ക്കുണ്ടെന്ന് രണ്ടാം വായനയില് അഞ്ചല്‍ക്കാരനും ബോധ്യപ്പെട്ടിരിക്കാം. അതുകൊണ്ടാണല്ലോ അതദ്ദേഹം പിന്‍വലിച്ചത്..\nതാങ്കള് ചൂണ്ടിക്കാണിക്കുന്ന പ്രശ്നം ശബ്ദതാരാവലിയില് ഉണ്ടായിരിക്കാം. ഭാഷാശാസ്ത്രമൊക്കെ ഇത്രയും വളരുന്നതിനു മുമ്പ്, ഇരുപതാം നൂറ്റാണ്ടിന്റെ ആരംഭത്തില്, ഒരഭിഭാഷകനായിരുന്ന ശ്രീകണ്ഠേശ്വരമായിരുന്നല്ലോ ശബ്ദതാരാവലി തയ്യാറാക്കിയത്.\nതാന് ആഗ്രഹിക്കുന്ന വാക്കിന്റെ അര്‍ത്ഥം എളുപ്പത്തില് കിട്ടാത്തതു കൊണ്ട് കേവലജ്ഞാനം മാത്രമുളളവര് ഭാഷയെ ശപിച്ചേക്കാം എന്ന അഞ്ചല്‍ക്കാരന്റെ നിഗമനത്തോടാണ് വിയോജിപ്പ് പ്രകടിപ്പിച്ചത്.\nഅദ്ദേഹം ആ പ്രസ്താവന പിന്‍വലിക്കുകയും ചെയ്തു... സംഗതി കോംപ്ലിമെന്റായില്ലേ... :))\nMonday, July 28, 2008 4:32:00 PM\nഎപ്പോഴേ കോമ്പ്ലിമെന്‍സായി :)\nമാരീചന് പറഞ്ഞതിനോടു പരിപൂര്‍ണ്ണമായി യോജിക്കുകയും ചെയ്യുന്നു. ഭാഷാശാസ്ത്രവും, ടെക്നോളജിയും ഇത്രയും വളരുന്നതിനു മുന്‍പേ ഇത്തരമൊരു ഗ്രന്ഥം തയ്യാറാക്കിയതിനു പിന്നിലെ പരിശ്രമത്തിന്റെയും, അര്‍പ്പണബോധത്തിന്റെയും, ഗവേഷണങ്ങളുടെയും മുന്നില് ഒരു നൂറു നമോവാകങ്ങള്.\nകൈത്താങ്ങാകൂ.. എന്നല്ലേ ശരി?\nMonday, July 28, 2008 9:16:00 PM\nപദമുദ്രയില്‍ച്ചേറ്ന്നു.പക്ഷെ,എങ്ങിനെയാണ് എവിടെയാണ് വാക്കുകള് ചേറ്ക്കേണ്ടതെന്ന മനസ്സിലാകുന്നില്ലല്ലൊ,സഹായിയ്ക്കാമോ?\nപദമുദ്രയില് ലോഗിന് ചെയ്തു കഴിഞ്ഞാലുടന് ‘പദങ്ങള് ചേര്‍ക്കൂ’ എന്നൊരു ബട്ടണ് കിട്ടും. അതില് അമര്‍ത്തിയാല് പദങ്ങള് ചേര്‍ത്തു തുടങ്ങാം.\nTuesday, July 29, 2008 7:35:00 AM\n‘പദങ്ങള് ചേറ്ക്കു’എന്ന ബട്ട്ന് കാണുന്നില്ല.\nകേവല ഭാഷാജ്ഞാനം മാത്രമുള്ളവര്‍ക്കല്ലേ നിഖണ്ടുവിന്റെ ആവശ്യം കൂടുതല്? അങ്ങിനെയുള്ളവര്‍ക്കെല്ലാം ശബ്ദതാരാവലി ഉപയോഗിക്കാന് ബുദ്ധിമുട്ടുണ്ടെന്നതു പറയാതിരിക്കുന്നതുകൊണ്ടു പ്രത്യേകം ഗുണമൊന്നുമില്ല.ഛത്രം പോലെതന്നെ മറ്റനേകമനേകം വാക്കുകള് ശബ്ദതാരാവലിയില് കണ്ടെത്താന് ചെറിയചെറിയ ഗെവേഷണങ്ങള് തന്നെ നടത്തണം. ഒരു പക്ഷെ അതില് ശ്രീകണ്ഠേശ്വരം പത്മനാഭപിളള യുടെതെറ്റെന്നു പറയില്ല,ഭാഷയുടെ കുഴപ്പം തന്നെയാണു കാരണം\nFriday, August 15, 2008 10:42:00 PM\nപദമുദ്രയിൽ പരസ്യം വെച്ചിരിക്കുന്നതു് site hostingന്റെ ചിലവു വഹിക്കാനാണു്.\nശബ്ദതാരാവലിയല്ല ഇനി ഏത് അച്ചടിച്ച നിഘണ്ടുവായാലും അതിനു അച്ചടിയുടെ സാങ്കേതിക പ്രശ്നങ്ങളുണ്ട്.\nഅച്ചടിച്ച നിഘണ്ടുവിൽ ഒരു പദത്തിന്റെ അർത്ഥം തിരയുമ്പോൾ, അർത്ഥത്തിൽ പറയുന്ന ചില പദങ്ങൾ മനസിലാക്കാൻ വീണ്ടും താളുകൾ മറിക്കണം. cross referencing സൌകര്യം പദമുദ്രയിലുണ്ട്.\nഉദാഹരണം: പദമുദ്രയിൽ കടിഞ്ഞൂൽ എന്ന പദം അന്വേഷിക്കുമ്പോൾ, പദച്ഛേദത്തിൽ [കടി+ചൂൽ] എന്നു കാണാം. പദങ്ങളിൽ click ചെയ്താൽ അതിന്റെ അർത്ഥം കാണാം.\nശ്രീകണ്ഠേശ്വരം പത്മനാഭപിളള അനേകം വർഷങ്ങളുടെ കഠിനാധ്വാനംകൊണ്ടു കടലാസിൽ ശേഘരിച്ച പദങ്ങളാണു് ഗ്രന്ഥ രൂപത്തിൽ പില്ക്കാലത്തിൽ അച്ചടിച്ചത്. അതിന്റെ ചില പ്രശ്നങ്ങൾ നമുക്ക് കാണാൻ കഴിയും.\nശബ്ദതാരാവലിയിൽ ഒരു പദത്തിനു് ഒന്നിലധികം അർത്ഥങ്ങൾ വരുംബോൾ അർത്ഥങ്ങളുടെ വിഭജനം പലയിടത്തും ഒരുപോലെയല്ല കാണുന്നതു്. ചില ഇടങ്ങളിൽ പദങ്ങളുടെ അരുകിൽ അക്കം എഴുതി വിഭജിച്ചിട്ടുണ്ട്. മറ്റു ചില ഇടങ്ങളിൽ ഒരു പദം എഴുതിയിട്ട് അർത്ഥങ്ങൾക്ക് അക്കം കൊടുത്തു. പദങ്ങളുടെ വിഭജനം എല്ലായിടത്തും ഒരുപോലെയല്ല.\nകേരള പാണിനീയം കഴിഞ്ഞാൽ ശ്രീകണ്ഠേശ്വരം പത്മനാഭപിളളയുടെ ശബ്ദതാരാവലി മലയാളത്തിലെ ഏറ്റവും ബ്രഹത്തായ ഭാഷാ ഗ്രന്ഥം തന്നെയാണു്.\nപക്ഷെ പദമുദ്ര 21ആം നൂറ്റാണ്ടിന്റെ ഗ്രന്ഥമാണു്. ഈ നൂറ്റാണ്ടിന്റെ ആവശ്യങ്ങൾ അനുസരിച്ച് എഴുതപ്പെടുന്ന ഗ്രന്ഥം.\nഗ്യാലറികളിലെ ആരവം ഒട്ടും ചോരാതെ ബൂലോഗത്തേയ്ക്ക്......


സ്വര്‍ണവില 16,560 രൂപ\nApril 30, 2011 മറ്റുവാര്‍ത്തകള്\nകൊച്ചി: സ്വര്‍ണവില ഒറ്റദിവസം കൊണ്ട് 280 രൂപ കൂടി 16,560 രൂപയിലെത്തി പുതിയ റെക്കോഡ് കുറിച്ചു. ഏപ്രില് 16നായിരുന്നു പവന്‍വില ചരിത്രത്തില് ആദ്യമായി 16,000 രൂപ കടന്നത്. ഗ്രാമിന് 35 രൂപ വര്‍ധിച്ച് 2,070 രൂപയിലെത്തി.\nഅന്താരാഷ്ട്ര വിപണിയുടെ ചുവടുപിടിച്ചാണ് ഇവിടെയും വില കുതിച്ചുയര്‍ന്നത്. ന്യൂയോര്‍ക്ക് വിപണിയില് സ്വര്‍ണവില ട്രോയ് ഔണ്‍സിന് (31.1 ഗ്രാം) 1,565.70 ഡോളറായി ഉയര്‍ന്നിട്ടുണ്ട്. പശ്ചിമേഷ്യയില് ആഭ്യന്തര കലാപങ്ങള് തുടരുന്നതും യൂറോപ്പിലെ സാമ്പത്തിക പ്രതിസന്ധിയുമൊക്കെയാണ് വിലയില് പ്രതിഫലിക്കുന്നത്. ചൈനയിലും ഇന്ത്യയിലും പണപ്പെരുപ്പം ഉയര്‍ന്ന നിലയില് തുടരുന്നതും സ്വര്‍ണവില ഉയരാന് ഇടയാക്കുന്നുണ്ട്.\nഅടുത്തയാഴ്ച അക്ഷയതൃതീയ പ്രമാണിച്ച് ഇന്ത്യയില് സ്വര്‍ണവില്‍പന വന്‍തോതില് ഉയരുമെന്നാണ് വിപണിയുടെ പ്രതീക്ഷ. സ്വര്‍ണം വാങ്ങാന് ഏറ്റവും അനുയോജ്യമായ അവസരമാണ് അക്ഷയതൃതീയ എന്നാണ് വിശ്വാസം. അക്ഷയതൃതീയയോടെ സ്വര്‍ണവില വീണ്ടുമുയര്‍ന്ന് പുതിയ റെക്കോഡ് കുറിക്കുമെന്നാണ് സൂചന.


കേരളത്തിൽ ഇന്ന് 22,414 പേർക്ക് കോവിഡ്-19 സ്ഥിരീകരിച്ചു – Nerariyan | News\nകേരളത്തിൽ ഇന്ന് 22,414 പേർക്ക് കോവിഡ്-19 സ്ഥിരീകരി\nകേരളത്തിൽ ഇന്ന് 22,414 പേർക്ക് കോവിഡ്-19 സ്ഥിരീകരിച്ചു. എറണാകുളം 3980, കോഴിക്കോട് 2645, തൃശൂർ 2293, കോട്ടയം 2140, തിരുവനന്തപുരം 1881, മലപ്പുറം 1874, കണ്ണൂർ 1554, ആലപ്പുഴ 1172, പാലക്കാട് 1120, കൊല്ലം 943, പത്തനംതിട്ട 821, ഇടുക്കി 768, കാസർഗോഡ് 685, വയനാട് 538 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nകൂട്ടപരിശോധനയുടെ ഭാഗമായി സംസ്ഥാനത്തിന്റെ വിവിധ ഭാഗങ്ങളിൽ നിന്ന് വെള്ളി, ശനി ദിവസങ്ങളിലായി ആകെ 3,00,971 സാമ്പിളുകൾ ശേഖരിച്ചിരുന്നു. ഇതുൾപ്പെടെ കഴിഞ്ഞ 24 മണിക്കൂറിനിടെ 1,21,763 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 18.41 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എം.പി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 1,45,93,000 സാമ്പിളുകളാണ് പരിശോധിച്ചത്.\nഇന്ന് രോഗം സ്ഥിരീകരിച്ചവരിൽ 206 പേർ സംസ്ഥാനത്തിന് പുറത്ത് നിന്നും വന്നവരാണ്. 20,771 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 1332 പേരുടെ സമ്പർക്ക ഉറവിടം വ്യക്തമല്ല. എറണാകുളം 3958, കോഴിക്കോട് 2590, തൃശൂർ 2262, കോട്ടയം 1978, തിരുവനന്തപുരം 1524, മലപ്പുറം 1804, കണ്ണൂർ 1363, ആലപ്പുഴ 1155, പാലക്കാട് 505, കൊല്ലം 933, പത്തനംതിട്ട 783, ഇടുക്കി 736, കാസർഗോഡ് 651, വയനാട് 529 എന്നിങ്ങനെയാണ് സമ്പർക്കത്തിലൂടെ രോഗം ബാധിച്ചത്.\n105 ആരോഗ്യ പ്രവർത്തകർക്കാണ് രോഗം ബാധിച്ചത്. കോട്ടയം 36, കണ്ണൂർ 21, തിരുവനന്തപുരം 10, കാസർഗോഡ് 9, തൃശൂർ 8, പാലക്കാട് 6, കൊല്ലം 3, പത്തനംതിട്ട, ഇടുക്കി, എറണാകുളം, മലപ്പുറം, കോഴിക്കോട്, വയനാട്2വീതം ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 5431 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 552, കൊല്ലം 450, പത്തനംതിട്ട 449, ആലപ്പുഴ 487, കോട്ടയം 379, ഇടുക്കി 142, എറണാകുളം 700, തൃശൂർ 452, പാലക്കാട് 208, മലപ്പുറം 165, കോഴിക്കോട് 788, വയനാട് 89, കണ്ണൂർ 439, കാസർഗോഡ് 131 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 1,35,631 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 11,54,102 പേർ ഇതുവരെ കോവിഡിൽ നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 3,20,237 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 3,05,836 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 14,401 പേർ ആശുപത്രികളിലും നിരീക്ഷണത്തിലാണ്. 2580 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്.\nഇന്ന് 18 പുതിയ ഹോട്ട് സ്‌പോട്ടുകളാണുള്ളത്. ഒരു പ്രദേശത്തേയും ഹോട്ട് സ്‌പോട്ടിൽ നിന്നും ഒഴിവാക്കിയിട്ടില്ല. നിലവിൽ ആകെ 511 ഹോട്ട് സ്‌പോട്ടുകളാണുള്ളത്.\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 6355 കേസുകൾ; മാസ്ക് ധരിക്കാത്തത് 26865 പേർ


മുളങ്കാടുകള് പൂക്കുമ്പോള് - Janayugom Online\nExclusive ഇന്ത്യ 2027 ല് ജനസംഖ്യയില് ചൈനയെ മറികടക്കുമെന്ന് യുഎന് പഠനം\nExclusive പൊലീസ് കമ്മിഷണറേറ്റുകള് ധൃതി പിടിച്ചു നടപ്പാക്കില്ലെന്നു മുഖ്യമന്ത്രി പിണറായി വിജയന്.\nExclusive അനന്തനാഗില് തീവ്രവാദികളുമായുള്ള ഏറ്റുമുട്ടലില് സൈനികന് വീരമൃത്യു, രണ്ട് തീവ്രവാദികളെ വധിച്ചു\nExclusive ക്വാറിയില് മണ്ണിടിഞ്ഞുവീണ് രണ്ട് തൊഴിലാളികള് മരിച്ചു\nExclusive യുഎസ് മധ്യേഷ്യയിലേക്ക് കൂടുതല് സൈന്യത്തെ അയക്കും\nBy: Web Desk | Monday 11 September 2017 9:55 PM IST\nമുള പൂത്താല് അശുഭലക്ഷണമാണെന്നൊരു വിശ്വാസം പരക്കെയുണ്ട്. പട്ടിണിയും പ്രകൃതിദുരന്തവുമുണ്ടാകുമെന്നാണ് വിശ്വസിക്കപ്പെടുന്നത്. എന്താണ് ഇതിന് പിന്നിലെ യുക്തി?\nമുള ‘ഗ്രാമിനെ’ എന്ന പുല്ല് വിഭാഗത്തില് പെട്ട ചെടിയാണ്. നെല്ല്, ഗോതമ്പ്, ചോളം, ബാര്‍ളി, ഓട്ട്‌സ് ഒക്കെ ഇതില്‍പ്പെടും. മുള പൊതുവെ പൂക്കുന്നതോടെ നശിക്കും. മാത്രമല്ല മുള പൂക്കുന്നതോടെ മുളയരിതേടി എലികള് എത്തും. ഇവ സമീപപ്രദേശത്തെ വിളകളെക്കൂടി നശിപ്പിക്കും. ഇതൊരു പ്രകൃതിരീതിയാണ്. ഈ രീതികൊണ്ടുണ്ടാകുന്ന ധാന്യക്ഷാമം പട്ടിണി ഉണ്ടാക്കുമെന്ന് ഗ്രാമീണര്‍ക്കറിയാം. അതുകൊണ്ടാണ് മുള പൂക്കുന്നത് അശുഭലക്ഷണമെന്നവര് പറയുന്നത്. ഇതിനൊരു പരിഹാരമെന്ന നിലയില് മുള പൂക്കുന്ന കാലമാകും മുമ്പ് തന്നെ അവയുടെ ചോട്ടിലും പരിസരത്തുമായി ഇഞ്ചി, മഞ്ഞള് എന്നിവ കൃഷി ചെയ്യാനായി നിര്‍ദ്ദേശിക്കാറുണ്ട്.\nലോകത്ത് 1200 ഇനം മുളകളുണ്ട്. ഇന്ത്യയില് ഏതാണ്ട് 138 ഇനം മുളകളാണുള്ളത്. ഇതില് 53 ഇനം മണിപ്പൂരിലാണ്. അരുണാചല് പ്രദേശില് 50 ഇനവും. ഇന്ത്യയുടെ വടക്ക് കിഴക്കന് മേഖലകളിലെ ജനജീവിതവുമായി ഏറെ ബന്ധപ്പെട്ടുകിടക്കുന്ന ചെടിയാണ് മുള. അവരുടെ സാമൂഹ്യ സാംസ്‌കാരിക ജീവിതത്തിലും മുളയുടെ പങ്ക് നിര്‍ണായകമാണ്. ഇതൊരു മുഖ്യവരുമാനമാര്‍ഗമാണ്. തൊട്ടില് തൊട്ട് ശവമഞ്ചം വരെ മുള കൊണ്ടാണിവിടെ നിര്‍മിക്കുന്നത്. മുളയുടെ കൂമ്പും വിത്തും ഭക്ഷ്യവസ്തുവാണ്. ഈറ ഉപയോഗിച്ച് തൊപ്പി, ബാസ്‌കറ്റ്, കളിപ്പാട്ടങ്ങള്, സംഗീത ഉപകരണങ്ങള്, ഫര്‍ണിച്ചര്, കടലാസ് തുടങ്ങി നിരവധി സാമഗ്രികള് ഉണ്ടാക്കാന് പറ്റും. മുള ഉപയോഗിച്ച് വീടും വേലിയും പോലും പണിയാറുണ്ട്. ആദിവാസി ജനവിഭാഗങ്ങള്‍ക്കിടയില് മുളയ്ക്ക് വലിയ പ്രാധാന്യമുണ്ട്. മണ്ണൊലിപ്പ് തടയുന്നു എന്നുള്ളതുകൊണ്ട് തന്നെ മുളസംരക്ഷണത്തില് ഇവര് വളരെ ശ്രദ്ധാലുക്കളാണ്. ഭൂമിക്കടിയിലെ ജലം സംഭരിച്ച് നിര്‍ത്തുന്നതില് മുളയ്ക്കുളള പങ്ക് നിര്‍ണായകമാണ്.\nമുളയുടെ ഏറ്റവും വലിയ പ്രത്യേകത അത് പൂക്കുന്നതോടെ നശിക്കുമെന്നുള്ളതാണ്. മിക്ക മുളകളും അതിന്റെ ആയുസില് ഒരിക്കല് മാത്രം പൂക്കുന്നവയാണ്. ചില മുളകള് 40, 50 വര്‍ഷങ്ങള്‍ക്കുശേഷം മാത്രമേ പൂക്കുകയുള്ളൂ. മറ്റൊരു പ്രത്യേകത ഒരേ ഇനത്തില്‍പ്പെട്ട മുളകള് ഒരേസമയം പൂക്കുമെന്നതാണ്. അവ എവിടെ ചിതറിക്കിടന്നാലും പൂക്കുന്നത് കൃത്യമായി ഒരേസമയത്തായിരിക്കും. അങ്ങനെ പൂത്തശേഷം അവയെല്ലാം കൂട്ടമായി നശിക്കുകയും ചെയ്യും. ഒരു തരം കൂട്ടമരണം.\nമുള പൂക്കുകയും കായ്ക്കുകയും ചെയ്യുന്നതിലെ കാലതാമസം ഇവയുടെ വംശ വര്‍ധനവ് പതുക്കെ ആക്കുന്നു. ഇത് വനം-വന്യജീവി മേഖലയ്ക്ക് പ്രശ്‌നങ്ങളുണ്ടാക്കുന്നുണ്ട്. മാത്രമല്ല വന്‍തോതിലുള്ള ഈറ വെട്ടലും പ്രശ്‌നം ഗുരുതരമാക്കുന്നു. മുളയെ മാത്രം ആശ്രയിച്ച് ജീവിക്കുന്ന പാണ്ടപോലുള്ള മൃഗങ്ങളാണ് ഇതിന് കൂടുതലും ഇരയാകുന്നത്. പ്രകൃതിയുടെ സന്തുലിതാവസ്ഥ നിലനിര്‍ത്തുന്നതില് മുളയ്ക്കുള്ള പങ്ക് നിര്‍ണായകമാണ്. കാടിന്റെ സംഗീതമായ മുളകള് മണ്ണിന്റെയും മൃഗങ്ങളുടേയും മനുഷ്യന്റെയും നല്ല സുഹൃത്താണ്. അതുകൊണ്ട് മുളങ്കാടുകള് പൂത്തുലയട്ടെ, വംശം വര്‍ധിക്കട്ടെ, ഉള്ളവയെ നിലനിര്‍ത്താന് മനുഷ്യരും തയാറാകട്ടെ.\n2100ല് പ്രധാന നഗരങ്ങള് കടലിനടിയിലാകും\nസംസ്ഥാനത്തെ ജലാശയങ്ങളില് അവശേഷിക്കുന്നത് 36 ശതമാനം ജലം\nഗതാഗത മേഖല പ്രകൃതി സൗഹൃദ ഇന്ധനത്തിലേക്ക്


മുറ്റത്തെ മുല്ലയ്ക്ക് മണമുണ്ട് - ജഗദീശ് കരിമുളയ്ക്കൽ - LIMA WORLD LIBRARY\nHome കവിത മുറ്റത്തെ മുല്ലയ്ക്ക് മണമുണ്ട് – ജഗദീശ് കരിമുളയ്ക്കൽ\nമുറ്റത്തെ മുല്ലയ്ക്ക് മണമുണ്ട് – ജഗദീശ് കരിമുളയ്ക്കൽ\nഞാനെന്റെ മുറ്റത്തൊരു മുല്ലനട്ടു.\nമുല്ല വളർന്നു പൂക്കളിട്ടു\nവെള്ളച്ചിറകുള്ള പൂമ്പാറ്റ പോലെ\nമുല്ലപ്പൂ കാണുവാനെന്തു ചന്തം.\nമുല്ല പൂവിന് നല്ല ഗന്ധം വന്നു.\nതേനീച്ചക്കൂട്ടങ്ങൾ പാറി വന്ന്\nതേൻ കുടിച്ചാർത്തു പറന്നു പോയി.\nഅപൂപ്പൻ വന്നിട്ടു പൂവുകണ്ടു\nഅമ്മൂമ്മ വന്നിട്ടു പൂവുകണ്ടു.\nനാട്ടുകാർ വന്നിട്ടു പൂവുകണ്ടു –\nഎല്ലാരും എല്ലാരും പൂവ കണ്ടു.\nഎന്നിട്ടസൂയയാൽ ചൊല്ലി മെല്ലെ\nമുറ്റത്തെ മുല്ലയ്ക്ക് ഗന്ധമില്ല.\nപൂവു പറിയ്ക്കുവാനോ മനകൾ\nമുറ്റത്തെ മുല്ലയ്ക്കു ചുറ്റും കൂടി\nഎന്തൊരു ഗന്ധമാണീ പൂവിന്\nഎന്തൊരു സുന്ദരം പട്ടു പോലെ\nമുറ്റത്തെ മുല്ലയ്ക്ക് നല്ല മണം !\nമുറ്റത്തെ മുല്ലയ്ക്ക് നല്ല ഗന്ധം !!\nമുറ്റത്തെ മുല്ലയ്ക്കു മണമില്ലെന്ന്\nPrevious articleമരണവൃത്താന്തം – മിനിക്കഥ – സാക്കിർ – സാക്കി നിലമ്പൂർ\nNext articleവായന – മോഹൻദാസ് മുട്ടമ്പലം


Whole Food Supplements vs. Synthetic | El Paso Back Clinic �\nമുഴുവൻ ഭക്ഷണം: നാം എപ്പോഴും ഞങ്ങളുടെ പച്ചക്കറികൾ കഴിക്കുന്നു, ഞങ്ങളുടെ ശീതള പാനീയം കുടിക്കുക സ്മൂത്ത്ദിവസവും ഒരു പഴത്തിൽ ഒരു ബാഗിൽ മുറിച്ച് കടക്കുമോ? ക്ഷമിക്കണം, ഉറപ്പില്ല.\nസത്യത്തിൽ മിക്ക അമേരിക്കക്കാരും തിരക്കിലാണ്, സാരമായ ഭക്ഷണ പദാർത്ഥങ്ങൾ ഉണ്ടാക്കുന്നു. മാംസാഹാരം, അമിതമായി സംസ്കരിച്ച, പച്ചക്കറികൾ, ഭക്ഷണം എന്നിവയെക്കുറിച്ച് വിവരിക്കുന്നു. നമ്മുടെ അപൂർണ ഭക്ഷണ ചോയ്സുകൾ ഏറ്റെടുക്കുക വഴി നമ്മൾ ചിലർ ശ്രമിക്കുന്നു വിറ്റാമിൻ അനുബന്ധങ്ങൾ നമ്മുടെ ശരീരം ഉചിതമായ പോഷകങ്ങൾ കൊണ്ട് നിറയ്ക്കാൻ സഹായിക്കും.\nകുറച്ചു കൂടി പകുതി അമേരിക്കൻ ജനസംഖ്യ ചില വിറ്റാമിൻ സപ്ലിമെൻറുകളെടുക്കുന്നു. ഞങ്ങളുടെ പേശികൾ, അസ്ഥികൾ, സന്ധികൾ എന്നിവയെ സംരക്ഷിക്കാൻ വിറ്റാമിനുകളും ധാതുക്കളും സഹായിക്കുന്നു, ആരോഗ്യവും ചർമ്മവും ആരോഗ്യത്തോടെ സൂക്ഷിക്കുന്നു, നമ്മുടെ രോഗപ്രതിരോധ ശക്തി വർദ്ധിപ്പിക്കുന്നു.\nഒരു സപ്ലിമെന്റ് നിയമനം തിരഞ്ഞെടുക്കുന്നത് ആരോഗ്യകരമായ ഒരു പ്രവണതയെ പോലെയാണ്. നമ്മുടെ കാഴ്ചപ്പാടാണ് അവർ നമ്മുടേത്. അതെങ്ങനെ കൃത്യമായിരിക്കണം?\nനിങ്ങൾ തിരഞ്ഞെടുക്കുന്ന സപ്ലിമെൻറുകളെ തരം അടിസ്ഥാനത്തിലുള്ള ഉത്തരം ആശ്രയിച്ചിരിക്കുന്നു, കാരണം അവർ ഒരു ബ്രാൻഡിൽ നിന്ന് അടുത്തതിൽ നിന്ന് വ്യത്യസ്തമാവും, ലേബലുകൾ നിർബന്ധമായും ഉൾക്കാഴ്ച നൽകുന്നില്ല അവരുടെ ഗുണനിലവാരം. സാധ്യമായ എല്ലാ സമയത്തും സിന്തറ്റിക് മുഖേന മുഴുവൻ ഭക്ഷ്യ വിറ്റാമിനുകൾ തിരഞ്ഞെടുക്കലാണ് നല്ല രീതിയിലുള്ള പ്രാക്ടീസ്.\nഎന്തുകൊണ്ടാണത്? ഇവിടെ മുഴുവൻ ഫുഡ് vs സിന്തറ്റിക് വിറ്റാമിനുകൾ കുറിച്ച് ഓർക്കുക കുറച്ച് പോയിന്റുകൾ\nപ്രോസസ് ചെയ്ത ഭക്ഷണങ്ങളെ പോലെ, സിന്തറ്റിക് വിറ്റാമിനുകൾ സ്വാഭാവികമായി സംഭവിക്കുന്നില്ല. മുഴുവൻ ഭക്ഷണം വിറ്റാമിനുകളും സ്വാഭാവികമാണ് ശരീരം ആഗിരണം ചെയ്യാനും ഉപയോഗിക്കാനും എളുപ്പമുള്ള തത്വമാണ്, അതിനാൽ ഇത് കൂടുതൽ ആനുകൂല്യങ്ങൾ വാഗ്ദാനം ചെയ്യുന്നു. ഒരു സിന്തറ്റിക് മൾട്ടി വൈറ്റമിൻ നിങ്ങൾ ലേബലിൽ ആവശ്യമാണെന്ന് നിങ്ങൾ കരുതുന്ന എല്ലാ കാര്യങ്ങളും കാണിച്ചു തരാം, പക്ഷേ നിങ്ങളുടെ ശരീരം അത് ഉൾക്കൊള്ളുന്നില്ലെങ്കിൽ, അത് അൽപ്പം നല്ലതാണ്.\nമറ്റൊരു കാര്യം അത് സ്വാഭാവിക അനുബന്ധങ്ങൾ ആഗിരണം ചെയ്യാൻ എളുപ്പമാണ്. വിറ്റാമിനുകളും ധാതുക്കളും സങ്കീർണമായ രീതിയിൽ ശരീരത്തെ ആഗിരണം ചെയ്യുന്നു, പലപ്പോഴും ഒരുതരം മിനറൽ ചേർത്ത് ദഹിപ്പിക്കപ്പെടുന്നു. മുഴുവൻ ഭക്ഷണ വിറ്റാമിനുകളും യഥാർത്ഥ ഭക്ഷണങ്ങളാണ്. അവർക്കാവശ്യമായ വിറ്റാമിനുകൾക്കും ഭക്ഷണത്തിനുള്ള ദ്വിതീയ ചേരുവകൾക്കും ഇത് ആവശ്യമായിരിക്കുന്നു. അതുപോലെ, സിന്തറ്റിക് വിറ്റാമിനുകൾ ഓരോ പ്രത്യേക വിറ്റാമിൻ വേർതിരിക്കപ്പെടുന്നു, അതിനാൽ മൊത്തത്തിൽ ഫലം ഫലപ്രദമാണ്.\nഅവസാനമായി, ഒറ്റപ്പെട്ട പോഷകാംശങ്ങൾ എടുക്കുന്നത് ശരിക്കും കുറവുകൾ കാരണമാക്കും. ഒരു ഞെട്ടലായി കയറുന്നതിനിടയ്ക്ക് അധിക വിറ്റാമിൻ സിയെ മതപരമായി പോപ്പുലർക്കുന്ന ഈ അനുഭവത്തെ അതിശയിപ്പിച്ചേക്കാം, ഇത് സത്യമാണ്.\nഒറ്റപ്പെട്ട വിറ്റാമിൻ അല്ലെങ്കിൽ ധാതു ശരീരത്തിൽ പ്രവേശിക്കുമ്പോൾ, ദഹിപ്പിക്കാനും ഉപയോഗിക്കാനും മറ്റു പോഷകഘടകങ്ങൾ ഉണ്ടാകണമെന്നും ആവശ്യപ്പെടുന്നു. ഈ ആവശ്യകത, ആ പോഷകഘടകങ്ങൾ ശരീരത്തിന്റെ റിസർവുകളെ പുറംതള്ളാൻ ഇടയാക്കും, കാലക്രമേണ അത് തികച്ചും വ്യത്യസ്തമായ വിറ്റാമിനുകളുടെ കുറവായിരിക്കും. മറ്റൊരു ഭക്ഷണ വിറ്റാമിനുകൾ, ഇത് കാരണമാകുന്നില്ല, കാരണം ശരീരത്തിന് ആവശ്യമുള്ളതെല്ലാം ഉൾക്കൊള്ളുന്നു, കാരണം ഇത് ഒരു സ്വാഭാവിക ഭക്ഷണമാണ്.\nനിങ്ങളുടെ ആഹാര ആവശ്യങ്ങൾ നിറവേറ്റുന്നതിനായി അനുബന്ധമായി ഉപയോഗിക്കുകയാണെങ്കിൽ, ലേബലുകൾ പരിശോധിച്ച്, നിങ്ങളുടെ മെഡിസിൻ കാബിനറ്റിൽ വൈറ്റമിനുകളുടെ തരത്തിലുള്ള നിങ്ങളുടെ സ്വന്തം ഗവേഷണം നടത്തുക. അവർ കൃത്രിമമാണെങ്കിൽ കൂടുതൽ ആരോഗ്യ ആനുകൂല്യങ്ങൾക്കായി ഫുഡ് വിറ്റാമിനുകൾക്ക് മാറ്റം വരുത്തുമെന്ന് ചിന്തിക്കുക.\nയഥാർത്ഥ ഭക്ഷണം മികച്ചതാണെന്ന് ഓർക്കുക. ഉയർന്ന ഗുണമോ പ്രകൃതിയോ എത്രമാത്രം സപ്ലിമെന്റ് ആണെങ്കിലും ആരോഗ്യകരമായ നിരവധി ഇനം കഴിക്കുന്നു ഉയർന്ന ഗുണമേന്മയുള്ള ജൈവ ഭക്ഷണങ്ങൾ. നിങ്ങളുടെ ഭക്ഷണക്രമം ആരോഗ്യമുള്ള, പുതിയ ഭക്ഷണരീതികളിൽ കുറവുണ്ടെങ്കിൽ അടുത്ത ഏതാനും ആഴ്ചകൾക്കുള്ളിൽ കുറച്ച് ഭക്ഷണം ചേർക്കാൻ ലക്ഷ്യം വെക്കുക.\nനിങ്ങളുടെ ശരീരം നിങ്ങൾക്കിഷ്ടമുള്ള ഒരാൾ മാത്രമാണ്, അതുകൊണ്ട് അതിനെ പരിപാലിക്കേണ്ടത് അത്യന്താപേക്ഷിതമാണ്. ദൃഢനിശ്ചയവും ആരോഗ്യപൂർണ്ണവും നിലനിർത്താൻ നിങ്ങളെ പ്രാപ്തരാക്കുക ആരോഗ്യകരമായ ഭക്ഷണശീലം വ്യായാമം ചെയ്യൽ. നിങ്ങൾ സപ്ലിമെന്റുകൾ എടുക്കാൻ തീരുമാനിക്കുകയാണെങ്കിൽ, മുഴുവൻ ഭക്ഷണ ഓപ്ഷനുകളും തെരഞ്ഞെടുക്കുക, അവ പോഷക സമൃദ്ധമായ ഭക്ഷണത്തിനു പകരം പകരരുത്.\nഅടുത്തത് കണങ്കാലിന് പരിക്കുകൾ: ചിറോപ്രാക്റ്റിക് കെയർ പുനരധിവാസം »\nമുമ്പത്തെ Igra മൈഗ്രെയ്ൻ വേദന ചികിത്സ | ഡോ. അലക്സ് ജിമെനെസ്\nതൊഴിലാളികളും വേഗത്തിൽ ജോലിയിൽ പ്രവേശിക്കുമെന്ന് സി‌എൽ‌ബി ന്യൂസ് ദി…\nകുട്ടികൾ‌ക്കും കുടുംബങ്ങൾക്കും പരിചരണം നൽകുന്ന കൈറോപ്രാക്ടർ‌മാർ‌ക്ക് നിരവധി പേരെ സാക്ഷ്യപ്പെടുത്താൻ കഴിയും…\nതലവേദനയ്ക്കും ചിറോപ്രാക്റ്റിക് കെയറിനുമുള്ള കാരണങ്ങൾ ചിറോപ്രാക്റ്റിക് ക്രമീകരണങ്ങളോടെ, ക്രമേണ ശരിയാക്കാൻ ഒരു കൈറോപ്രാക്റ്റർ പ്രവർത്തിക്കും…


എയര്‍ഇന്ത്യയുടെ ഒഴിപ്പിക്കല് നോട്ടീസ്; ജീവനക്കാര് അനിശ്ചിതകാല സമരത്തിലേക്ക് | Air India Unions Threaten to Go on Strike After Staffers Asked to Vacate Quarters\nഎയര്‍ഇന്ത്യയുടെ ഒഴിപ്പിക്കല് നോട്ടീസ്; ജീവനക്കാര് അനിശ്ചിതകാല സമരത്തിലേക്ക്\nനവംബര് 2ന് അനിശ്ചിതകാല സമരം തുടങ്ങുമെന്നാണ് ജോയിന്‍റ് ആക്ഷന് കമ്മിറ്റി നോട്ടീസില് വ്യക്തമാക്കിയത്.\nഎയര് ഇന്ത്യ അനുവദിച്ച താമസസൗകര്യങ്ങൾ ഒഴിയാൻ ആവശ്യപ്പെട്ടതിനെ തുടർന്ന് ജീവനക്കാര് സമരത്തിലേക്ക്. മുംബൈയില് നല്‍കിയ താമസസൗകര്യം ആറ് മാസത്തിനകം ഒഴിയണമെന്നാണ് കമ്പനി ജീവനക്കാരോട് ആവശ്യപ്പെട്ടത്. പിന്നാലെ എയര് ഇന്ത്യ ജീവനക്കാരുടെ യൂണിയന് പണിമുടക്ക് നോട്ടീസ് നല്‍കി. നവംബര് 2ന് അനിശ്ചിതകാല സമരം തുടങ്ങുമെന്നാണ് ജോയിന്‍റ് ആക്ഷന് കമ്മിറ്റി നോട്ടീസില് വ്യക്തമാക്കിയത്.\nഎയര് ഇന്ത്യ ഒക്ടോബര് അഞ്ചിനാണ് അപാര്‍ട്മെന്‍റ് ഒഴിയണമെന്ന കത്ത് ജീവനക്കാര്‍ക്ക് നല്‍കിയത്. അപാര്‍ട്മെന്‍റ് ഒഴിയാമെന്ന സമ്മതപത്രം ഒക്ടോബര് 20നകം ഒപ്പിട്ടു നല്‍കണം. എയര്‍ഇന്ത്യയുടെ സ്വകാര്യവത്കരണം തുടങ്ങി ആറ് മാസത്തിനകം അപാര്‍ട്മെന്‍റുകള് ഒഴിയണമെന്നാണ് നിര്‍ദേശം.\nതാമസസ്ഥലം ഒഴിയണമെന്ന ഉത്തരവ് റദ്ദാക്കണമെന്നാണ് എയര് ഇന്ത്യ ജീവനക്കാരുടെ ആവശ്യം. സര്‍വീസില് നിന്ന് വിരമിക്കുന്നതുവരെ ഇവിടെ താമസിക്കാന് അനുവദിക്കണമെന്നും ജീവനക്കാര് ആവശ്യപ്പെട്ടു. മുംബൈയിലെ ജീവനക്കാർക്ക് മാത്രമല്ല ഡല്‍ഹി വസന്ത് വിഹാറിൽ താമസിക്കുന്ന ജീവനക്കാര്‍ക്കും താമസസ്ഥലം ഒഴിയാന് നോട്ടീസ് ലഭിച്ചിട്ടുണ്ട്. അനുവദിച്ച സമയത്തിനു ശേഷവും ഒഴിഞ്ഞില്ലെങ്കില് ഡൽഹിയിലെ താമസക്കാര് 10 ലക്ഷം രൂപയും മുംബൈയിലെ ജീവനക്കാര് 15 ലക്ഷം രൂപയും പിഴ നല്‍കേണ്ടിവരും. അനധികൃത താമസത്തിന് മാര്‍ക്കറ്റ് വിലയുടെ ഇരട്ടി വാടകയും നല്‍കേണ്ടിവരും.\nകോളനികൾ സ്ഥിതിചെയ്യുന്ന ഭൂമി എയർപോർട്ട് അതോറിറ്റി ഓഫ് ഇന്ത്യ, എയര് ഇന്ത്യക്ക് ശാശ്വതമായി പാട്ടത്തിന് നൽകിയതാണെന്ന് ജീവനക്കാര് പറയുന്നു. എയർപോർട്ട് അതോറിറ്റി ഓഫ് ഇന്ത്യയാണ് ഭൂമിയുടെ ഉടമ. ഈ ഭൂമി ഉടന് ഒഴിപ്പിച്ച് മുംബൈ വിമാനത്താവള നടത്തിപ്പുകാരായ അദാനി ഗ്രൂപ്പിന് കൈമാറേണ്ട ഒരു കാര്യവുമില്ലെന്നും ജീവനക്കാര് ചൂണ്ടിക്കാണിക്കുന്നു.


indian family death, യുഎസിലേയ്ക്ക് മനുഷ്യക്കടത്ത്; ഇന്ത്യൻ കുടുംബത്തിന് ദാരുണാന്ത്യം; സംഘത്തിൽ പിഞ്ചുകുഞ്ഞും -afamily of four suspected to be indians died in blizzard while attempting to cross to us from canada - Samayam Malayalam\na family of four suspected to be indians died in blizzard while attempting to cross to us from canada\nയുഎസിലേയ്ക്ക് മനുഷ്യക്കടത്ത്; ഇന്ത്യൻ കുടുംബത്തിന് ദാരുണാന്ത്യം; സംഘത്തിൽ പിഞ്ചുകുഞ്ഞും\nEdited by Samayam Desk | Samayam Malayalam | Updated: Jan 21, 2022, 10:13 PM\nയുഎസ് അതിര്‍ത്തിയ്ക്ക് സമീപം എമേഴ്സൺ എന്ന പ്രദേശത്തു വെച്ച് കുടുംബം ഹിമപാതത്തിൽപ്പെട്ടു മരിക്കുകയായിരുന്നു എന്നാണ് കരുതുന്നത്.\nഎമേഴ്സണു സമീപം യുഎസ് - കാനഡ അതിർത്തിയിലെ കല്ല് Photo: AP/File\nദാരുണമായ സംഭവമെന്ന് പോലീസ്\nടൊറൻ്റോ: യുഎസ് കാനഡ അതി‍ര്‍ത്തിയിൽ നാലംഗ ഇന്ത്യൻ കുടുംബം കടുംശൈത്യത്തിൽപ്പെട്ട് മരിച്ചതായി റിപ്പോര്‍ട്ടുകള്. ഒരു കൈക്കുഞ്ഞ് അടക്കം നാലു പേരാണ് മരിച്ചതെന്നും ഇവര് ഇന്ത്യക്കാരാണെന്ന് സംശയിക്കുന്നതായും മാനിടോബ റോയൽ കനേഡിയൻ മൗണ്ടഡ് പോലീസ് അറിയിച്ചു. മരണം മനുഷ്യക്കടത്തിനിടെ സംഭവിച്ചതാണെന്നു കരുതുന്നതായും പോലീസ് വ്യക്തമാക്കി.\nരണ്ട് മുതിര്‍ന്നവരുടെയും ഒരു കൗമാരപ്രായത്തിലുള്ള ആളുടെയും ഒരു കുഞ്ഞിൻ്റെയും മൃതദേഹങ്ങള് അതിര്‍ത്തിയിൽ കാനഡ ഭാഗത്ത് എമേഴ്സൺ പ്രദേശത്തു വെച്ചാണ് കണ്ടെത്തിയതെന്നും പോലീസ് അറിയിച്ചു. ബുധനാഴ്ചയാണ് മൃതദേഹങ്ങള് കണ്ടെത്തിയത്. ഇന്ത്യയിൽ നിന്നുള്ള കുടുംബമാണ് അപകടത്തിൽപ്പെട്ടതെന്നു സംശയിക്കുന്നതായും ഇവര് യുഎസിലേയ്ക്ക് നുഴഞ്ഞുകയറാനുള്ള ശ്രമത്തിലായിരുന്നുവെന്നും യുഎസ് ഉദ്യോഗസ്ഥര് അറിയിച്ചു. വ്യാഴാഴ്ച നടത്തിയ വാര്‍ത്താ സമ്മേളനത്തിലാണ് റോയൽ കനേഡിയൻ മൗണ്ടഡ് പോലീസ് അസിസ്റ്റൻ്റ് കമ്മീഷണര് ജെയ്ൻ മക്‍ലാഷി വിവരങ്ങള് പുറത്തു വിട്ടത്. മരിച്ചവരുടെ പേരുവിവരങ്ങള് അടക്കമുള്ളവ പുറത്തു വന്നിട്ടില്ല.\nAlso Read: ഇൻജെക്ഷൻ എടുത്തത് ആശുപത്രിയിലെ തൂപ്പുകാരി; മരുന്നു മാറി, രണ്ട് വയസുകാരൻ മരിച്ചു\nകേള്‍ക്കുമ്പോള് ബുദ്ധിമുട്ടുണ്ടാകുന്ന കാര്യത്തെക്കുറിച്ചാണ് താൻ പറയാൻ പോകുന്നതെന്നു ആമുഖമായി പറഞ്ഞുകൊണ്ടായിരുന്നു അസിസ്റ്റൻ്റ് കമ്മീഷണര് വാര്‍ത്താ സമ്മേളനം തുടങ്ങിയത്. ഹൃദയഭേദകമായ സംഭവമാണ് നടന്നതെന്നും അവര് പറഞ്ഞു. "നിലവിൽ അന്വേഷണം പ്രാരംഭഘട്ടത്തിൽ എത്തിയിട്ടേയുള്ളൂ. തണുപ്പുള്ള കാലാവസ്ഥയെത്തുടര്‍ന്നാണ് ഇവരെല്ലാം മരിച്ചതെന്നാണ് കരുതുന്നത്." യുഎസിലേയ്ക്ക് കടക്കാൻ ശ്രമിച്ച സംഘത്തിൻ്റെ ഭാഗമാണ് മരിച്ച നാലുപേരും എന്ന് കരുതുന്നതായും അവര് പറഞ്ഞു. അതിര്‍ത്തിയിൽ നിന്ന് 12 മീറ്ററോളം മാത്രം അകലെ വെച്ചാണ് മൃതദേഹങ്ങള് കണ്ടെത്തിയതെന്നും അവര് പറഞ്ഞു.\nസംഘം ഹിമപാതത്തിൽ പെട്ടുപോയതാണന്നും നീണ്ടു കിടക്കുന്ന പാടങ്ങളിലേയ്ക്ക് വലിയ ഹിമപാതം ഉണ്ടായതും രാത്രിയിലെ ഇരുട്ടുമാണ് അപകടത്തിനു കാരണമായതെന്ന് അവര് പറഞ്ഞു. കുടുംബത്തെ പോലീസ് വാര്‍ത്താസമ്മേളനത്തിൽ ഇരകള് എന്നാണ് വിശേഷിപ്പിച്ചത്. യുഎസിലേയ്ക്ക് നുഴഞ്ഞുകയറാൻ ഇവര്‍ക്ക് ആരോ സഹായം ചെയ്തു കൊടുത്തെന്നും എന്നാൽ വഴിയിൽ വെച്ച് കുടുംബം ഒറ്റപ്പെട്ടു പോയെന്നുമാണ് പോലീസ് കരുതുന്നതെന്ന് ഗ്ലോബൽ ന്യൂസ് റിപ്പോര്‍ട്ട് ചെയ്തു. മരിച്ചവരെ തിരിച്ചറിയാൻ ശ്രമം തുടരുകയാണെന്നും പോലീസ് പറഞ്ഞു.\nയുഎസ് - കാനഡ അതിര്‍ത്തി ഗ്രാമമായ എമേഴ്സണു സമീപത്തു വെച്ച് ഒരു സംഘം യുഎസിലേയ്ക്ക് നുഴഞ്ഞു കയറാൻ ശ്രമിക്കുന്നതായി യുഎസ് കസ്റ്റംസ് ആൻ്റ് ബോര്‍ഡര് പ്രൊട്ടക്ഷൻ ബുധനാഴ്ച രാവിലെ മാനിട്ടോബ ആര്‍സിഎംപിയെ വിവരമറിയിക്കുകയായിരുന്നു. അതിര്‍ത്തി കടന്നെത്തിയ ഒരാളുടെ കൈയ്യിൽ കുഞ്ഞുങ്ങള്‍ക്കുള്ള ടയപ്പര് അടക്കമുള്ള സാധനങ്ങള് ഉണ്ടെന്നും എന്നാൽ കുഞ്ഞിനെ കണ്ടെത്താൻ കഴിഞ്ഞില്ലെന്നും കസ്റ്റംസ് അറിയിച്ചു. തുടര്‍ന്നായിരുന്നു പ്രദേശത്ത് തെരച്ചിൽ തുടങ്ങിയത്.\nഅതിര്‍ത്തിയുടെ ഇരുവശത്തും തെരച്ചിൽ നടത്തിയതോടെ ഒരു മുതിര്‍ന്ന പുരുഷൻ്റെയും സ്ത്രീയുടെയും കുഞ്ഞിൻ്റെയും മൃതദേഹങ്ങള് കണ്ടെത്തുകയായിരുന്നു. ഏതാനും സമയത്തിനു ശേഷം ഒരു കൗമാരക്കാരൻ്റെ മൃതദേഹവും പ്രദേശത്തു നിന്നു ലഭിച്ചു.\nസംഭവത്േതിനു പിന്നാലെ ഫ്ലോറിഡ സ്വദേശിയയ സ്റ്റീവ് ഷാൻഡ് (47) എന്നായാളെ അറസ്റ്റ് ചെയ്തതായി മിനസോട യിലെ യുഎസ് അറ്റോണി ഓഫീസ് അറിയിച്ചു ഇയാള്‍ക്കെതിരെ മനുഷ്യക്കടത്തിന് കേസ് രജിസ്റ്റര് ചെയ്തിട്ടുണ്ട്. രേഖകളില്ലാതെ രണ്ട് ഇന്ത്യൻ പൗരന്മാരോടൊപ്പം സഞ്ചരിക്കുമ്പോഴായിരുന്നു ഇയാളെ പിടികൂടിയത്. ഇയാളുടെ വാഹനത്തിനുള്ളിൽ നിന്ന് കുപ്പിവെള്ളം, ജ്യൂസ്, ഭക്ഷണസാധനങ്ങള് തുടങ്ങിയവയും കണ്ടെത്തി. ഇവരുടെ അറസ്റ്റിനു പിന്നാലെയാണ് അഞ്ച് ഇന്ത്യക്കാരെക്കൂടി പോലീസ് കണ്ടെത്തിയത്. കഴിഞ്ഞ 11 മണിക്കൂറായി തങ്ങള് നടക്കുകയാണെന്നും യുഎസ് അതിര്‍ത്തി പിന്നിടുമ്പോള് ഒരാള് തങ്ങളെ ബന്ധപ്പെടുമെന്നാണ് അറിയിച്ചിരുന്നതെന്നും ഇവര് അറിയിച്ചു. പിടിയിലായ ഒരാളുടെ കൈയ്യിൽ ഒരു കുഞ്ഞിൻ്റെ ഡയപ്പര്, കളിപ്പാട്ടം, ഭക്ഷണം തുടങ്ങിയവ ഉണ്ടായിരുന്നു. നാലംഗ കുടുംബത്തെ യാത്രയ്ക്കിടയിൽ കാണാതായെന്നും അവരുടെ സാമഗ്രികളാണ് കൈയ്യിലുണ്ടായിരുന്നതെന്നും ഇയാള് പോലീസിനോടു പറഞ്ഞു.\nആര്‍ട്ടിക്കിള് ഷോനാട്ടിലെത്തുന്ന പ്രവാസികൾക്ക് ഏഴ് ദിവസത്തെ നിർബന്ധിത ക്വാറന്‍റീൻ; പ്രവാസി ലീഗൽ സെൽ ഹൈക്കോടതിയിൽ ഹർജി നൽകി\nWeb Title :afamily of four suspected to be indians died in blizzard while attempting to cross to us from canada


‘മാമാങ്കം 300 കോടി നേടും’; പണ്ഡിറ്റിന്റെ മെഗാ പ്രവചനം | Mamangam Mammootty\n‘മാമാങ്കം 300 കോടി നേടും’; പണ്ഡിറ്റിന്റെ മെഗാ പ്രവചനം\nമനോരമ ലേഖകൻ November 09, 2019 03:44 PM IST\nമമ്മൂട്ടിയുടെ ബിഗ് ബജറ്റ് ചരിത്ര സിനിമ മാമാങ്കം റിലീസിന് തയ്യാറെടുക്കുകയാണ്. ചിത്രം ബോക്‌സ്ഓഫിസില് വന്‍വിജയമാകുമെന്നാണ് സന്തോഷ് പണ്ഡിറ്റ്. മാമാങ്കം വരുന്നതോടെ പുലിമുരുകന്, ബാഹുബലി 2, ലൂസിഫര് ചിത്രങ്ങളുടെ റെക്കോർഡുകള് തകര്‍ന്ന് തരിപ്പണമാകുമെന്ന് ഫെയ്‌സ്ബുക്കില് പങ്കുവച്ച കുറിപ്പില് സന്തോഷ് പണ്ഡിറ്റ് പ്രവചിക്കുന്നു.\nസന്തോഷ് പണ്ഡിറ്റിന്റെ കുറിപ്പ് വായിക്കാം\nപണ്ഡിറ്റിന്റെ മെഗാ പ്രവചനം..\nമക്കളേ… ദേ മലയാളത്തിലെ ആദ്യ 300 കോടി+ സിനിമ റെഡിയായി ട്ടോ.. മമ്മൂക്കയുടെ ബിഗ് ബജറ്റ് മാസ് മൂവി ‘മാമാങ്കം’ സിനിമ 21 ന് റിലീസാകുക ആണേ. ഈ സിനിമ റിലീസായാല് അതോടെ ‘പുലി മുരുകന്’, ‘ബാഹുബലി 2’ , ‘ലൂസിഫര്’ വരെയുള്ള എല്ലാ സിനിമകളുടെ നാളിതുവരെ ഉള്ള സകലമാന റെക്കോര്‍ഡും ഇതോടെ തകർന്ന് തരിപ്പണമാകും എന്ന് ന്യായമായും കരുതാം..\nഈ സിനിമ മലയാളത്തിന്റെ ‘ബാഹുബലി’ എന്നാണ് കരുതുന്നത്. മേക്കിങ് ആൻഡ് ടെക്ക്നിക്കല് ലെവലിൽ ‘ബാഹുബലി’യുടെ മുകളില് എത്തും എന്നു കരുതാം. മലയാളത്തിലെ ഏറ്റവും മുതല് മുടക്കുള്ള സിനിമയാണിത്. പിന്നെ മമ്മൂക്കയോടൊപ്പം കട്ടക്ക് ഉണ്ണി മുകുന്ദൻ ജിയും ഉണ്ടേ. അതും ഈ സിനിമയ്ക്ക് huge advantage ആയേക്കും.\nകേരളത്തോടൊപ്പം മറ്റു സംസ്ഥാനങ്ങളിലും റിലീസാകുന്ന ചിത്രം മൊത്തം 300 കോടി + കലക്‌ഷന് പ്രതീക്ഷിക്കുന്നു. (കേരളത്തില് നിന്നും 200 കോടിയും, ബാക്കി സംസ്ഥാനത്തു നിന്നും 100 കോടി).\nഇനിയും ഈ സിനിമയുടെ വമ്പൻ വിജയത്തില് സംശയമുള്ളവര് ശ്രദ്ധിക്കുക. മമ്മൂക്ക ഇതുപോലുള്ള കഥാപാത്രങ്ങളെ അവതരിപ്പിച്ചപ്പോളെല്ലാം (‘ഒരു വടക്കൻ വീരഗാഥ’, ‘പഴശ്ശിരാജ’) വന് വിജയമായിരുന്നു. അതിനാല് ആ സിനിമകളേക്കാളും വലിയ വിജയം ‘മാമാങ്കം’ സിനിമയും നേടും എന്നു കരുതാം.\n(വാല് കഷ്ണം.. മുരുകനും, ബാഹുബലിയും തീര്‍ന്നോ എന്നറിയുവാന് 21 വരെ എല്ലാവരും ക്ഷമയോടെ കാത്തിരിക്കുക.)


ഒരു കിലോ കൂർക്ക വെറും3മിനിറ്റിൽ ക്ലീൻ ചെയ്യാം.!! കൈയും വേണ്ടാ കത്തിയും വേണ്ടാ 👌👌 - Classic Movies Malayalam\nഒരുപാടു നേരം കഷ്ട്ടപ്പെടേണ്ടതായി വരാറുണ്ട്. അത് കൊണ്ട് തന്നെ ഈ കാര്യം ആലോചിക്കുമ്പോൾ കൂർക്കയോടുള്ള പ്രിയം കുറഞ്ഞു വരുന്നു. മലയാളികൾക്ക് പ്രിയപ്പെട്ട കൂർക്ക തൊലി കളഞ്ഞെടുക്കാൻ ഇനി മടികാണിക്കേണ്ട. കയ്യിൽ കറ പുരളാത്ത എളുപ്പത്തിൽ കൂർക്ക നന്നാക്കിയെടുക്കാം. ഒരു കിലോ കൂർക്ക വെറും3മിനിറ്റിൽ ക്ലീൻ ചെയ്യാം.!! കൈയും വേണ്ടാ കത്തിയും വേണ്ടാ 👌👌 ഇതൊന്നു കണ്ടു നോക്കൂ.. ഇത് നിങ്ങളെ സഹയായിക്കാതിരിക്കില്ല.\nതീർച്ചയായും ഉപകാരപ്പെടും.ഈ വീഡിയോ നിങ്ങൾക്ക് ഇഷ്ടമായി എന്നും ഉപകാരപ്പെടും എന്നും കരുതുന്നു. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Grandmother Tips ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


Emalayalee.com - കര്‍ഷകരെ തടയാന് ഒരു ശക്തിക്കും കഴിയില്ല: രാഹുല് ഗാന്ധി\nകേന്ദ്രസര്‍ക്കാരിന്റെ കാര്‍ഷിക നയങ്ങള്‍ക്കെതിരെ പ്രതിഷേധവുമായി രാജ്യതലസ്ഥാനത്തേക്ക് നീങ്ങുന്ന കര്‍ഷകരെ പിന്തുണച്ച് കോണ്‍ഗ്രസ് നേതാവ് രാഹുല് ഗാന്ധി.\nഎപ്പോഴൊക്കെ, അഹന്തയും സത്യവും തമ്മില് ഏറ്റുമുട്ടുന്നുവോ അപ്പോഴെല്ലാം അഹന്ത പരാജയപ്പെടുമെന്ന് പ്രധാനമന്ത്രി ഓര്‍മിക്കുന്നത് നല്ലതാണ്. സത്യത്തിന്റെ പോരാട്ടം നടത്തിക്കൊണ്ടിരിക്കുന്ന കര്‍ഷകരെ തടയാന് ഒരു ശക്തിക്കും കഴിയില്ലെന്ന് രാഹുല് ഗാന്ധി പറഞ്ഞു.\nകര്‍ഷകരുടെ ആവശ്യങ്ങള് അംഗീകരിക്കാനാണ് പ്രധാനമന്ത്രി നരേന്ദ്ര മോദി തയ്യാറാകേണ്ടതെന്നും രാഹുല് ആവശ്യപ്പെട്ടു. സത്യത്തിന് വേണ്ടിയാണ് ഈ പോരാട്ടം. കരിനിയമങ്ങള് പിന്‍വലിക്കണമെന്നും ഇത് ഒരു തുടക്കമാണെന്നും രാഹുല് ട്വിറ്ററില് കുറിച്ചു.\nകേന്ദ്രസര്‍ക്കാരിന്റെ കാര്‍ഷിക നിയമങ്ങള്‍ക്കെതിരെ പഞ്ചാബ്, ഹരിയാണ, ഉത്തരാഖണ്ഡ്, ഉത്തര് പ്രദേശ്, രാജസ്ഥാന് സംസ്ഥാനങ്ങളില്‍നിന്ന് പതിനായിരക്കണക്കിന് കര്‍ഷകരാണ് ഡല്‍ഹിയിലേക്ക് നീങ്ങുന്നത്.


ബെന്റേഗ ഫെയ്‌സ്‌ലിഫ്റ്റിനായി പുത്തൻ ആക്‌സസറി പാക്കേജുമായി ബെന്റ്‌ലി - Malayalam DriveSpark\nPublished: Friday, August 7, 2020, 16:50 [IST]\nമുഖംമിനുക്കി അടുത്തിടെ അന്താരാഷ്ട്ര വിപണിയിൽ അരങ്ങേറ്റം കുറിച്ച ബെന്റേഗ ഫെയ്‌സ്‌ലിഫ്റ്റിനായി പുത്തൻ ആക്‌സസറി പാക്കേജുകൾ അവതരിപ്പിച്ച് ബ്രിട്ടീഷ് ആഢംബര വാഹന നിർമാതാക്കളായ ബെന്റ്‌ലി.\nബാഹ്യ, ഇന്റീരിയർ, ടൂറിംഗ്, പരിരക്ഷണം നൽകുന്ന പുത്തൻ ആക്‌സസറി പാക്കേജുകളാണ് ലോകത്തിലെ ഏറ്റവും വേഗമേറിയ എസ്‌യുവിയെന്ന വിശേഷണമുള്ള ബെന്റേഗയ്ക്ക് കമ്പനി സമ്മാനിച്ചിരിക്കുന്നത്. എന്നാൽ അതിൽ ഏറ്റവും ശ്രദ്ധേയമാകുന്നത് അക്രപോവിക് സ്‌പോർട്‌സ് എക്‌സ്‌ഹോസ്റ്റ് സിസ്റ്റത്തിന്റെ സാന്നിധ്യമാണ്.\nഎക്സ്റ്റീരിയർ പാക്കേജിന്റെ ഭാഗമായ അക്രപോവിക് എക്‌സ്‌ഹോസ്റ്റ് സിസ്റ്റം ഉയർന്ന ഗ്രേഡ് ടൈറ്റാനിയം ഉപയോഗിച്ചാണ് നിർമിച്ചിരിക്കുന്നത്. സങ്കീർണമായ കാസ്റ്റ് ഭാഗങ്ങൾ ഉപയോഗിച്ച് ബെന്റേഗയ്ക്കായി പ്രത്യേകം രൂപകൽപ്പന ചെയ്തിട്ടുള്ളതാണിത്. ഇതിനുപുറമെ ORVM- കളിൽ കാർബൺ ഫൈബർ ഫിനിഷും പാക്കേജിന് ലഭിക്കും.\nMOST READ: മൺസൂൺ കാർ കെയർ കാമ്പയിനൊരുക്കി ഫോക്‌സ്‌വാഗണ്\nപുറമേയുള്ള എല്ലാ ക്രോമിനും പകരമായി ബ്ലാക്ക്ലൈൻ ഫിനിഷാണ് ബെന്റ്ലി അവതരിപ്പിക്കുന്നത്. ഉപഭോക്താക്കൾ‌ക്ക് എളുപ്പത്തിൽ പ്രവേശിക്കാൻ ഒരു നിശ്ചിത സൈഡ്-സ്റ്റെപ്പും പരിചയപ്പെടുത്തുന്നുണ്ട് കമ്പനി. മാത്രമല്ല അവ ബ്ലാക്ക് ഗ്ലോസ്, കാർ‌ബൺ അല്ലെങ്കിൽ മൂൺ‌ബീം പെയിൻറ് ഫിനിഷിൽ നേടാം.\nഇന്റീരിയർ പാക്കേജിന് ലെതർ കുഷീൻസ്, അപ്ഹോൾസ്റ്റേർഡ് ഫുട്സ്റ്റെപ്പ്, ബെസ്‌പോക്ക് ലഗേജ് കേസ്, ഒരു കാഷ്വൽ വീക്കെൻഡർ എന്നിവ പോലുള്ള ലൈഫ്സ്റ്റൈൽ പേഴ്സണലൈസേഷനും ആക്സസറിയായി ലഭിക്കും. സ്റ്റാൻഡേർഡ് ലഗേജുകൾ ബെലുഗ കാൽഫ് ലെതറിൽ ഒരു ഓപ്ഷനായി ലഭ്യമാണ്.\nMOST READ: പുതിയ RS Q8 മോഡലിനായുള്ള ബുക്കിംഗ് ആരംഭിച്ച് ഔഡി\nക്വയിൽറ്റഡ് ലെതർ ഉൾക്കൊള്ളുന്ന ലഗേജുകളുടെ ഭാഗമാണ് ഗോൾഫ് ബാഗുകളുടെ ഒരു ശ്രേണിയും ഓഫറിലുണ്ട്. അതേസമയം ടൂറിംഗ് പാക്കേജ് മേൽക്കൂര ബോക്സും സൈക്കിൾ റാക്കുകളും ഉപയോഗിച്ച് എസ്‌യുവിക്കായി അധിക സംഭരണ ഇടം ബെന്റ്ലി ചേർക്കുന്നു.\nഎയറോഡൈനാമിക് റൂഫ് ബോക്സിൽ 75 കിലോഗ്രാം ഭാരം 320 ലിറ്റർ സൂക്ഷിക്കാൻ കഴിയും. ബൂട്ടിന്റെ പിൻഭാഗത്ത് ഒരു ലോഡ്-അസിസ്റ്റ് ട്രേ ഓപ്ഷൻ ബൂട്ട് റണ്ണറുകളിലേക്ക് സംയോജിപ്പിച്ചിരിക്കുന്നു. അത് സ്ലൈഡ് ചെയ്യാൻ സാധിക്കും. 300 കിലോഗ്രാം സംഭരണ ശേഷിയുള്ള ഇതിനെ ഭാരം കുറഞ്ഞ അലുമിനിയം ഉപയോഗിച്ചാണ് നിർമിക്കുന്നത്.\nMOST READ: അർബൻ ക്രൂയിസർ ഓഗസ്റ്റ് 22 മുതൽ ബുക്ക് ചെയ്യാം, അരങ്ങേറ്റം ഉടൻ\nപ്രൊട്ടക്ഷൻ ആക്സസറി പാക്കേജിൽ കാർ കവറുകൾ, ഹെവി-ഡ്യൂട്ടി ഇന്റീരിയർ മാറ്റുകൾ, മഡ് ഫ്ലാപ്പുകൾ എന്നിവ അടങ്ങിയിരിക്കുന്നു. രണ്ട് വാട്ടർപ്രൂഫ് എക്സ്റ്റീരിയർ കവറുകളും തെരഞ്ഞെടുക്കാൻ സാധിക്കും. ഇന്റീരിയർ കവറുകൾക്ക് ഈർപ്പം, പൊടി എന്നിവയിൽ നിന്ന് കാറിനെ സംരക്ഷിക്കാൻ കഴിയും.\nബെന്റായിഗയുടെ സ്റ്റൈലിംഗുമായി ബന്ധപ്പെട്ട് ക്രീവിലാണ് മഡ്ഫ്ലാപ്പുകൾ നിർമ്മിച്ചിരിക്കുന്നത്. വാഹനത്തിന്റെ തറയെ പരിരക്ഷിക്കുന്നതിന് ഹെവി-ഡ്യൂട്ടി ഫ്ലോർ, ബൂട്ട് മാറ്റുകൾ എന്നിവയ്‌ക്ക് പുറകിൽ ഒരു ബമ്പർ പ്രൊട്ടക്ടറും ഉണ്ട്.\nBentley Revealed A Set Of Accessory Packages For Bentayga Facelift. Read in Malayalam\nStory first published: Friday, August 7, 2020, 16:50 [IST]


അഴിമതി മുക്ത കേരളം പദ്ധതിക്ക് ശിലയിട്ട് മുഖ്യമന്ത്രി\nHome News അഴിമതിക്കെതിരെ അഴിമതി മുക്ത കേരളം പദ്ധതി: വിജിലൻസ് ആസ്ഥാനത്തിന് ശിലയിട്ട് മുഖ്യമന്ത്രി\nഅഴിമതിക്കെതിരെ അഴിമതി മുക്ത കേരളം പദ്ധതി: വിജിലൻസ് ആസ്ഥാനത്തിന് ശിലയിട്ട് മുഖ്യമന്ത്രി\nതിരുവനന്തപുരത്ത് പൂന്തുറയില് നിര്‍മ്മിക്കുന്ന ക്രൈംബ്രാഞ്ച്, വിജിലന്‍സ് ഓഫീസ് കെട്ടിടങ്ങളുടെ ശിലാസ്ഥാപനം മുഖ്യമന്ത്രി പിണറായി വിജയന് ഓണ്‍ലൈനില് ഉത്‌ഘാടനം ചെയ്യുന്നു\nഅഴിമതിയെക്കുറിച്ച് രഹസ്യമായി വിവരം നല്‍കാന് ആഗ്രഹിക്കുന്നവര്‍ക്ക് അതിന് അവസരം നല്‍കുന്ന അഴിമതിമുക്ത കേരളം എന്ന പദ്ധതി ജനുവരി 26 ന് നിലവില് വരുമെന്ന് മുഖ്യമന്ത്രി പിണറായി വിജയന് പറഞ്ഞു. തിരുവനന്തപുരത്ത് പൂന്തുറയില് നിർമ്മിക്കുന്ന ക്രൈംബ്രാഞ്ചിന്‍റെ ആസ്ഥാനമന്ദിരത്തിന്‍റെയും വിജിലന്‍സ് ആന്‍റ് ആന്‍റി കറപ്ഷന് ബ്യൂറോയുടെയും കെട്ടിടങ്ങളുടെ ശിലാസ്ഥാപനം ഓണ്‍ലൈനായി നിര്‍വ്വഹിക്കുകയായിരുന്നു അദ്ദേഹം.\nസര്‍ക്കാര് വിജ്ഞാപനം ചെയ്യുന്ന ഒരു അതോറിറ്റിക്ക് മുന്നില് കൃത്യമായ പരാതികള് ഉന്നയിക്കാന് കഴിയുന്ന വിധമാവും പദ്ധതി തയ്യാറാക്കുക. അതോറിറ്റിക്ക് ലഭിക്കുന്ന പരാതികള് ഉയര്‍ന്ന ഉദ്യോഗസ്ഥര് കണ്ടശേഷമാണ് അന്വേഷിക്കുക. പദ്ധതി നടപ്പാകുന്നതോടെ സര്‍ക്കാര് സര്‍വ്വീസിലെയും പൊതുരംഗത്തെയും അഴിമതി പൂര്‍ണമായും തുടച്ചുനീക്കപ്പെടുമെന്ന് മുഖ്യമന്ത്രി പറഞ്ഞു.\nകൃത്യമായ തെളിവുകളുടെ സഹായത്തോടെ കുറ്റവാളികളെ നിയമത്തിന് മുന്നില്‍കൊണ്ടുവരാന് ക്രൈംബ്രാഞ്ച് എന്നും മുന്നിലാണെന്ന് മുഖ്യമന്ത്രി പറഞ്ഞു. വിവാദമായ പലകേസുകളിലും സര്‍ക്കാര് തന്നെ ക്രൈംബ്രാഞ്ച് അന്വേഷണം ഏര്‍പ്പെടുത്താറുണ്ട്. അന്വേഷണമികവും കഴിവും മാത്രമാണ് ക്രൈംബ്രാഞ്ചിലെ നിയമനത്തിനുളള മാനദണ്ഡം. 1994 ല് നടന്ന തൊഴിയൂര് സുനിലിന്‍റെ കൊലപാതകം 25 വര്‍ഷത്തിന് ശേഷം ക്രൈംബ്രാഞ്ച് തെളിയിച്ചത് മികവിന്‍റെ ഉദാഹരണമാണ്. 2019 ല് 461 കേസുകളും 2020 ല് 406 കേസുകളുമാണ് ക്രൈംബ്രാഞ്ച് അന്വേഷിച്ചത്.\nവിജിലന്‍സ് വകുപ്പിന് സ്വതന്ത്രമായി പ്രവര്‍ത്തിക്കുന്നതിനുളള എല്ലാ സാഹചര്യങ്ങളും സര്‍ക്കാര് ഒരുക്കിയിട്ടുണ്ടെന്ന് മുഖ്യമന്ത്രി പറഞ്ഞു. വിജിലന്‍സ് അന്വേഷണത്തില് ആധുനിക സാങ്കേതികവിദ്യയുടെ ഉപയോഗം ഉറപ്പാക്കാനായി തിരുവനന്തപുരത്ത് സൈബര് ഫോറന്‍സിക് ലാബ് പ്രവര്‍ത്തനം തുടങ്ങി. ട്രാന്‍സ്പരന്‍സി ഇന്‍റര്‍നാഷണല് എന്ന സംഘടന നടത്തിയ പഠനത്തില് ഇന്ത്യയില് അഴിമതി കുറഞ്ഞ സംസ്ഥാനങ്ങളില് ഒന്നാം സ്ഥാനം കേരളത്തിനാണെന്ന് കണ്ടെത്തുകയുണ്ടായി. കഴിഞ്ഞ ഏതാനും വര്‍ഷത്തിനിടെ സംസ്ഥാനത്ത് വിജിലന്‍സ് 32 മിന്നല് പരിശോധനകള് നടത്തുകയും 56 ട്രാപ്പ് കേസുകള് രജിസ്റ്റര് ചെയ്യുകയും ചെയ്തു. ഇക്കാലയളവില് 70 ഓളം കേസുകളിലെ പ്രതികളെയാണ് വിവിധ കോടതികള് ശിക്ഷിച്ചതെന്ന് അദ്ദേഹം പറഞ്ഞു.\nകഴിഞ്ഞ നാലര വര്‍ഷത്തിനുളളില് പൊതുമരാമത്ത് വകുപ്പിലെ അഴിമതി ഗണ്യമായി കുറച്ചുകൊണ്ടുവരാന് കഴിഞ്ഞതായി ചടങ്ങില് അധ്യക്ഷത വഹിച്ച പൊതുമരാമത്ത് വകുപ്പ് മന്ത്രി ജി.സുധാകരന് പറഞ്ഞു. അടിസ്ഥാനസൗകര്യ മേഖലയില് കഴിഞ്ഞ ഏതാനും വര്‍ഷങ്ങളില് ഗണ്യമായ നേട്ടമാണ് സംസ്ഥാനം കൈവരിച്ചതെന്നും അദ്ദേഹം പറഞ്ഞു.\nക്രൈംബ്രാഞ്ച്, വിജിലന്‍സ് ആന്‍റ് ആന്‍റി കറപ്ഷന് ബ്യൂറോ എന്നിവയ്ക്കായി ആധുനിക സൗകര്യങ്ങളോടുകൂടിയ കെട്ടിടസമുച്ചയമാണ് നിലവില് വരുന്നത്. ക്രൈംബ്രാഞ്ച് ആസ്ഥാനവും ഇവിടെയാണ് നിര്‍മ്മിക്കുക. 34,500 ചതുരശ്രഅടിയില് നാല് നിലകളിലായി നിര്‍മ്മിക്കുന്ന ക്രൈംബ്രാഞ്ച് കോംപ്ലക്സില് എല്ലാവിധ ആധുനിക സൗകര്യങ്ങളും ഒരുക്കിയിട്ടുണ്ട്. തിരുവനന്തപുരത്ത് പലസ്ഥലങ്ങളിലായി ചിതറിക്കിടക്കുന്ന ക്രൈംബ്രാഞ്ച് ഓഫീസുകള് കെട്ടിടത്തിന്‍റെ പണി പൂര്‍ത്തിയാകുമ്പോള് ഇവിടെയായിരിക്കും പ്രവര്‍ത്തിക്കുക. വിജിലന്‍സ് കോംപ്ലക്സ് എന്ന് പേരുളള പുതിയ കെട്ടിടത്തിന് അഞ്ച് നിലകളിലായി 75,000 ചതുരശ്ര അടി വിസ്തീര്‍ണ്ണമാണ് ഉളളത്. നഗരത്തിന്‍റെ പലഭാഗങ്ങളിലായി പ്രവര്‍ത്തിക്കുന്ന അഞ്ച് വിജിലന്‍സ് ഓഫീസുകള്‍ക്കായാണ് ഇവിടെ കെട്ടിടം പണിയുന്നത്.\nവി.എസ്.ശിവകുമാര് എം.എല്.എ, വിജിലന്‍സ് ആന്‍റ് ആന്‍റി കറപ്ഷന് ബ്യൂറോ മേധാവി ഡി.ജി.പി സുദേഷ് കുമാര്, ക്രൈംബ്രാഞ്ച് മേധാവി എ.ഡി.ജിപി. എസ്.ശ്രീജിത്ത്, ഐ.ജിമാരായ ഗോപേഷ് അഗര്‍വാള്, എച്ച്.വെങ്കിടേഷ്, എസ്.പി ഹരിശങ്കര്, പൊതുമരാമത്ത് വകുപ്പ് കെട്ടിടവിഭാഗം ചീഫ് എഞ്ചിനീയര് ഹൈജീന് ആല്‍ബര്‍ട്ട്, ഹാബിറ്റാറ്റ് ടെക്നോളജി ഗ്രൂപ്പ് ചെയര്‍മാന് ഡോ.ജി.ശങ്കര്, ബീമാപളളി ഈസ്റ്റ് കൗണ്‍സിലര് സുധീര് എന്നിവരും ചടങ്ങില് പങ്കെടുത്തു\nPrevious articleഓഹരി വാഗ്ദാനം ചെയ്ത് കബളിപ്പിക്കൽ; കമ്പനി ഡയറക്ടർക്കെതിരെ കേസ്\nNext articleകോവിഡ് ; സംസ്ഥാനത്ത് ഇന്ന് 707 കേസുകള്\nNot possible to fly back expats...\nNews Samanwayam - April 13, 2020 0\nThe Supreme Court said it is not possible to fly black expatriates stranded in various parts of the world due to the outbreak of...\nആനവാൽ പിടി മാഹാത്മ്യം\nReligion & Spirituality Samanwayam - April 9, 2019 0\nകൊല്ലം ഉമയനല്ലൂർ ശ്രീബാലസുബ്രഹ്മണ്യ ക്ഷേത്രത്തിലെ പ്രതീകാത്മക ആനവാൽ പിടി ഭക്തി സാന്ദ്രമായി. ബാലസുബ്രഹ്മണ്യന്റെയും ഗണപതിയുടെയും ബാല്യകാല കേളി വിനോദത്തെ ഓർമ്മപ്പെടുത്തുന്ന ചടങ്ങായാണ് പ്രതികാ ത്മക ആനവാൽ പിടി നടത്തപ്പെടുന്നത്.\nകൊവിഡ് 19 : വിശദ വിവരങ്ങള് ഉള്‍പ്പെടുത്തി...\nNews Samanwayam - March 18, 2020 0\nലോകത്തെ വിറപ്പിച്ച മഹാമാരി കൊവിഡ് 19 രോഗം സംബന്ധിച്ച ആധികാരിക വിവരങ്ങള് ഉള്‍പ്പെടുത്തി ഭൂപടം തയ്യാറാക്കി മൈക്രോസോഫ്റ്റ്. ഗൂഗിളിന് മുന്നേ മൈക്രോസോഫ്റ്റിന് കീഴിലുള്ള സെര്‍ച്ച് എഞ്ചിനായ ബിംഗ് ടീമാണ് ഇന്ററാക്ടീവ് മാപ് തയ്യാറാക്കിയിരിക്കുന്നത്....\nUpdated on January 20, 2021 3:57 pm


സാഹിത്യവാരഫലം 1987 05 31 - Sayahna\nസാഹിത്യവാരഫലം 1987 05 31\n1987 05 31\n1987 05 24\n1987 06 07\nഅന്നു വിദ്യാർത്ഥികളായിരുന്ന ഞങ്ങൾ ആ വീട്ടിൽ ബാഡ്മിന്റൻ കളിക്കാൻ ഒരുമിച്ചുകൂടിയിരുന്നു. കളിക്കുമ്പോഴുള്ള പേടി തോൽവിയെക്കുറിച്ചായിരുന്നില്ല. അടുത്ത വീട്ടിൽ, പെൻഷൻപറ്റി കാലനൂർക്കു പോകാറായ ഒരു ജഡ്ജി താമസിച്ചിരുന്നു. പന്ത് അബദ്ധത്തിൽ ആ വീട്ടുവളപ്പിനകത്തെങ്ങാനും വീണാൽ തിരിച്ചുകിട്ടുകയേയില്ല. അതെടുക്കാൻ ചെന്നാൽ ജഡ്ജി ഗർജ്ജിച്ചുകൊണ്ട് ചാടിവീണ് അടിക്കും. അങ്ങനെ ഭയത്തോടുകൂടി കളിക്കുമ്പോൾ പന്ത് ആകാശത്തേക്കുയർന്ന് ജഡ്ജിയുടെ മതിലിനു മുകളിലൂടെ അയാളുടെ പറമ്പിൽ വീണു. അമ്പരന്നുനിന്ന കൂട്ടുകാരോടു ഞാൻ പറഞ്ഞു: “പന്ത് ഞാനെടുത്തുകൊണ്ടു വരാം.” അവരുടെ മറുപടിക്കു കാത്തുനില്ക്കാതെ ജഡ്ജിയുടെ ഗെയ്റ്റ് പതുക്കെത്തുറന്ന് അകത്തുകയറി ഞാൻ പന്ത് നോക്കിത്തുടങ്ങി. സിംഹം ഗർജ്ജിച്ചു. ഗർജ്ജനം തെറിയുടെ പൂരമായിട്ടാണ് അന്തരീക്ഷത്തിൽ വ്യാപിച്ചത്. അച്ചടിക്കാൻ വയ്യാത്തതുകൊണ്ട് ആ വാക്കുകളിൽ ഒന്നുപോലും ഞാൻ ഇവിടെ പറയുന്നില്ല. ജഡ്ജി വരാന്തയിൽനിന്ന് ഒറ്റച്ചാട്ടം; എന്നെ അടിക്കാൻതന്നെ. ഞാൻ പ്രാണനുംകൊണ്ടോടി. കുട്ടികളായ ഞങ്ങൾ മാത്രമല്ല അയാളെ പേടിച്ചിരുന്നത്. റോഡരികിൽ മുറുക്കാൻകട നടത്തുന്നവരും ഈ പഞ്ചാനനനെ ഭയന്നിരുന്നു. മലബന്ധമുണ്ടായിരുന്നതുകൊണ്ടാവാം എല്ലാ ദിവസവും വൈകുന്നേരത്ത് നടക്കാൻ പോയിട്ടു തിരിച്ചുവരുമ്പോൾ അയാൾ ഒരു പടല പാളയന്തോടൻ പഴം വാങ്ങിച്ചിരുന്നു. വിളഞ്ഞു പഴുത്തതായിരിക്കണം ഓരോന്നും. ഒരുദിവസം വാങ്ങിക്കൊണ്ടുപോയ പഴത്തിന്റെ പടല തിരിച്ചുകൊണ്ടുവന്ന് ജഡ്ജി കടയുടെ ഉടമസ്ഥന്റെ മുഖത്ത് എറിഞ്ഞുകൊടുത്തു. കാരണം നല്ലപോലെ വിളഞ്ഞു പഴുത്ത ഒരു പഴത്തിന്റെ മഞ്ഞത്തൊലിയിൽ ഒരു കറുത്ത പാട് ഉണ്ടായിരുന്നു എന്നതാണ്. ശ്രീമൂലം തിരുനാളിന്റെ കാലത്ത് കോടതിയെ ഉദ്ദണ്ഡകായംകൊണ്ട് വിറപ്പിച്ച്, തിരുമനസ്സിന്റെ കാലത്തുതന്നെ അടുത്തൂൺപറ്റി വിരമിച്ച്, റീജന്റ് റാണിയുടെയും ചിത്തിരതിരുനാൽ മഹാരാജാവിന്റെയും കാലത്തോളം ജീവിച്ചിരുന്ന ഈ പ്രാഡ്വിവാകപുംഗവൻ യഥാർത്ഥത്തിൽ പുംഗവനയാരുന്നില്ല, പഞ്ചാനനൻതന്നെയായിരുന്നു. തലയെടുപ്പും നടത്തവും സിംഹത്തിന്റെത്. നോട്ടം സിംഹത്തിന്റെത്. പഴക്കട കടന്നുപോയിട്ട് തിരിഞ്ഞൊരു നിൽപും നോട്ടവുമുണ്ട്. “എന്തെടാ കറുത്തപാടുവീഴാത്ത പാളയന്തോടൻ പഴമുണ്ടോ?” എന്ന നിശ്ശബ്‌ദമായ ചോദ്യത്തോടൊരുമിച്ച് ശരിയായ ‘സിംഹാവലോകനവും’. തന്റെ സ്വഭാവത്തിനു യോജിച്ചവിധത്തിൽ ജഡ്‌ജി ഭവനത്തിന്റെ മുൻപിൽ രണ്ടു സിംഹപ്രതിമകളും വച്ചു. ഒരു സിംഹം പടിഞ്ഞാറാകാശത്തു നോക്കുന്നു.മറ്റേ സിംഹം കിഴക്കനാകാശത്തു നോക്കുന്നു. ജഡ്ജി കോടതിമുറിയിലുമിങ്ങനെയായിരുന്നു പോലും. വക്കീലൻമാരും സാക്ഷികളും സംസാരിക്കുമ്പോൾ അവരുടെ മുഖത്ത് അയാൾ നോക്കിയിരുന്നില്ലപോലും. ജഡ്‌ജി മരിച്ചപ്പോൾ ഞാൻ ആ പട്ടണത്തിലുണ്ടായിരുന്നു. മനുഷ്യൻ ഉറങ്ങുമ്പോഴാണ് അവന്റെ ശരിയായ സ്വഭാവം മുഖത്തു വരുന്നത്. മരിക്കുമ്പോൾ നൂറുശതമാനവും വരും. അയാളുടെ മുഖം കാണണമെന്നുണ്ടായിരുന്നു എനിക്ക്. പോയില്ല. പോയെങ്കിൽ സാക്ഷാൽ സിംഹത്തിനെ കാണാൻ കഴിഞ്ഞേനേ.\nസ്വഭാവത്തിനു യോജിച്ചിരിക്കും മനുഷ്യന്റെ ഓരോ വാക്കും ഓരോ പ്രവൃത്തിയും. വീട്ടിന്റെ മുൻവശത്തെ ചുവരിൽ റബ്ബർ കൊണ്ടുണ്ടാക്കിയ തേളിന്റെ രൂപം പതിച്ചുവക്കുന്ന ആള് നിങ്ങളറിയാതെ നിങ്ങളെ കുത്തി മുറിവേല്‌പിക്കും. വേട്ടയാടിയ മൃഗത്തിന്റെ കുടലും മറ്റും എടുത്തു കളഞ്ഞ് പഞ്ഞിനിറച്ച് ഷോകെ‌യ്‌സിൽ വയ്ക്കുന്നവർ ലളിതമനസ്കനാവാൻ തരമില്ല. കുറുക്കൻ, കടുവ ഇവയിലെല്ലാം ‘റ്റാക്‌സിഡേർമി’ നടത്തുന്നവർ തങ്ങളറിയാതെ സ്വന്തം സ്വഭാവം മാലോകരെ അറിയിക്കുകയാണ്. (tadidermy = മൃഗചർമ്മങ്ങൾക്കകത്തു പഞ്ഞിവച്ച് രൂപം നൽകുന്ന വിദ്യ)\nരചനയും സ്വഭാവത്തെ പ്രതിഫലിപ്പിക്കുന്നു. അസങ്കീർണ്ണമായി എഴുതുന്നവന്റെ മനസ്സ് ലളിതമാണ്. ദുർഗ്രഹതയോടെ എഴുതുന്നവൻ സങ്കീർണ്ണമായ മാനസികനിലയുള്ളവനായിരിക്കും. അത്യുക്തിയിൽ രമിക്കുന്നവൻ ബാലിശമായ മനസ്സോടുകൂടിയവനായിരിക്കും. Workers of all countries unite. You have nothing to lose but your claim എന്നെഴുതിയ ആള് ധീരനാണ്. ലളിതമനസ്‌കനാണ്. ഇതിനാലാണ് “രീതിയെന്നത് ആ മനുഷ്യൻതന്നെ” എന്ന പ്രസ്താവമുണ്ടായത്.\n“മനസ്സിൽ ഒന്നൊളിച്ചുവച്ചുകൊണ്ട് മറ്റൊന്ന് പറയുന്നവനെ ഞാൻ നരകദ്ദ്വാരം പോലെ വെറുക്കുന്നു” — ഹോമർ.\n3 വാതിൽ അടയുന്നു\n5 അസ്പഷ്ട രചന\n7 ഒരു കത്ത്\n10 പൊട്ടിയ പ്ലെയ്റ്റ്\n11 ഈലീ വീസലിന്റെ പുതിയ നോവൽ\nമനസ്സിലുള്ളത് ലളിതമായും സ്‌പഷ്ടമായും പ്രതിപാദിക്കുന്ന വൈശാഖൻ ബഹുമാനിക്കത്തക്ക അന്തരംഗസ്ഥിതിയോടുകൂടിയ ആളാണ്. അദ്ദേഹം ‘മാതൃഭൂമി’ ആഴ്ചപ്പതിപ്പിൽ എഴുതിയ “അക്കത്തിലെഴുതിയാൽ” എന്ന ചെറുകഥ വായിച്ചുനോക്കിയാൽ ഇപ്പറഞ്ഞതിന്റെ സത്യം ബോധ്യപ്പെടും വായനക്കാർക്ക്. കരിമ്പ് കൃഷിചെയ്തു ജീവിതം തള്ളിനീക്കുന്ന ഒരു പാവത്തെ ആരോ തല്ലിക്കൊന്നു. കെ‌യ്‌സ് ഒതുക്കിത്തീർക്കാൻ അയാളുടെ അടുത്ത ബന്ധു അറുപതിനായിരം രൂപ വാങ്ങാൻ സന്നദ്ധനാവുന്നു എന്നു കാണിച്ച് മനുഷ്യന്റെ നൃശംസതയിലേക്കു കൈചൂണ്ടുന്നു കഥാകാരൻ. എന്തൊരു ആകർഷകത്വമുള്ള അഖ്യാനമാണ് കഥയുടെ തുടക്കത്തിൽ! പക്ഷേ പൊടുന്നനവേ അത് പാളിപ്പോകുന്നു. കലാപരമായ പ്രതിപാദനം ഒരു മുന്നറിയിപ്പും കൂടാതെ ‘റിപൊർട്ടാഷി’ന്റെ സ്വഭാവം ആവാഹിക്കുന്നു. അതും വിരസമായ റിപൊർട്ടാഷ് . ഇതിന്റെ ഹേതു വ്യക്തമാണ്. കലയും കലയല്ലാത്തതും എങ്ങനെ തിരിച്ചറിയാം? ഭാവനാത്മകമായ രചനയും ജേണലിസവും തമ്മിലുള്ള വ്യാത്യാസമെന്ത്? ഓരോ ചോദ്യത്തിലും ആദ്യമായി പറഞ്ഞതിൽ ‘വികാരവും ആശയവും’ ‘ഇമേജാ’യി രൂപംകൊണ്ടിരിക്കുന്നു. ഈ ഇമേജുകൾ വൈശാഖന്റെ കഥയുടെ പ്രാരംഭം കഴിഞ്ഞാൽ ഇല്ലേയില്ല. ചിന്തയും വികാരവും ഇമേജുകളാക്കാൻ വൈശാഖന് കഴിയാത്തതുകൊണ്ട് അദ്ദേഹത്തിന്റെ കഥ വെറും പത്രറിപ്പോർട്ടായി തരംതാണിരിക്കുന്നു.\n1) അപവാദ വ്യവസായത്തിൽ തൽപരനായ ഒരു ലേഖകനെ എനിക്കു കാണിച്ചു തരൂ. അവന്റെ വീട്ടിൽ ഒരു വ്യഭിചാരിണിയുണ്ട് എന്നത് ഞാൻ കാണിച്ചുതരാം.\n2) അതിരുകടന്ന സാൻമാർഗ്ഗികത്വം പ്രസംഗിക്കുന്ന ഒരുത്തനെ എനിക്കു കാണിച്ചു തരൂ. അയാളുടെ അന്തരംഗത്തിൽ സൻമാർഗ്ഗരഹിതനായ ഒരുത്തൻ ഒളിച്ചിരിക്കുന്നത് ഞാൻ കാണിച്ചുതരാം.\n3) എന്റെ ഭാര്യ മാലാഖയാണെന്നു പറഞ്ഞു നടക്കുന്ന ഒരു ഭർത്താവിനെ എനിക്കു കാണിച്ചുതരു. അയാളുടെ വീട്ടിൽ പിശാച് സ്ത്രീരൂപമാർന്ന് നടക്കുന്നത് ഞാൻ കാണിച്ചുതരാം.\n4) തൊടുത്തിന് അഞ്ഞൂറുവട്ടം കമ്യൂ, സാർത്ര് എന്നൊക്കെ പറയുന്നവനെ എനിക്കു കാണിച്ചുതരൂ. അയാൾ ഡിക്കൻസിന്റെയോ സ്കോട്ടിന്റെയോ ഒരു നോവൽപോലും വായിച്ചിട്ടില്ലെന്ന് ഞാൻ കാണിച്ചുതരാം.\nഭർത്താവിന്റെ രോഗം ഭേദമാക്കാൻ പണം വേണം. അയാളുടെ ഓഫീസിലെ ജോലിക്കാരനിൽ നിന്ന് ഭാര്യ പ്രോമിസറി നോട്ട് എഴുതിക്കൊടുത്തു പണം വാങ്ങി ചികിത്സ നടന്നു. ഭർത്താവ് രക്ഷപ്പെട്ടു. ഭാര്യ കീഴ്ജീവനക്കാരനിൽനിന്നാണ് പണം വാങ്ങിയതെന്ന കാര്യം ഭർത്താവ് അറിഞ്ഞതേയില്ല. അങ്ങനെയിരിക്കെ അയാൾ (ഭർത്താവ്) ആ കീഴ്ജീവനക്കാരനെ ഡിസ്മിസ് ചെയ്യാൻ തീരുമാനിച്ചു (അതോ ഡിസ്മിസ് ചെയ്തോ? ഓർമ്മയില്ല). ജോലി നഷ്ടപ്പെട്ടാൽ തീയതിയിൽ കൃത്രിമം കാണിച്ചിട്ടുള്ള പ്രോമിസറി നോട്ടിന്റെ കാര്യം വെളിയിലാക്കുമെന്ന് അയാൾ അവളെ ഭീഷണിപ്പെടുത്തി. ഇതൊക്കെ അറിഞ്ഞ ഭർത്താവ് അവളെ സന്മാർഗ്ഗചിന്തയില്ലാത്ത, ഉത്തരവാദിത്വമില്ലാത്ത ഭാര്യയായി കണ്ടു. അയാൾ അവളോട് അതുപറയുകയും ചെയ്തു. ആത്മഹത്യ മാത്രമേ തനിക്കിനി ചെയ്യാനുള്ളു എന്ന് അവൾ കരുതി. അപ്പോഴാണ് സംഭവഗതികൾക്കു മാറ്റമുണ്ടായത്. പ്രോമിസറി നോട്ട് കീഴ്ജീവനക്കാരൻ അവൾക്കു തിരിച്ചുകൊടുത്തു. തന്റെ നല്ല പേരിന് ഇനി കളങ്കം വരില്ലെന്നു കണ്ട് ഭർത്താവ് വീണ്ടും ഭാര്യയോട് സ്നേഹപ്രകടനം നടത്തി. പക്ഷേ താൻ അത്രയുംകാലം പാവക്കൂട്ടിലാണ് വസിച്ചതെന്നു മനസ്സിലാക്കിയ അവൾ വിവാഹമോതിരം അയാൾക്കു തിരിച്ചുകൊടുത്തിട്ട് ആ വീട്ടിൽ നിന്നിറങ്ങിപ്പോയി. പുറത്തുള്ള വാതിൽ വലിച്ചടയ്ക്കുന്ന ശബ്ദം മുഴങ്ങുമ്പോൾ യവനിക വീഴുന്നു. ‘ഇബ്സന്റെ പാവക്കൂട്’ എന്ന നാടകത്തിന്റെ സാരമാണിത്. ഇനി കുമാരി വാരികയിൽ സലീന മുഹമ്മദ് മലപ്പുറം എഴുതിയ “മോചനം കാത്ത്’ എന്ന ചെറുകഥ വായിച്ചുനോക്കുക. അവർ രണ്ടുപേരും — സ്ത്രീയും പുരുഷനും — സ്നേഹിച്ചു വിവാഹം കഴിച്ചവരാണ്. അയാൾക്കു പൊടുന്നനവേ അവളെക്കുറിച്ചു തെരിദ്ധാരണ. ചാരിത്രശാലിനിയായ തന്നെ അയാൾ ആ വിധത്തിൽ തെറ്റിദ്ധരിച്ചതിൽ അവൾക്ക് വിഷാദവും കോപവുമുണ്ട്. വിവാഹമോചനത്തിന് തീരുമാനിച്ച അയാൾ ഒന്നുകൂടെ അവളെ കാണാൻ വരുന്നു. സംസാരിക്കുന്നു. അവളുടെ വാക്കുകൾക്കുള്ള ആർജ്ജവം അയാളുടെ തെറ്റിദ്ധാരണ നീക്കുന്നു. തുടർന്ന് ദാമ്പത്യജീവിതം നയിക്കാൻ അയാൾക്ക് താല്പര്യമുണ്ട്. പക്ഷേ അവൾ വഴങ്ങുന്നില്ല. “നിങ്ങൾ പോകുന്നില്ലേ?” എന്നാണ് അവൾ ചോദിക്കുന്നത് അയാൾ പോകുമ്പോൾ വാതിലടഞ്ഞു. “ഒരു ഞെട്ടലോടെ”യാണത്രേ അയാൾ അതറിഞ്ഞത്. ഇബ്സന്റെ നാടകത്തിലെ സ്ത്രീ വാതിലടച്ചതിന്റെ ശബ്ദം യൂറോപ്പാകെ കേട്ടുവെന്നാണ് ചില നിരൂപകർ പറഞ്ഞത്. സലീനാ മുഹമ്മദിന്റെ കഥാനായിക വാതിലടച്ചതിന്റെ ശബ്ദം മലപ്പുറമാകെ കേട്ടിരിക്കുമെന്നു ഞാൻ വിചാരിക്കുന്നു.\nഏറ്റവും വലിയ ഭാഗ്യമേത്?\nഏറ്റവും വലിയ ദൗർഭാഗ്യമേത്?\nഭാര്യയെ ഒരേസമയം ഭാഗ്യമായും ദൗർഭാഗ്യമായും നിങ്ങൾ കാണുന്നതെങ്ങനെ?\nദാസ്യ മനഃസ്ഥിതിയുള്ളവന് ഭാഗ്യം. സ്വതന്ത്ര ചിന്താഗതിയുള്ളവന് ദൗർഭാഗ്യം.\nനിങ്ങൾ വെറുക്കുന്ന ഒരു മാസ്റ്റർപീസ്?\nഎമലി ബ്രോന്റിയുടെ ‘വതറിംഗ് ഹൈറ്റ്സ്’ എന്ന നോവൽ [വുതറിംഗ് എന്നും ഉച്ചാരണം].\nനമ്മുടെ അഹങ്കാരികളായ സഹിത്യകാരന്മാർക്ക് എഴുതി കീശയിലിട്ടുകൊണ്ട് നടക്കാൻ പറ്റിയ രണ്ടു വരികൾ?\n“ I’m nobody; Who are you?\nAre you — Nobody — too.”\nഎമലി ഡിക്കൻസൻ എഴുതിയ ഈ വരികൾ നന്ന്.\nബർനാഡ്ഷാ, ബർട്രൻഡ് റസ്സൽ, രാജാജി ഇവർ തൊണ്ണൂറു വയസ്സുകഴിഞ്ഞിട്ടും ജീവിച്ചിരുന്നതെങ്ങനെ?\nഅവർ മലയാളത്തിലെ പൈങ്കിളി നോവലുകൾ വായിച്ചിരുന്നില്ല.\nആവിഷ്കരിക്കാൻ ആവാത്തത് ആവിഷ്കരിക്കലല്ല സാഹിത്യത്തിന്റെ കർത്തവ്യമെന്നു റൊളാങ് ബാർതേഷ് പറഞ്ഞിട്ടുണ്ട്. ആവിഷ്കരിക്കാവുന്നത് ആവിഷ്കരിക്കാതിരിക്കാനാണ് സാഹിത്യം ശ്രമിക്കേണ്ടതെന്നും അദ്ദേഹത്തിന് അഭിപ്രായമുണ്ട്. ഇതിനുള്ള യത്നം നടത്തിയ റോബ് ഗ്രീയേ എന്ന ഫ്രഞ്ചെഴുത്തുകാരനെ ബാർതേഷ് അംഗീകരിച്ചു (റൊളാങ് ബാർതേഷിനെക്കുറിച്ച് Jonathan Culler എഴുതിയ Barthes എന്ന പുസ്തകത്തിൽനിന്ന്). ആഖ്യാനത്തോടു ബന്ധപ്പെട്ട ക്രമമൊന്നും കഥകൾക്കു വേണ്ടെന്നും കഥാകാരൻ ചില രംഗങ്ങളോ ഖണ്ഡങ്ങളോ സ്ഫുടീകരിച്ചാൽ മതിയെന്നും ബാർതേഷ് പറഞ്ഞു. ഇത് നവീന ചിന്താഗതി.\nപ്രാചീന ചിന്താഗതിക്ക്, നോബൽ സമ്മാനം നേടിയ ഐസക് ബാഷേവിയസ് സിങ്ങർ പറയുന്നതു കേട്ടാൽ മതി.“അതിന് [ചെറുകഥയ്ക്ക്] തടസ്സംകൂടാത്ത പിരിമുറുക്കവും അനിശ്ചിതത്വവും ഉണ്ടായിരിക്കണം. അതിന്റെ അന്തഃസത്ത സംക്ഷിപ്തതയാണ് …” ചെറുകഥയുടെ അധീശന്മാരായ ചെക്കോവ്, മോപാസിങ് എന്നിവരും ഉല്പത്തിഗ്രന്ഥത്തിലെ ജോസഫ് കഥയെഴുതിയ ഉദാത്തതയാർന്ന രചയിതാവും തങ്ങൾ എങ്ങോട്ടാണു പോകുന്നതെന്ന് സൂക്ഷ്മമായി മനസ്സിലാക്കിയിരുന്നു … അവ വീണ്ടും വീണ്ടും വായിക്കാം. വൈരസ്യമുണ്ടാവുകയില്ല. കാല്പനിക കഥകൾ ഒരിക്കലും അപഗ്രഥനാത്മകമാകരുത് (The Penguin collected stories of Isac Bashevis Singer എന്ന പുസ്തകത്തിന്റെ അവതാരിക).\nഈ രണ്ടു ചിന്താപദ്ധതികളിലും ഉൾപ്പെടില്ല എൻ. രാജൻ കലാകൗമുദിയിലെഴുതിയ ‘രാത്രിയുടെ നിഴൽ’ എന്ന ചെറുകഥ. ഉൾപ്പെട്ടേ തീരൂ എന്നും ഞാൻ കരുതുന്നില്ല. പ്രസ്ഥാനമേതുമാകട്ടെ. അതു സാഹിത്യമായിരിക്കണം ദൗർഭാഗ്യംകൊണ്ട് രാജന്റെ കഥ സാഹിത്യത്തിന്റെ മണ്ഡലത്തിൽ പ്രവേശിക്കുന്നില്ല. ചിത്രമെഴുതുന്ന ഒരു പെണ്ണിനെക്കുറിച്ചും അവളുടെ കാമുകനെക്കുറിച്ചും രാജൻ എന്തൊക്കെയോ പുലമ്പുന്നു എന്നേ എനിക്കു തോന്നിയുള്ളൂ. സ്യൂഡോ പൊയറ്റിക്കായ കുറെ വാക്യങ്ങൾ എഴുതിയാൽ അത് സാഹിത്യമാകുമെന്ന് ചില ചെറുപ്പക്കാർ തെറ്റിദ്ധരിച്ചിട്ടുണ്ട്. ആ തെറ്റിദ്ധാരണയാണ് ഈ കഥാകാരന്. സന്‌ദിഗ്ദ്ധതയും അവ്യകതതയുമാണ് ഇക്കഥയുടെ മുദ്രകൾ. ജീവിതത്തെക്കുറിച്ച് ഒരു വ്യാഖ്യാനവുമില്ല ഇതിൽ. (മാത്യു ആർനോൾഡ് പറയുന്ന രീതിയിലും മാർക്‌സിസ്‌റ്റുകാർ പറയുന്ന രീതിയിലും) ഫോഗി റൈറ്റിങ് — foggy writing — എന്ന് ഇതിനെ ഇംഗ്ലീഷിൽ വിശേഷിപ്പിച്ചാൽ എന്റെ മനസ്സിലിരിക്കുന്നത് സ്‌പഷ്‌ടമാകും.\n1) ഒരു സയാഹ്നത്തിൽ ഞാൻ വിദർഭയിലെ ഒരു കാട്ടുപ്രദേശത്ത് നടക്കുകയാരുന്നു. എന്റെ മുൻപിലും പിറകിലും കറുത്ത ഷൂസിട്ടു കഴുതകൾ അലസ സഞ്ചാരം നിർവഹിക്കുന്നുണ്ട്. (വർഗ്ഗബോധം കൊണ്ടാവാം എന്ന് ഒരു സ്നേഹിതന്റെ കമന്റ്) വിദർഭയിൽ ഒരു ദർഭപോലുമില്ല. പിന്നെന്തിനാണ് കഴുതകൾ ഷൂസിട്ടത്?\n2) ഇംഗ്ലീഷ് സാഹിത്യത്തിൽ അവഗാഹമുള്ള ഒരു മദാമ്മ സാഹിത്യവാരഫലം എല്ലാ ആഴ്ചയും ഇംഗ്ലീഷിലേക്ക് തർജ്ജമ ചെയ്യിച്ചു വായിക്കുന്നെന്നും വായിക്കുന്നതിനിടയ്ക്ക് ‘വണ്ടർഫുൾ’ (wonderful)‘വണ്ടർഫുൾ’ എന്ന് അദ്ഭുതം കൂറാറുണ്ടെന്നും വയനാട്ടുകാരനും കഥാകാരനുമായ ടി. വി. ഗോപി അറിയിക്കുന്നു. മദാമ്മ ഡോക്‌ടറാണ്. അവരുടെ ഭർത്താവും ഡോക്‌ടർ. പിന്നെന്തേ തിരുവനന്തപുരത്തുള്ള ചിലർ ഇതിനെ ’കൊച്ചു വർത്തമാനമെന്ന് പറഞ്ഞ് പുച്ഛിക്കുന്നത്?\n3) ഷൊലഹോവിന്റെ ‘ഡോൺ ശാന്തമായി ഒഴുകുന്നു.’ എന്ന നോവൽ മറ്റാരോ എഴുതിയതാണെന്ന് സൊൾഷെനിറ്റ്‌സിൻ പറഞ്ഞു. അപ്പോൾ “മനുഷ്യന്റെ വിധി” എന്ന അതിസുന്ദരമായ നീണ്ടകഥയെഴുതിയത് ഷൊൽഹോവല്ലേ?\n4) ഫ്രാൻസിലെ മീതേറാങ്ങിന്റെ കൂട്ടുകാരനായിരുന്നു റൊളാങ്ബാർതേഷ്. മീതെറാങ് ഏർപ്പാടുചെയ്ത ഒരു റ്റീപ്പാർട്ടിയിൽ പങ്കുകൊണ്ടതിനുശേഷം റോഡിലേക്കിറങ്ങിയ ബാർതേഷിനെ ഒരു വാൻ ഇടിച്ചിട്ടൂ. കുറേദിവസം കഴിഞ്ഞ് അദ്ദേഹം മരിച്ചു. അൽബേർ കമ്യു താൻ സഞ്ചരിച്ച കാറ് മരത്തിലിടിച്ചാണ് തൽക്ഷണം മരിച്ചത്. വലിയ ചിന്തകനായ ഫൂക്കോ എയ്‌ട്‌സ് പിടിച്ചു മരിച്ചു. മൂന്നുപേരും നിരീശ്വരൻമാരായിരുന്നതുകൊണ്ടാണ് ആ ദുരന്തങ്ങൾ ഉണ്ടായതെന്ന് ഒരു സ്നേഹിതൻ പറയുന്നു. അപ്പോൾ ശ്രീരാമകൃഷ്ണ പരമഹംസൻ തൊണ്ടയിൽ അർബുദം വന്നു മരിച്ചതെങ്ങനെ? രമണ മഹർഷി ബ്ലഡ് കാൻസർ പിടിപെട്ടു ചരമം പ്രാപിച്ചതെങ്ങനെ? മഹാത്മാഗാന്ധി വെടിയേറ്റു മരിച്ചതെങ്ങനെ?\nദേശാഭിമാനി വാരികയിൽ “രണ്ടു കൂട്ടുകാരികൾ” എന്ന ചെറുകഥയെഴുതിയ ശാഹുൽ വളപട്ടണത്തോട്. പ്രിയപ്പെട്ട ശാഹുൽ, ഞാൻ തിരുവനന്തപുരത്തുകാരനാണ് താങ്കൾ വളപട്ടണത്തുകാരനും. നമുക്ക് രണ്ടുപേർക്കും ഒരുമിച്ചു കൂടാവുന്ന സ്ഥലം സാഹിത്യത്തിന്റേതാണ്. അവിടെ വച്ചുകാണുമ്പോൾ ‘പൊതുതാൽപര്യത്തിന്റെ’ പേരിൽ നമ്മൾ സുഹൃത്തുക്കളാവേണ്ടതാണ്. പക്ഷേ സാഹിത്യവാരഫലം വായിക്കുന്ന താങ്കളും ‘രണ്ടു കൂട്ടുകാരികൾ വായിക്കുന്ന ഞാനും കൂട്ടുകാരാവുമോ’ സംശയം.\nഉറൂബിന്റെ ‘രാച്ചിയമ്മ’, കേശവദേവിന്റെ ’പ്രതിജ്ഞ’, തകഴിയുടെ ’വെള്ളപ്പൊക്കത്തിൽ’ ബഷീറിന്റെ ‘പൂവമ്പഴം’ ഈ കഥകൾ വായിക്കുമ്പോൾ എന്റെ ഹൃദയം കൂടുതൽ വേഗത്തിൽ സ്‌പന്‌ദിക്കുന്നു. പക്ഷേ താങ്കളുടെ കഥ വായിച്ചപ്പോൾ കലാരാഹിത്യം കണ്ടു ഹൃദയസ്‌പന്ദനം മന്ദഗതിയിലായിപ്പോയി. ജീവിതത്തിന്റെ ഒരു ഖണ്ഡമെടുത്തു വച്ചാൽ അത് സാഹിത്യമാകുമോ? കലയാകുമോ? കല്യാണം കഴിഞ്ഞയുടനേ ഗൾഫ് രാജ്യത്തിലേക്കു പോയ ഭർത്താവ് പറഞ്ഞ ദിവസം തിരിച്ചുവരാത്തതിൽ സൈനബയ്ക്കു ദുഃഖം. അവളുടെ കൂട്ടുകാരി സുശീല ഭർത്താവിനോടൊത്തു കഴിയുന്നു. അയാളുടെ അവഗണന കണ്ട് അവൾക്ക് വിഷാദം. ഇതല്ലേ താങ്കളുടെ കഥാസാഹസിക്യം. വ്യവസ്ഥയില്ലായ്മയിൽനിന്നു വ്യവസ്ഥ സൃഷ്ടിച്ച് വായനക്കാരന്റെ ജീവിതാവബോധത്തെ തീക്ഷ്ണമാകുന്നതാണ് കലയെങ്കിൽ താങ്കളുടേതു കലയാണോ? ആലോചിച്ചുനോക്കൂ.\nഅലക്‌സാണ്ടർ പോപ്പ് എന്ന കവി വലിയ വിരൂപനായിരുന്നു. Fear of Flying എന്ന നോവലെഴുതി വിശ്വവിഖ്യാതമായ Erica Jong അവരുടെ Fanny എന്ന നോവലിൽ ഈ മഹാനായ കവിയുടെ വൈരൂപ്യത്തെ വർണ്ണിച്ചിട്ടുണ്ട്. നാലരയടിപൊക്കം വല്ലാത്ത കൂന്. ഈ വൈരൂപ്യവും വച്ചുകൊണ്ട് അദ്ദേഹം കഥ പറയുന്ന സുന്ദരിയുടെ മാറിടത്തിൽ നോക്കിയുരുന്നു. (He) often allowed his eyes to wander downward my bosom-Page 41) നട്ടെല്ലിന് കേടുപറ്റിയ ഇലിസബത്ത് ബ്രൗണിങ് എപ്പോഴും കിടപ്പിലായിരുന്നു. ബൈറനും വാൾട്ടർ സ്‌കോട്ടും മുടന്തന്‌മാർ എങ്കിലും അവരുടെ രചനകൾ മനോഹരങ്ങളായിരുന്നു. ചന്ദ്രിക ആഴ്ചപ്പതിപ്പിൽ ‘കൂട്’ എന്ന ‘കാവ്യ’മെഴുതിയ എൻ. കെ. എ. ലത്തീഫിനെ ഞാൻ കണ്ടിട്ടില്ല. എങ്കിലും അദ്ദേഹം സുന്ദരനായ തരുണനായിരിക്കുമെന്നാണ് എന്റെ വിചാരം. കാരണം അദ്ദേഹം “മെന്റൽ ക്രിപ്പ്‌ൾ” ആണെന്നു തോന്നുന്ന രീതിയിൽ കവിത എഴുതുന്നു എന്നതു തന്നെ (mental cripple). മനസ്സിന് പംഗുത വന്നാൽ ശരീരം സുന്ദരമായിരിക്കും. അതുകൊണ്ട് ഈ ലോകത്തെ ഏറ്റവും മനോഹരമായ കവിതയെഴുതിയ കാളിദാസൻ വലിയ വിരൂപനായിരുന്നിരിക്കും. ഇനി ലത്തീഫിന്റെ കാവ്യത്തിലെ ഒരു ഭാഗം വായിച്ചാലും:\nനി എന്നെ ഈ കൂട്ടിന്നുള്ളിലാക്കി\nഈ നശിക്കുന്ന കൂടൊരുക്കി,\nചീഞ്ഞളിഞ്ഞു ദുർഗന്ധം വമിക്കുന്ന\nമാനസപുംഗതയിൽ നിന്നേ ഇത്തരം വരികളുണ്ടാവൂ.\n1938 - ലാണ് ഞാൻ തകഴി ശിവശങ്കരപ്പിള്ളയുടെ ‘മാഞ്ചുവട്ടിൽ’ എന്ന ഹൃദ്യമായ കഥ മലയാള മനോരമ ആഴ്ചപ്പതിപ്പിൽ വായിച്ചത്. അന്ന് അദ്ദേഹം ഇരുപത്തിയഞ്ചു വയസ്സുകഴിഞ്ഞ നവയുവാവ്. അതിനുശേഷമാണ് ‘പതിതപങ്കജവും’ ‘ത്യാഗത്തിനു പ്രതിഫല’വും ഞാൻ ഒറ്റയിരുപ്പിൽ വായിച്ചുതീർത്തത്. ആ നോവലുകൾ ‘മാഞ്ചുവട്ടിൽ’നു മുൻപ് എഴുതിയതാവാം. കാലംകടന്നു. ചെറുപ്പത്തിലെ മഹാശക്തനായ തകഴി തന്റെ നോവലുകളുടെ വിവിധ ഭാഷകളിലെ തർജ്ജമകളിലൂടെ രാഷ്ട്രാന്തരീയ പ്രശസ്തിയാർജ്ജിച്ചു. ഉത്സാഹത്തോടെ, തികഞ്ഞ മനുഷ്യത്വത്തോടെ അദ്ദേഹം മുന്നോട്ട് മുന്നോട്ട് പോയി. മുപ്പത്, നാല്പത്, അമ്പത്, അറുപത് ഈ കാലയളവുകൾ താണ്ടുമ്പോൾ അദ്ദേഹത്തിന്റെ മുഖത്തെ പ്രസാദം കൂടിക്കൂടി വന്നു. എഴുപതുകഴിഞ്ഞപ്പോൾ അദ്ദേഹം ജ്ഞാനപീഠത്താൽ സമ്മാനിതനായി. ആരോടും വിദ്വേഷമില്ലാതെ, എല്ലാവരെയും സ്നേഹിച്ചുകൊണ്ട്, സ്വന്തം ഹൃദയസംഗിതത്താൽ ഏവരേയും കുളിർപ്പിച്ചുകൊണ്ട് തകഴി ജീവിക്കുന്നു. അദ്ദേഹത്തിന് എഴുപത്തിയഞ്ചു വയസ്സു തികഞ്ഞ ഈ സന്ദർഭത്തിൽ ജനയുഗം പത്രാധിപർ ഹൃദയത്തിന്റെ അടിത്തട്ടിലേക്ക് ചെല്ലുന്ന ഒരു കുറിപ്പ് എഴുതിയിരിക്കുന്നു. പത്രാധിപരെ സാദരം അഭിനന്ദിക്കട്ടെ. തകഴി നമ്മുടെ സംസ്കാര ചക്രവാളത്തെ വികസിപ്പിച്ചുകൊണ്ടിരിക്കട്ടെ. പത്രാധിപരുടെ കുറിപ്പിൽ ഇങ്ങനെ ചില വാക്യങ്ങൾ: ‘അരിപ്പറമ്പു തറവാട്ടിലെ വെളിച്ചം കയറാൻ മടിക്കുന്ന ഒരു ഇടനാഴിയിലെ കട്ടിലിൽ കമലാക്ഷി. സാഹിത്യനായകന്റെ ഒരേയൊരു പെങ്ങൾ തൊണ്ണൂറു കഴിഞ്ഞ കമലാക്ഷിക്ക് വാർദ്ധക്യ സഹജമായ തളർച്ച. “ഞാനാ, ശിവശങ്കരൻ.” ചേച്ചിയുടെ കാല്പാദങ്ങൾ തൊട്ടു തടവിക്കൊണ്ട് തകഴി പറഞ്ഞു. സംസാരിക്കാൻ വയ്യാത്ത അവരുടെ മറുപടി കണ്ണിലെ തിളക്കത്തിൽ മാത്രം ഒതുങ്ങി.’\nതകഴിയുടെ ഈ സ്നേഹത്തിന്റെ മുൻപിൽ, ആ സഹോദരിയുടേ വാൽസല്യത്തിന്റെ മുൻപിൽ ഞാൻ തല കുനിക്കട്ടെ.\nഎൺപതാമത്തെ വയസ്സിൽ ജനിക്കുകയും ക്രമേണ പതിനെട്ടിലേക്കു പോവുകയും ചെയ്താൽ ജീവിതം ആഹ്ലാദ നിർഭരമായിരിക്കുമെന്ന് മർക്ക് ട്വയിൻ പറഞ്ഞു. അതുതെറ്റ്. മനുഷ്യൻ സെയ്ജായി – ബ്രഹ്മജ്ഞനായി - മാറുന്നത് എൺപതാമത്തെ വയസ്സിലാണ്. അതുകൊണ്ട് കുഞ്ഞായി ജനിച്ച്, ബാലനായി, യുവാവായി, മധ്യവയസ്കനായി, വൃദ്ധനായി, വന്ദ്യവയോധികനായി വളർന്നാൽ മതി മനുഷ്യൻ.\nഒരുത്തന് വില കൂടിയ ഒരു ചൈനീസ് പ്ലേറ്റ് ഉണ്ടായിരുന്നു. ഒരു ദിവസം അതു താഴെ വീണ് മധ്യഭാഗം പൊട്ടി. ഒന്നിനു പകരം ആറു പ്ലേറ്റ് ഉണ്ടാക്കണമെന്നു വിചാരിച്ച് അയാൾ ചൈനയിലേക്ക് ഓർഡർ അയച്ചു. പൊട്ടിയ പ്ലേറ്റ് പോലെയവണം അവയെന്ന് കരുതി അതും അയാൾ അങ്ങോട്ടയച്ചു. നാലുമാസം കഴിഞ്ഞപ്പോൾ എല്ലാ പ്ലേറ്റും അയാൾക്കു കിട്ടി. പക്ഷേ പുതിയതായി ഉണ്ടാക്കിയ ആറു പ്ലേറ്റിലും നടുഭാഗം പൊട്ടിച്ചിട്ടുണ്ടായിരുന്നു.\nസാഹിത്യവാരഫലം വിലകുറഞ്ഞ പ്ലേറ്റാണ്. അതിന്റെ മധ്യഭാഗം പൊട്ടിയിട്ടുമുണ്ട്. അതിനെ അനുകരിച്ച് രാജേഷ് മോഹൻ ദീപിക വാരികയിൽ ആഴ്ചതോറും ഉണ്ടാക്കിവയ്ക്കന്ന “അവലോകനമേഖല” എന്ന ഡ്യൂപ്ലിക്കേറ്റ് പ്ലേറ്റിന്റെയും മധ്യഭാഗം പൊട്ടിയിരിക്കുന്നു. പൊട്ടലില്ലാതെ പ്ലേറ്റ് നിർമ്മിക്കാൻ ഞാൻ രാജേഷ് മോഹനോട് അഭ്യർത്ഥിക്കുന്നു. എന്നാൽ അദ്ദേഹത്തിന് അതു കഴിയുമെന്ന് തോന്നുന്നില്ല. സാഹിത്യവാരഫലത്തിലെ ആശയങ്ങളും അതിൽ മാത്രം കാണുന്ന ചില പ്രയോഗവൈകല്യങ്ങളൂം അതേ രീതിയിൽ പകർത്തുന്ന ആളിന് പൊട്ടലില്ലാത്ത പ്ലേറ്റ് നിർമ്മിക്കാൻ കഴിയുന്നതെങ്ങനെ?\nഈലീ വീസലിന്റെ പുതിയ നോവൽ\n1986 - ൽ സമാധാനത്തിനുള്ള നോബൽ സമ്മാനം വനേടിയ ഈലീ വീസലിന്റെ (Elie Wiesel) ഗ്രന്ഥങ്ങൾ വായിക്കുകയെന്നു പറഞ്ഞാൽ ദേവത്വത്തിലേക്ക് ഉയരുക എന്നാണ് അർത്ഥം. അദേഹത്തിന്റെ ‘Night’ എന്ന ഉദാത്തമായ കൃതിയെക്കുറിച്ച് ഈ പംക്തിയിൽ എഴുതിയിരുന്നു. ഫ്രാൻസിലെ ‘Grand Prize for Literature’ 1984 - ൽ നേടിയ ‘The Fifth Son’ എന്ന നോവൽ ‘Night’ എന്ന യാഥാർത്ഥ്യരചനയേക്കാൾ ഉദാത്തമാണ് (പെൻഗ്വിൻ പ്രസാധനം 1987 - ൽ).\nജൂതന്മാരുടെ ഒരുത്സവമായ പസ്സോവറിനെക്കുറിച്ച് നിയമങ്ങൾ ഉൾക്കൊള്ളുന്ന ഗ്രന്ഥമാണ് ഹാഗാഡാ (Haggada). അതിൽ നാലു പുത്രന്മാരെക്കുറിച്ച് പറയുന്നുണ്ട്. അഞ്ചാമത്തെ പുത്രനും തീർച്ചയായുമുണ്ടല്ലോ? പക്ഷേ അവൻ പൊയ്ക്കഴിഞ്ഞു. അപ്പോൾ ജൂതപിതാവിന്റെ കർതവ്യം ജീവിച്ചിരിക്കുന്ന പുത്രന്മാരെ സംബന്ധിച്ചുള്ളതാണ്. നാലുപേരിൽ ചിലരെക്കുറിച്ച് നോവലിലെ കഥാപാത്രമായ റൂവൻറ്റാമിറോഫ് പറഞ്ഞു. അപ്പോൾ മറ്റൊരു കഥാപാത്രം ചോദിച്ചു: “റൂവൻ, അഞ്ചാമത്തെ മകനെക്കുറിച്ച് എന്തു പറയുന്നു?” ഉത്കൃഷ്ടമായ ഈ കലാസൃഷ്ടി അതിനുത്തരം നൽകുന്നു.\nറൂവൻ റ്റമിറോഫ് ജൂതനാണ്. ജർമ്മൻ തടവറയിൽ നിന്ന് രക്ഷപ്പെട്ട അയാളെ ഹോൺട് ചെയ്യുന്ന ഒരു സ്മരണയുണ്ട്. ജർമ്മൻ മിലിറ്ററി ഗവർണ്ണറായ റിച്ചേർഡ് ലാൻഡറെ വധിച്ചതിനെ സംബന്ധിച്ച ഓർമ്മയാണത്. റൂവന്റെ മകൻ ഏരിയൽ അച്ഛന്റെ ‘ഒഴിയാബാധയായ’ ആ രഹസ്യം മനസ്സിലാക്കുന്നു. മാത്രമല്ല മിലിറ്ററി ഗവർണ്ണർ ജർമ്മൻ ബിസിനസ്സുകാരനായി ജീവിച്ചിരിക്കുന്നു എന്ന് ഗ്രഹിക്കുകയും ചെയ്യുന്നു. അച്ഛനെയും മകനെയും, വേർതിരിച്ചുനിർത്തിയ ഒരു രഹസ്യത്തിന്റെ സ്വഭാവമറിയാൻ മകൻ – ഏരിയൽ – ജർമ്മനിയിലെ ആ പട്ടണത്തിലെത്തുന്നു. മാർഗ്ഗമദ്ധ്യേ അയാൾ പല നാദങ്ങൾ കേൾക്കുന്നു. അതോടൊപ്പം വായനക്കാരും പ്രകമ്പനംകൊള്ളുന്നു. പക്ഷേ ആ ഞെട്ടൽ സ്നേഹസന്ദേശം ശ്രവിക്കുമ്പോൾ ഇല്ലാതെയാവുന്നു. ഈ സന്ദേശത്തിലേക്ക് കൈ ചൂണ്ടുന്ന ഒരു കൊച്ചു കഥയുണ്ട് ഈ നോവലിൽ. “And, you shall love your fellowmen as you love yourself fo I am your lord, your God” എന്ന് ബൈബിളിൽ പറയുന്നുണ്ടല്ലോ. ഇനി കഥ കേട്ടാലും. സാർ ചക്രവർത്തിയുടെ റഷ്യയിൽ രണ്ടു ജൂതന്മാരുണ്ടായിരുന്നു. മരണം വരെ തങ്ങൾ സുഹൃത്തുക്കളായിരിക്കുമെന്നായിരുന്നു അവരുടെ പ്രതിജ്ഞ. അങ്ങനെയിരിക്കെ ഉപജാപപ്രവർത്തനമെന്ന കുറ്റം ആരോപിച്ച് ഒരു ജൂതനെ കാരാഗൃഹത്തിലാക്കി. അപ്പോൾ മറ്റേ ജൂതൻ സ്നേഹിതന്റെ കുറ്റം ഏറ്റു. ചക്രവർത്തിക്ക് സന്തോഷമായി. അദ്ദേഹം ആ സ്നേഹം കണ്ട് രണ്ടുപേരെയും വെറുതേ വിട്ടു. എന്നിട്ട് അറിയിച്ചു. “എന്നെയും നിങ്ങളുടെ കൂടെ മൂന്നാമത്തെ പങ്കാളിയാക്കൂ.” ഇതാണ് ബൈബിളിലെ വാക്യത്തിന്റെ അർത്ഥം. രണ്ടാളുകൾ അന്യോന്യം സ്നേഹിക്കുമ്പോൾ ഈശ്വരൻ അവരുടെ പങ്കാളി ആയി വരുന്നു. സസ്നേഹത്തിലൂടെ ഈശ്വരസാക്ഷാത്കാരം എന്ന ദിവ്യസന്ദേശം പ്രചരിപ്പിക്കുന്ന ഈലീ വീസൽ അങ്ങ് എത്ര ഉത്കൃഷ്ടപുരുഷൻ! എത്ര ഉത്കൃഷ്ടകലാകാരൻ!\nRetrieved from "http://ml.sayahna.org/index.php?title=സാഹിത്യവാരഫലം_1987_05_31&oldid=14872"


covid death | കോവിഡ് വ്യാപനത്തിൽ നമ്പർ വൺ; ടെസ്റ്റ് പോസിറ്റീവിറ്റി നിരക്ക് പത്തിന് മുകളിൽ; രോഗവ്യാപനത്തിനൊപ്പം പ്രതിസന്ധിയായി മരണക്കണക്കിലെ നിരാകരണങ്ങളും; ആറു ജില്ലകളിൽ മാത്രം ഏഴായിരത്തോളം മരണങ്ങൾ കോവിഡ് ലിസ്റ്റിൽ അപ്രത്യക്ഷം; സുപ്രീംകോടതി സഹായം പ്രഖ്യാപിച്ചാൽ തർക്കം രൂക്ഷമാകും - MarunadanMalayalee.com\nകോവിഡ് വ്യാപനത്തിൽ നമ്പർ വൺ; ടെസ്റ്റ് പോസിറ്റീവിറ്റി നിരക്ക് പത്തിന് മുകളിൽ; രോഗവ്യാപനത്തിനൊപ്പം പ്രതിസന്ധിയായി മരണക്കണക്കിലെ നിരാകരണങ്ങളും; ആറു ജില്ലകളിൽ മാത്രം ഏഴായിരത്തോളം മരണങ്ങൾ കോവിഡ് ലിസ്റ്റിൽ അപ്രത്യക്ഷം; സുപ്രീംകോടതി സഹായം പ്രഖ്യാപിച്ചാൽ തർക്കം രൂക്ഷമാകും\nJuly 03, 202107:31 AM IST Permalink\nതിരുവനന്തപുരം: കോവിഡിൽ ടെസ്റ്റ് പോസിറ്റീവിറ്റി നിരക്ക് പത്തിന് മുകളിലാണ് കേരളത്തിൽ. രാജസ്ഥാനും യുപിയും ഡൽഹിയും അടക്കമുള്ളിടത്ത് വ്യാപനം ഏതാണ്ട് അവസാനിക്കുമ്പോഴാണ് കേരളത്തിൽ പന്ത്രണ്ടായിരത്തിന് അടുത്ത് പ്രതിദിന രോഗികൾ. രാജ്യത്ത് പ്രതിദിന കോവിഡ് രോഗികളുടെ എണ്ണം പതിനായിരം കവിയുന്നത് ഇപ്പോൾ കേരളത്തിൽ മാത്രമാണ്. ഇതിനിടെയാണ് സംസ്ഥാനത്ത് കോവിഡ് മരണക്കണക്കുകൾ സർക്കാർ പൂഴ്‌ത്തിവച്ചതിന്റെ കൂടുതൽ തെളിവുകൾ പുറത്തു വരുന്നത്. കോവിഡിൽ മരിച്ചവരുടെ കുടുംബങ്ങൾക്ക് സുപ്രീംകോടതി നഷ്ടപരിഹാരം വിധിച്ചാൽ നിരവധി പേർക്ക് അത് നഷ്ടമാകും. ഇത് വലിയ വിവാദങ്ങൾക്കും ഇട നൽകും.\n6 ജില്ലകളിലായി ഏഴായിരത്തോളം പേരാണ് പട്ടികയിൽനിന്നു പുറത്തായത് എന്നാണ് റിപ്പോർട്ട്. മരണ സമയത്ത് കോവിഡ് പോസിറ്റീവായ എല്ലാവരും പട്ടികയിൽ ഇല്ല. മറ്റേതെങ്കിലും അസുഖമുണ്ടായിരുന്നെങ്കിൽ ആ പേരിൽ ഒഴിവാക്കി. കോവിഡിന്റെ ഭാഗമായി ന്യൂമോണിയ ബാധിക്കുകയും നെഗറ്റീവായതിനു പിന്നാലെ ന്യൂമോണിയ മൂർച്ഛിച്ചു മരിക്കുകയും ചെയ്ത നൂറുകണക്കിനു പേർ ഒഴിവാക്കപ്പെട്ടുവെന്ന് മനോരമ റിപ്പോർട്ട് ചെയ്യുന്നു. സുപ്രീംകോടതി വിധി പ്രകാരമുള്ള നഷ്ടപരിഹാരപ്പട്ടികയിൽനിന്ന് നിർധനർ ഉൾപ്പെടെ ഒട്ടേറെ പേർ പുറത്താകുന്ന സാഹചര്യമാണ് പഴയ ഈ ഒഴിവാക്കലിലൂടെ സംഭവിക്കുന്നത്.\nനിയമസഭാ തെരഞ്ഞെടുപ്പിന് തൊട്ടു മുമ്പും മരണ കണക്കിലെ ഒഴിവാക്കൽ വാർത്തകളായി എത്തി. മെഡിക്കൽ കോളേജുകളിൽ നിന്ന് കിട്ടിയ വിവരാവകാശങ്ങൾ മരണത്തിൽ ഒഴിവാക്കലുണ്ടെന്ന സന്ദേശം നൽകി. എന്നാൽ സർക്കാരിന്റെ പ്രചരണത്തിന് മുന്നിൽ ഈ വിവാദങ്ങൾ വിലപോയില്ല. പരാതികളുമായി അരുമെത്തിയതുമില്ല. എന്നാൽ കോവിഡിൽ മരിച്ചവർക്ക് സഹായം പ്രഖ്യാപിക്കാനുള്ള സാധ്യത തെളിഞ്ഞതോടെ പലരും മരണകാരണത്തിൽ പരാതികളുമായെത്തുകയാണ്.\nകോവിഡ് ബാധിച്ച ശേഷം മറ്റ് അസുഖങ്ങൾ ഉണ്ടാകുന്നു. അങ്ങനെ മരിക്കുന്നവരെ കോവിഡ് മരണമായി കണക്കാക്കുന്നില്ല. ചില സ്വാഭാവിക മരണങ്ങളെന്ന് തോന്നുന്നവ മരണ ശേഷമുള്ള പരിശോധനയിൽ കോവിഡ് പോസിറ്റീവാകും. അതും കോവിഡ് കണക്കിൽ പെടുത്തിയിട്ടില്ലെന്നും സൂചനയുണ്ട്. അങ്ങനെ അടിമുടി ദുരൂഹമാണ് കണക്കുകൾ. കേരളത്തിലെ കോവിഡ് പ്രതിരോധത്തിൽ പുറം മേനി പറയാൻ വേണ്ടി മരണക്കണക്ക് കുറച്ചു കാണിച്ചുവെന്ന ആരോപണമാണ് അതിശക്തം. ഒന്നാം പിണറായി സർക്കാരിന്റെ കാലത്തെ ഈ കള്ളക്കളി വലിയ വിവാദമായി മാറും. പരാതികൾ ഉയർന്നപ്പോൾ ബീഹാർ പോലുള്ള സംസ്ഥാനങ്ങൾ സമഗ്ര ഓഡിറ്റ് നടത്തിയിരുന്നു. ഇതിലൂടെ നിരവധി മരണങ്ങൾ കോവിഡ് പട്ടികയിൽ ആവുകയും ചെയ്തു. എന്നാൽ കേരളത്തിൽ അത്തരമൊരു പുനപരിശോധന ഇനിയും നടന്നിട്ടില്ല.\nകോഴിക്കോട് ജില്ലയിൽ മെയ് വരെ 2096 പേരാണ് കോവിഡ് ബാധിച്ചു മരിച്ചത്. ഔദ്യോഗിക കണക്കിൽ 914 മാത്രം. ആലപ്പുഴ മെഡിക്കൽ കോളജിൽ മാത്രം ജൂൺ 30 വരെ 1480 പേർ മരിച്ചു. ഇതിനുപുറമേ, നെഗറ്റീവ് ആയശേഷം ചികിത്സയിലിരിക്കെ 734 പേർ മരിച്ചു. എന്നാൽ, ഔദ്യോഗിക കണക്കിൽ ആലപ്പുഴ ജില്ലയിലാകെ 1004 മരണമേയുള്ളൂ. എറണാകുളത്ത് 1277 പേർ മരിച്ചെന്നാണു സർക്കാർ കണക്ക്. എന്നാൽ തദ്ദേശസ്ഥാപനങ്ങൾ ശേഖരിച്ച കണക്കനുസരിച്ച് 2500 ലേറെ കോവിഡ് മരണം സംഭവിച്ചിട്ടുണ്ട്. കൊല്ലത്ത് ഔദ്യോഗിക സംഖ്യ 912; തദ്ദേശസ്ഥാപനങ്ങളുടെ കണക്കിൽ 2528. കോട്ടയത്ത് ഔദ്യോഗിക കണക്ക് 525; പട്ടികയിൽ ഉൾപ്പെടാതെ പോയ മരണങ്ങൾ 540.-മനോരമ റിപ്പോർട്ട് ചെയ്യുന്നു.\nതിരുവനന്തപുരം ജില്ലയിൽ ഔദ്യോഗിക കണക്കിൽ 2959; യഥാർഥ കണക്ക് 4000 കവിയും. കോവിഡ് ബാധിച്ചു മരിച്ച 2200 പേരെ തിരുവനന്തപുരം കോർപറേഷനിലെ തൈക്കാട് ശാന്തികവാടത്തിൽ മാത്രം സംസ്‌കരിച്ചിട്ടുണ്ട്. മൃതദേഹം ദഹിപ്പിക്കാൻ താൽപര്യമുള്ളവർ മാത്രമാണ് ഇവിടെ എത്തിയത്. വീട്ടു വളപ്പിലോ പ്രാദേശിക ശ്മശാനങ്ങളിലോ സംസ്‌കരിച്ചവർ ഏറെയാണെന്നും മനോരമ വിശദീകരിക്കുന്നു.\nചികിത്സയിലായിരിക്കെ നെഗറ്റീവായശേഷം മരിച്ചവരെ മരണപ്പട്ടികയിൽ നിന്ന് ഒഴിവാക്കുന്ന നയം വന്നതോടെ കോവിഡ് കണക്കുകളും പേരുവിവരങ്ങളും കൃത്യമായി പുറത്തുവിട്ടുകൊണ്ടിരുന്ന മലപ്പുറം ജില്ലയിലെ മഞ്ചേരി ഗവ.മെഡിക്കൽ കോളജ് ആ ജോലി അവസാനിപ്പിച്ചു. സർക്കാരിനു കൊടുക്കുന്ന കണക്ക് വെട്ടിക്കുറച്ചു മറ്റൊരു പട്ടികയാണു സംസ്ഥാന തലത്തിൽ പുറത്തുവിട്ടിരുന്നത്. അടുത്തിടെ മലപ്പുറം കരുവമ്പ്ര സ്വദേശിയായ വയോധികയെ കോവിഡ് മൂലം സ്ഥിതി വഷളായതിനെത്തുടർന്നു മഞ്ചേരി മെഡിക്കൽ കോളജിലേക്കു മാറ്റി. 17 ദിവസത്തെ ചികിത്സയ്ക്കിടെ മരിച്ചു. ഇതിനിടെ കോവിഡ് നെഗറ്റീവായി. ഈ മരണം കോവിഡ് കാരണമല്ലെന്നാണു രേഖ.\nകണ്ണൂരിൽ ജില്ലയിൽ, അമ്മയും മകനും കോവിഡ് ബാധിച്ചു മരിച്ചെങ്കിലും കോവിഡ് മരണത്തിന്റെ പട്ടികയിൽ ഉൾപ്പെട്ടതു മകൻ മാത്രം. തളിപ്പറമ്പ് പട്ടുവം പറപ്പൂൽ സ്വദേശി ജോഷി ജോസഫും (45) അമ്മ റോസമ്മയും (72) കോവിഡ് ബാധിച്ചു പരിയാരം മെഡിക്കൽ കോളജിൽ കോവിഡ് ചികിത്സ തേടിയിരുന്നു. ജോഷി പോസിറ്റീവ് ആയിരിക്കുമ്പോൾ തന്നെ മരിച്ചു. റോസമ്മ നെഗറ്റീവ് ആയെങ്കിലും മകൻ മരിച്ചതിന്റെ പത്താം ദിവസം ന്യുമോണിയ ബാധിച്ചു മരിച്ചു. എന്നാൽ കോവിഡ് നെഗറ്റീവ് ആയ ശേഷം ന്യുമോണിയ ബാധിച്ചു മരിച്ചവരുടെ പേരുകൾ സർക്കാർ പട്ടികയിൽ ഉൾപ്പെട്ട സംഭവവും ജില്ലയിൽ ഉണ്ടെന്നും പറയുന്നു.\nഎറണാകുളം ജില്ലയിലെ ശ്രീമൂലനഗരം കുറ്റിക്കാട്ടുകുടി കെ.എം. സുനിക്ക് (45) ഏപ്രിൽ 20നു കോവിഡ് സ്ഥിരീകരിച്ചു. എറണാകുളം മെഡിക്കൽ കോളജിൽ ചികിത്സയിലിരിക്കെ കഴിഞ്ഞ 18നു നടത്തിയ പരിശോധനയിൽ കോവിഡ് നെഗറ്റീവായി. 20നു മരിച്ചു. സർട്ടിഫിക്കറ്റിൽ മരണ കാരണം കോവിഡ് ആണെന്നു രേഖപ്പെടുത്തിയിട്ടില്ല. പത്തനംതിട്ടയിൽ കോവിഡ് ബാധിച്ചു ഓക്‌സിജന്റെ അളവ് കുറഞ്ഞു2ദിവസം വെന്റിലേറ്ററിൽ കഴിഞ്ഞശേഷം മരിച്ചയാളും കോവിഡ് മരണപ്പട്ടികയിൽ ഇല്ല. കുളനട പഞ്ചായത്തിലെ ഉളനാട്ടിൽ വിദ്യാർത്ഥികളായ2മക്കളുടെ പിതാവായ ഫൊട്ടോഗ്രഫറാണു പത്തനംതിട്ട ജനറൽ ആശുപത്രിയിൽ മരിച്ചത്. നാരങ്ങാനം കല്ലേലിയിൽ അച്ഛനും മകനും കോവിഡ് ബാധിച്ചു മരിച്ചെങ്കിലും മരണ സർട്ടിഫിക്കറ്റിൽ കോവിഡ് ആണെന്നു രേഖപ്പെടുത്തിയിട്ടില്ല.\nകോവിഡ് ഒന്നാം തരംഗത്തിന്റെ സമയം കൊല്ലം ഗവ. മെഡിക്കൽ കോളജിൽ നിന്ന് ഒരേ ദിവസം കോവിഡ് നെഗറ്റീവ് ആയി9പേരെ ഡിസ്ചാർജ് ചെയ്തു. ഇതിൽ 8 പേരെ അന്നു തന്നെ വീട്ടിലേക്ക് വിട്ടെങ്കിലും 65 വയസ്സു കഴിഞ്ഞയാളെ ഒരുദിവസം കൂടി കഴിഞ്ഞ് വീട്ടിലേക്ക് വിടാമെന്നായിരുന്നു ആശുപത്രി അധികൃതരുടെ തീരുമാനം. അരമണിക്കൂറിനകം അദ്ദേഹം മരിച്ചു. പക്ഷേ സർട്ടിഫിക്കറ്റിൽ കോവിഡ് പരാമർശമില്ലെന്നും മനോരമ പറയുന്നു.


'പരീക്ഷയെഴുതാന് അനുവദിക്കണം'; അലന് ഷുഹൈബ് ഹൈക്കോടതിയില് | pantheerankavu uapa case: alan shuhaib request high court to allow to attend university exam\nKochi, First Published 14, Feb 2020, 12:09 PM IST\nഅലനെ പരീക്ഷയെഴുതുന്നതിന് അനുമതി നല്‍കണമോ എന്ന വിഷയത്തില് കോടതി കേസ് അന്വേഷിക്കുന്ന എൻഐഎ, കണ്ണൂർ യൂണിവേഴ്സിറ്റി എന്നിവരുടെ നിലപാട് തേടി.\nകൊച്ചി: പന്തീരാങ്കാവ് യുഎപിഎ കേസിലെ പ്രതി അലന് ഷുഹൈബ് എല്‍എല്‍ബി പരീക്ഷയെഴുതുവാന് അനുമതി തേടി ഹൈക്കോടതിയെ സമീപിച്ചു. ഈ മാസം 18 ന് നടക്കുന്ന രണ്ടാം സെമസ്റ്റർ എൽഎൽബി പരീക്ഷ എഴുതാൻ അനുമതി തേടിയാണ് അലന് കോടതിയെ സമീപിച്ചത്. 'മൂന്നാം സെമസ്റ്റര് പരീക്ഷയെഴുതുന്നതില് നിന്നും വിലക്കിയിട്ടുണ്ട്. എന്നാല് രണ്ടാം സെമസ്റ്റര് പരീക്ഷയെഴുതുവാന് അവസരം വേണം. ഒരു വിദ്യാര്‍ത്ഥിയെന്നത് പരിഗണിച്ച് ഇതിന് അനുമതി നല്‍കണം' എന്നാണ് അലന് ഹര്‍ജിയില് വ്യക്തമാക്കുന്നത്. കണ്ണൂർ യൂണിവേഴ്സിറ്റി പാലയാട് ക്യാമ്പസിലെ വിദ്യാര്‍ത്ഥിയാണ് അലന്.\nഅലന് പരീക്ഷയെഴുതുന്നതിന് അനുമതി നല്‍കണമോ എന്ന വിഷയത്തില് കോടതി കേസ് അന്വേഷിക്കുന്ന എൻഐഎ, കണ്ണൂർ യൂണിവേഴ്സിറ്റി എന്നിവരുടെ നിലപാട് തേടി. ഇക്കാര്യത്തില് തിങ്കളാഴ്ച്ച വിശദമായ സത്യവാങ്മൂലം നൽകാനാണ് കോടതിയുടെ നിർദേശം. ഇത് പരിഗണിച്ച ശേഷം കോടതി അലന്‍റെ ഹര്‍ജിയില് വിധി പറയും. അതേ സമയം യുഎപിഎ കേസില് പ്രതികളായ അലൻ ഷുഹൈബിന്റേയും താഹയുടേയും റിമാന്റ് കാലാവധി കൊച്ചിയിലെ പ്രത്യേക കോടതി നീട്ടി. അടുത്ത മാസം 13 വരെയാണ് റിമാന്‍റ് കാലാവധി നീട്ടിയത്.\nകേസ് അന്വേഷിക്കുന്ന എൻഐഎ കഴിഞ്ഞ ദിവസങ്ങളില് ഇരുവരേയും ചോദ്യം ചെയ്തിരുന്നു. അതേസമയം, കേസിൽ എൻഐഎ അന്വേഷണം വേണ്ടെന്ന് ചൂണ്ടിക്കാട്ടി മുഖ്യമന്ത്രി പിണറായി വിജയൻ അയച്ച കത്ത് കേന്ദ്ര കേന്ദ്ര ആഭ്യന്തര മന്ത്രി അമിത് ഷായുടെ പരിഗണനയിലാണ്.\nസിപിഎം പ്രവർത്തകരായ അലനും താഹയും നാല് മാസം മുമ്പാണ് കോഴിക്കോട്ട് നിന്ന് യുഎപിഎചുമത്തപ്പെട്ട് അറസ്റ്റിലാവുന്നത്. മാവോയിസ്റ്റ് അനുകൂല പ്രവർത്തനങ്ങൾ നടത്തിയെന്നും മാവോയിസ്റ്റ് പ്രസ്ഥാനവുമായി അടുത്ത ബന്ധമുള്ള ഉസ്മാൻ എന്നയാളുമായി ഇരുവരും സംസാരിച്ച് നിൽക്കുന്നത് കണ്ടെന്നും, പൊലീസിനെ കണ്ടപ്പോൾ മൂന്നാമനായ ഉസ്മാൻ ഓടി രക്ഷപ്പെട്ടെന്നും പൊലീസ് ആരോപിച്ചു. ഇവരുടെ സമീപത്തുണ്ടായിരുന്ന ബാഗിൽ നിന്ന് മാവോയിസ്റ്റ് അനുകൂല രേഖകൾ കണ്ടെടുത്തു എന്നുമാണ് പൊലീസ് എഫ്ഐആറിൽ പറയുന്നത്. ഇരുവടെ അറസ്റ്റ് കേരളത്തിൽ വലിയ രാഷ്ട്രീയ കോലാഹലമാണുണ്ടാക്കിയത്.


കോണ്‍ഗ്രസിനൊപ്പം ഒരുമിച്ച് നിന്ന് ബി.ജെ.പിയെ നേരിടുമെന്ന് ജെഡിഎസ് – Chandrika Daily\nBy chandrika Sunday July 28, 2019 10:00 am\nകോണ്‍ഗ്രസിനൊപ്പം ഒരുമിച്ച് നിന്ന് ബി.ജെ.പിയെ നേരിടുമെന്ന് ജെഡിഎസ്\nകര്‍ണാടകയില് അധികാരം നഷ്ടമായി നാലു ദിവസം പിന്നിടുമ്പോഴേക്കും ജെ.ഡി.എസില് രൂപപ്പെട്ട കടുത്ത ഭിന്നതക്ക് വിരാമം. കോണ്‍ഗ്രസ്-ജെഡിഎസ് സഖ്യസര്‍ക്കാര് നിലംപതിച്ചതിനു പിന്നാലെ കര്‍ണാടകയില് ബിജെപിയുമായി ഒരു സഖ്യത്തിനുമില്ലെന്ന് പ്രഖ്യാപിച്ച്…\nകര്‍ണാടകയില് അധികാരം നഷ്ടമായി നാലു ദിവസം പിന്നിടുമ്പോഴേക്കും ജെ.ഡി.എസില് രൂപപ്പെട്ട കടുത്ത ഭിന്നതക്ക് വിരാമം. കോണ്‍ഗ്രസ്-ജെഡിഎസ് സഖ്യസര്‍ക്കാര് നിലംപതിച്ചതിനു പിന്നാലെ കര്‍ണാടകയില് ബിജെപിയുമായി ഒരു സഖ്യത്തിനുമില്ലെന്ന് പ്രഖ്യാപിച്ച് ജനതാദള് എസ് രംഗത്തെത്തി. ജെഡിഎസ് ബിജെപി സര്‍ക്കാരിനെ പിന്തുണച്ചേക്കുമെന്ന അഭ്യൂഹത്തിനിടെയാണ് നിലപാട് പരസ്യമായി പ്രഖ്യാപിച്ച് എച്ച് ഡി ദേവഗൗഡയും എച്ച് ഡി കുമാരസ്വാമിയും രംഗത്തെത്തിയത്. ബിജെപിക്കൊപ്പം നില്‍ക്കുകയെന്നാല് ജനങ്ങള്‍ക്കെതിരേ പ്രവര്‍ത്തിക്കുക എന്നതാണെന്നു പാര്‍ട്ടി പുറത്തിറക്കിയ പ്രസ്താവനയില് വ്യക്തമാക്കി. പാര്‍ട്ടിയില് ഒരു വിഭാഗം എംഎല്‍എമാര് ബിജെപി സര്‍ക്കാരിനെ പുറത്തുനിന്ന് പിന്തുണയ്ക്കണമെന്ന് അഭിപ്രായപ്പെട്ടതായി മുതിര്‍ന്ന നേതാവ് ജി ടി ദേവഗൗഡ കഴിഞ്ഞ ദിവസം പറഞ്ഞത് വിവാദമായിരുന്നു. ഇതിനെ സ്വാഗതം ചെയ്ത ബിജെപി, ജെഡിഎസ് ഔദ്യോഗികമായി പിന്തുണ അറിയിച്ചാല് പരിഗണിക്കമെന്നും വ്യക്തമാക്കിയിരുന്നു. ഇതിന് പിന്നാലെയാണ് ജെഡിഎസിന്റെ പ്രസ്താവന.\nകുമാരസ്വാമി സര്‍ക്കാറിനെ മറിച്ചിട്ട യെദിയൂരപ്പ നേതൃത്വം നല്‍കുന്ന ബി.ജെ.പി സര്‍ക്കാറിനെ പുറത്ത് നിന്നും പിന്തുണക്കണമെന്നായിരുന്നു ഒരു വിഭാഗം ജെ.ഡി.എസ് എം.എല്.എമാരുടെ ആവശ്യം. ഇക്കാര്യത്തില് അന്തിമ തീരുമാനമെടുക്കുന്നതിനായി കുമാരസ്വാമിയെ നിയോഗിച്ചതായി മുന്‍മന്ത്രി ജി.ടി ദേവഗൗഡ തന്നെ അറിയിക്കുകയായിരുന്നു. പാര്‍ട്ടിയുടെ അടുത്ത നടപടി എന്തെന്ന് ചര്‍ച്ച ചെയ്യുന്നതിനായി കുമാരസ്വാമി വിളിച്ചു ചേര്‍ത്ത യോഗത്തിലാണ് ഒരു വിഭാഗം എം.എല്.എമാര് ബി.ജെ.പി സര്‍ക്കാറിനെ പിന്തുണക്കണമെന്ന് ആവശ്യമുന്നയിച്ചത്.\nഅതേ സമയം ബി.ജെ.പിയെ ശക്തമായി നേരിടുമെന്നും ഒരു തരത്തിലും യെദിയൂരപ്പ സര്‍ക്കാറിനെ പിന്തുണക്കില്ലെന്നും ജെ.ഡി.എസ് നേതാവും മുന് പ്രധാനമന്ത്രിയുമായ ദേവഗൗഡ വ്യക്തമാക്കി. എം.എല്.എമാര്‍ക്കിടയില് ഭിന്നതയില്ലെന്നും കോണ്‍ഗ്രസിനൊപ്പം ഒരുമിച്ച് നിന്ന് ബി.ജെ.പി സര്‍ക്കാറിനെ നേരിടാനാണ് തീരുമാനമെന്നും അദ്ദേഹം പറഞ്ഞു. നാളെയാണ് മുഖ്യമന്ത്രി യെദിയൂരപ്പ വിശ്വാസ വോട്ട് തേടുന്നത്. ഇതിനു മുന്നോടിയായി മുഖ്യമന്ത്രി യെദിയൂരപ്പ ഇന്ന് ബിജെപി എംഎല്‍എമാരുടെ യോഗം വിളിച്ചിട്ടുണ്ട്. വൈകീട്ട് മൂന്നിനു വിധാന് സൗധയില് ചേരുന്ന യോഗത്തില് മന്ത്രിസഭാ വികസനം ഉള്‍പ്പെടെയുള്ള കാര്യങ്ങള് ചര്‍ച്ചയായേക്കുമെന്നാണു കരുതുന്നത്. വിശ്വാസവോട്ട് തേടുന്നതിനോടൊപ്പം നിലവിലെ സ്പീക്കര്‍ക്കെതിരേ അവിശ്വാസപ്രമേയം കൊണ്ടു വരാനും ബിജെപി ആലോചിക്കുന്നുണ്ട്.\nCategories: Culture, More, News, Video Stories, Views Tags: Congress-jds alliance, Deve Gowda, H.D DeveGowda, hd kumaraswamy, Karnataka Crisis


സി.പി.നായരുടെ നിര്യാണത്തിൽ ഉമ്മന് ചാണ്ടിയും ചെന്നിത്തലയും അനുശോചിച്ചു – Veekshanam\nസി.പി.നായരുടെ നിര്യാണത്തിൽ ഉമ്മന് ചാണ്ടിയും ചെന്നിത്തലയും അനുശോചിച്ചു\nത്രുവനന്തപുരം: മുന് ചീഫ് സെക്രട്ടറിയും എഴുത്തുകാരനുമായ സിപി നായരുടെ നിര്യാണത്തില് മുന്‍മുഖ്യമന്ത്രി ഉമ്മന് ചാണ്ടി അനുശോചിച്ചു. സബ് കളക്ടറില് തുടങ്ങി ചീഫ് സെക്രട്ടറിവരെ എത്തിയ അദ്ദേഹം ഭരണരംഗത്ത് വലിയ സംഭാവനകള് നല്കി. ഭരണപരിഷ്‌കാര കമ്മീഷനംഗം, മുഖ്യമന്ത്രി കെ കരുണാകരന്റെ സെക്രട്ടറി തുടങ്ങിയ നിലകളിലും ശ്രദ്ധേയമായ പ്രവര്‍ത്തനം കാഴ്ചവച്ചു. ഔദ്യോഗിക തിരക്കുകള്‍ക്കിടയിലും നല്ല സാഹിത്യ രചനകള്‍ക്ക് സമയം കണ്ടെത്തി. അദ്ദേഹത്തിന്റ സംഭാവനകള് എന്നും സ്മരിക്കപ്പെടുമെന്ന് ഉമ്മന് ചാണ്ടി പറഞ്ഞു.\nമുൻ ചീഫ് സെക്രട്ടറിയും ഭരണപരിഷ്കാരക്കമ്മീഷൻ അംഗവുമായിരുന്ന സി.പി.നായരുടെ നിര്യാണത്തിൽ രമേശ് ചെന്നിത്തല അനുശോചിച്ചു. സിവിൽ സർവ്വീസിന്റെ ഉന്നതമൂല്യങ്ങൾ ഉയർത്തിപ്പിടിച്ച ഭരണനിപുണനും , അതേസമയം ജനകീയനുമായ ഒരു ഐ.എ.എസ്. ഉദ്യോഗസ്ഥനെന്ന നിലയിൽ അദ്ദേഹം ഒരു മാതൃകയായിരുന്നു. സാഹിത്യകാരനെന്ന നിലയിലും അദ്ദേഹത്തിന് മികച്ച സ്ഥാനമാണുള്ളത്. ഓണാട്ടുകരക്കാരായ ഞങ്ങൾ തമ്മിൽ ദീർഘകാലത്തെ ബന്ധമുണ്ട്. അദ്ദേഹത്തിന്റെ വേർപാട് വളരെ ദുഃഖകരമാണ്.


കരിനിയമങ്ങൾക്ക് ജനാധിപത്യപരമായ അന്ത്യം, ഇരുസഭകളും പാസാക്കി – Veekshanam\nകരിനിയമങ്ങൾക്ക് ജനാധിപത്യപരമായ അന്ത്യം, ഇരുസഭകളും പാസാക്കി\nന്യൂഡൽഹി: നരേന്ദ്ര മോദി സർക്കാർ കൊണ്ടു വന്ന മൂന്നു കർഷക വിരുദ്ധ നിയമങ്ങളും പിൻവലിക്കുന്ന ബിൽ ലോക്സഭ പാസാക്കി. ബിൽ പിന്നീടു രാജ്യസഭയുടെ പരിഗണനയ്ക്കു വിട്ടു. മൂന്ന് പേജുള്ള ബില്ല് അവതരിപ്പിച്ചത് കൃഷിമന്ത്രി നരേന്ദ്രസിംഗ് തോമറാണ്. ഉച്ചയ്ക്ക് രണ്ട് മണിയോടെ ബില്ല് രാജ്യസഭയിലും പാസ്സാക്കി. ഒരു വർഷത്തിലധികം നീണ്ട ഐതിഹാസികമായ കർഷകസമരത്തെത്തുടർന്ന് കർഷകർക്ക് മുന്നിൽ കീഴടങ്ങുകയാണ് കേന്ദ്രസർക്കാർ. ഇനി രാഷ്ട്രപതി ബില്ലിൽ ഒപ്പുവച്ചാൽ നിയമങ്ങൾ റദ്ദാകാനുള്ള എല്ലാ നടപടികളും പൂർത്തിയാകും. ഒരു വർഷത്തോളം നീണ്ട ദേശ വ്യാപക കർഷക സമരത്തിന്റെയും പ്രതിപക്ഷ പ്രതിഷേധത്തിന്റെയും മഹാ വിജയമാണ് നരേന്ദ്ര മോദി സർക്കാരിന്റെ പിന്മാറ്റം. എന്തു വന്നാലും നിയമങ്ങൾ പിൻവലിക്കില്ലെന്ന കടുത്ത നിലപാടെടുത്ത നരേന്ദ്ര മോദിയെയും ബിജെപിയെയും രാജ്യം മുട്ടുകുത്തിച്ചു.\nബിൽ പാസാക്കാൻ കാട്ടിയ തിടുക്കം തന്നെയാണ് നിയമം പിൻവലിക്കുന്ന കാര്യത്തിലും മോദി കാണിച്ചത്. നിയമങ്ങൾ പിൻവലിക്കുന്ന ബിൽ സഭയിൽ വച്ച് ചർച്ച ചെയ്യണമെന്ന കോൺഗ്രസിന്റെ ആവശ്യം മോദി അംഗീകരിച്ചില്ല. ചർച്ച കൂടാതെ തന്നെ സഭയിൽ അവതരിപ്പിച്ച് ശബ്ദവോട്ടോടെ പാസാക്കുകയായിരുന്നു. തുടർന്ന് ലോക്സഭ ഇന്നത്തേക്കു പിരിഞ്ഞു. കൃഷിമന്ത്രി നരേന്ദ്ര സിംഗ് തോമറാണ് ബിൽ അവതരിപ്പിച്ചത്.\nബിൽ ചർച്ച ചെയ്യണമെന്ന് ആവശ്യപ്പെട്ട് ഇന്ത്യൻ നാഷണൽ കോൺഗ്രസ് എംപിമാർ പാർലമെന്റിൽ പ്രതിഷേധിച്ചു. പാർട്ടി അധ്യക്ഷ സോണിയ ഗാന്ധി, മുൻ പ്രസിഡന്റ് രാഹുൽ ഗാന്ധി, ലോക്സഭയിലെ കക്ഷി നേതാവ് അധീർ രഞ്ജൻ ചൗധരി തുടങ്ങിയവർ നേതൃത്വം നൽകി. പാർല മെന്റിൽ മുദ്രാവാക്യം മുഴക്കി പ്രതിഷേധിച്ച എംപിമാർ പാർലമെന്റ് കോംപ്ലക്സിലെ ഗാന്ധി പ്രതിമയ്ക്കു മുന്നിൽ സമ്മേളിച്ച് കർഷകർക്ക് അഭിവാദ്യം അർപ്പിച്ചു.\nകാർഷിക നിയമങ്ങൾ പിൻവലിക്കുന്ന ബിൽ ലോക്സഭ പാസാക്കിയതിൽ ഭാരതീയ കിസാൻ യൂണിയൻ നേതാവ് രാജേഷ് തികായത്ത് സംതൃപ്തി രേഖപ്പെടുത്തി. സമരത്തിൽ പങ്കെടുത്ത് ജീവൻ വെടിഞ്ഞ 750 കർഷകരുടെ ജീവത്യാഗത്തിന്റെ വിജയമാണിതെന്ന് അദ്ദേഹം പറഞ്ഞു. കാർഷിക വിലസ്ഥിരത, എംഎസ്പിയുടെ നിയമ പരിരക്ഷ തുടങ്ങിയ മറ്റ് പ്രധാന പ്രശ്നങ്ങൾക്കും പരിഹാരം കാണെണ്ടതുണ്ടെന്ന് തികായത്ത്.\nമികച്ച ഗ്രാമീണ സഹകരണ ബാങ്ക് പ്രസിഡൻ്റിനുള്ള ജെ സി ഐ ഗ്രാമ സ്വരാജ് അവാർഡ് മനോജ് മുത്തേടൻ അർഹനായി\nസംസ്ഥാനത്ത് അർധരാത്രി മുതൽ കർശന നിയന്ത്രണം ; നാളെ ലോക്ഡൗണിന് സമാനം\nതിരുവനന്തപുരം : കൊവിഡ് വ്യാപനത്തെ തുടർന്ന് സംസ്ഥാനത്ത് ഇന്ന് അർധരാത്രി മുതലാണ് കർശന നിയന്ത്രണം നിലവിൽ വരിക. നാളെ ലോക്ഡൗണിന് സമാനമായ...\nകോഴിക്കോട് : കോവിഡ് മൂന്നാം തരംഗത്തെ നേരിടാൻ ഗൗരവമായ ഒരു സമീപനവും സർക്കാരിന്റെ ഭാഗത്ത് നിന്നും ഉണ്ടാകുന്നില്ലെന്നത് ദൗർഭാഗ്യകരമാണെന്ന് പ്രതിപക്ഷ നേതാവ്...\nകോവിഡ് രൂക്ഷമാകുന്നു; കർണാടക, തമിഴ്നാട് ചെക് പോസ്റ്റുകളിൽ പരിശോധന കർശനമാക്കി കേരളം\nകോവിഡ് വ്യാപനം രൂക്ഷമാകുന്ന സാഹചര്യത്തിൽ കർണാടക, തമിഴ്നാട് ചെക് പോസ്റ്റുകളിൽ പരിശോധന കർശനമാക്കി കേരളം.അതിർത്തി പങ്കിടുന്ന വയനാട്ടിലെ എല്ലാ ചെക് പോസ്റ്റുകളിലും...


പ്രതാപകാലം ഓർമിപ്പിച്ച് വിൻഡീസ്; ബംഗ്ലാദേശിനെ വെറും 43 റൺസിന് എറിഞ്ഞിട്ടു |\n5th July 2018 MJnewsDesk0Comments വിൻഡീസ്-ബംഗ്ലാദേശ്\nവെസ്റ്റ് ഇൻഡീസിനെതിരായ ആദ്യ ക്രിക്കറ്റ് ടെസ്റ്റിൽ തകർന്നടിഞ്ഞ് ബംഗ്ലാദേശ്. ആദ്യ ഇന്നിംഗ്‌സിൽ ബംഗ്ലാദേശ് വെറും 43 റൺസിന് പുറത്തായി. 18.4 ഓവറുകൾ മാത്രമാണ് ബംഗ്ലാ ബാറ്റ്‌സ്മാൻമാർക്ക് പിടിച്ചുനിൽക്കാൻ സാധിച്ചത്.\nടെസ്റ്റ് ക്രിക്കറ്റിലെ തങ്ങളുടെ ഏറ്റവും കുറഞ്ഞ സ്‌കോറാണ് ബംഗ്ലാദേശ് സ്വന്തമാക്കിയത്. അഞ്ച് വിക്കറ്റ് സ്വന്തമാക്കിയ കെമർ റോച്ചിന്റെ തകർപ്പൻ ബൗളിംഗാണ് അവരെ തകർത്തത്. വിൻഡീസ് പ്രതാപ കാലത്തെ ഓർമിപ്പിക്കുന്ന പ്രകടനമാണ് ബൗളർമാർ പുറത്തെടുത്തത്.\nഅഞ്ച് ഓവറിൽ എട്ട് റൺസ് മാത്രം വിട്ടുകൊടുത്താണ് കെമർ റോച്ച് അഞ്ച് വിക്കറ്റ് നേടിയത്. മൂന്ന് വിക്കറ്റെടുത്ത മിഗുവൽ കുമ്മിൻസ്, രണ്ട് വിക്കറ്റെടുത്ത ജേസൺ ഹോൾഡർ എന്നിവർ റോച്ചിന് മകിച്ച പിന്തുണ നൽകി.\nടോസ് സ്വന്തമാക്കിയ വിൻഡീസ് ബംഗ്ലാദേശിനെ ബാറ്റിംഗിന് വിടുകയായിരുന്നു. 25 റൺസെടുത്ത ലിറ്റൻ ദാസ് മാത്രമാണ് ബംഗ്ലാ നിരയിൽ രണ്ടക്കം തികയ്ച്ചത്. മറുപടി ബാറ്റിംഗിന് ഇറങ്ങിയ വിൻഡീസ് ആദ്യ ദിനം കളി അവസാനിക്കുമ്പോൾ രണ്ട് വിക്കറ്റ് നഷ്ടത്തിൽ 201 റൺസ് എടുത്തിട്ടുണ്ട്\n← അഭിമന്യുവിന്റെ കൊലപാതകികൾക്ക് തീവ്രവാദ ബന്ധം; യു എ പി എ ചുമത്തിയേക്കും\nസാങ്കേതിക തകരാർ: കൊച്ചി മെട്രോ ട്രെയിൻ പാളത്തിൽ കുടുങ്ങി →


ബര്‍നാബയുടെ സുവിശേഷം വിലക്കപ്പെട്ടത് എന്തുകൊണ്ട്? -2 – Islamiseasy\nബര്‍നാബയുടെ സുവിശേഷം വിലക്കപ്പെട്ടത് എന്തുകൊണ്ട്? -2\nmuhammad atha raheem Holy Scriptures, Injil Leaveacomment 498 Views\nബര്‍നാബയുടെ സുവിശേഷം ജനങ്ങളില് നിന്ന് അകറ്റുകയും, വായിക്കുന്നതില് നിന്ന് അവരെ തടയുകയും ചെയ്യുന്ന രീതിയാണ് ക്രൈസ്തവ ചര്‍ച്ച് മുറുകെ പിടിച്ചിരുന്നത്. ക്രിസ്താബ്ദം 468-ല്\nബൈസന്റിയന് രാജാവായിരുന്ന സെനോയുടെ ഭരണകാലത്ത് ബര്‍നാബയുടെ സുവിശേഷത്തിന്റെ ചില ഭാഗങ്ങള് കണ്ടെടുക്കുകയുണ്ടായി. ബര്‍നാബയുടെ സ്വന്തം കൈപ്പടയിലുള്ളവയായിരുന്നു. പ്രസ്തുത ഭാഗങ്ങള് നെഞ്ചോട് ചേര്‍ത്ത് പിടിച്ച് കിടക്കുന്നതായാണ് അദ്ദേഹത്തെ കല്ലറയില് കണ്ടെത്തിയത്. എന്നാല് ബര്‍നാബയുടെ കല്ലറയില് കണ്ടെത്തിയ സുവിശേഷം അദ്ദേഹത്തിന്റേതല്ലന്നും, മത്തായിയുടേതാണെന്നുമുള്ള ‘അല്‍ഭുതകര’മായ വിശദീകരണമാണ് റോമന് കത്തോലിക്കാ ചര്‍ച്ച് ജനങ്ങള്‍ക്ക് നല്‍കിയത്. അതേസമയം, പ്രസ്തുത പതിപ്പ് ജനങ്ങള്‍ക്ക് മുന്നില് കാണിക്കാനോ, അവരെ ബോധ്യപ്പെടുത്താനോ ചര്‍ച്ച് തയ്യാറായില്ല എന്നത് ദുരൂഹമാണ്. ഇരുപത്തിയഞ്ച് മൈലോളം നീളമുള്ള വത്തിക്കാന് ലൈബ്രറിയിലെ ഉള്ളടക്കങ്ങള് ജനങ്ങള്‍ക്ക് മുന്നില് രഹസ്യമായി തന്നെ അവശേഷിച്ചു.\nഎന്നാല് ബര്‍നാബയുടെ സുവിശേഷം ഇംഗ്ലീഷിലേക്ക് മൊഴിമാറ്റം ചെയ്തത് സേക്റ്റസ് പോപ്പിന്റെ (1589-1590) കയ്യിലുണ്ടായിരുന്ന മൂലപ്രതിയില് നിന്നാണ്. ഫ്രമാര്‍നിയോ എന്ന് പേരുള്ള ഒരു പുരോഹിത സുഹൃത്തുണ്ടായിരുന്നു അദ്ദേഹത്തിന്. എരന്യോസിന്റെ ഗ്രന്ഥങ്ങള് വായിച്ചതിന് ശേഷം ബര്‍നബയുടെ ഇഞ്ചീലില് അദ്ദേഹം വളരെ തല്‍പരനായിത്തീര്‍ന്നു. കാരണം എര്യനോസ് ധാരാളമായി ബര്‍നാബയുടെ സുവിശേഷത്തില് നിന്ന് ഉദ്ധരിക്കാറുണ്ടായിരുന്നു. അതിനിടെ ഒരിക്കല് അദ്ദേഹം ഉറ്റകൂട്ടുകാരനായ പോപ്പ് സേക്റ്റസിനെ സന്ദര്‍ശിക്കാനെത്തി. രണ്ടുപേരും ഒന്നിച്ച് ഭക്ഷണം കഴിച്ചതിന് ശേഷം പോപ്പ് ഉച്ചമയക്കത്തിലേര്‍പെട്ടു. അതേസമയം ഫ്രമാര്‍നിയോ പോപ്പിന്റെ ലൈബ്രറിയിലെ ഗ്രന്ഥങ്ങളോരോന്നായി പരിശോധിക്കുകയും ബര്‍നാബയുടെ സുവിശേഷം കണ്ടെത്തുകയും ചെയ്തു.\nബര്‍നാബയുടെ സുവിശേഷം ഒരു നിലക്കും ലഭ്യമല്ലെന്ന വാദം അടിസ്ഥാനരഹിതമാണ്. സ്പാനിഷ് ഭാഷയിലുള്ള ഇഞ്ചീല് പ്രതികളുടെ പര്യവസാനം തന്നെയാണ് ബര്‍നാബയുടെ സുവിശേഷത്തിനുണ്ടായത് എന്ന വാദവും ശരിയല്ല. കാരണം സ്പാനിഷ് പ്രതികളെല്ലാം ഇംഗ്ലണ്ടിലെ പൊതുലൈബ്രറിയിലേക്ക് സമര്‍പിക്കപ്പെട്ടപ്പോള്, ബര്‍നാബയുടെ സുവിശേഷത്തിന്റെ പ്രതി ഹോഫ് ലൈബ്രറിക്കാണ് നല്‍കിയത്. അധികം താമസിയാതെ ഇംഗ്ലണ്ടിലെ ലൈബ്രറിയിലുണ്ടായിരുന്ന എല്ലാ സ്പാനിഷ് പ്രതികളും അതിദുരൂഹമായി അപ്രത്യക്ഷമാവുകയും ചെയ്തു.\nഇറ്റാലിയന് ഭാഷയിലെ പ്രതിയില് നിന്ന് കാനെന്, മഡാം റേഗ് എന്നിവര് ചേര്‍ന്ന് ഇംഗ്ലീഷ് വിവര്‍ത്തനം തയ്യാറാക്കുകയും 1907-ല് ഓക്‌സ്‌ഫോര്‍ഡ് സര്‍വകലാശാല അത് പ്രസിദ്ധീകരിക്കുകയും ചെയ്തു. എന്നാല് അല്‍ഭുതകരമെന്നോണം പ്രസ്തുത ഇംഗ്ലീഷ് പതിപ്പ് വളരെ വേഗത്തില് മാര്‍ക്കറ്റില് നിന്ന് നിഗൂഢമായി അപ്രത്യക്ഷമായി. ഈ പതിപ്പില് പെട്ട ആകെ രണ്ട് കോപ്പികള് മാത്രമാണ് അവശേഷിച്ചത്. അവയിലൊന്ന് ബ്രിട്ടീഷ് മ്യൂസിയത്തിലും മറ്റൊന്ന് വാഷിംഗ്ടണ് കോണ്‍ഗ്രസ് ലൈബ്രറിയിലുമാണുള്ളത്. ശേഷം അതിനെ മൈക്രോഫിലിം (സൂക്ഷ്മരൂപത്തില് വിവരങ്ങള് ചിത്രമോ, ഛായാഗ്രഹണം വഴിയോ സൂക്ഷിക്കുന്നതിനുള്ള ഫിലിം) രൂപത്തിലാക്കി മാറ്റുകയുണ്ടായി.\nപില്‍ക്കാലത്ത് പാക്കിസ്ഥാനില് പുതിയ ഇംഗ്ലീഷ് പതിപ്പുകള് പ്രസിദ്ധീകരിക്കുകയുണ്ടായി. മറ്റു പതിപ്പുകള് പ്രസിദ്ധീകരിക്കുന്നതിന് മേലുദ്ധരിച്ച അടിസ്ഥാന പ്രതി തന്നെ അവലംബിച്ചു. അംഗീകരിക്കപ്പെട്ട ആദ്യമൂന്ന് ഇഞ്ചീലുകള് പരസ്പര സമാനമാണെന്നതും, അവ പകര്‍ത്തിയെഴുതപ്പെട്ടത് അറിയപ്പെടാത്ത പുരാതനമായ ഒരു പതിപ്പില് നിന്നാണെന്നതും പ്രസിദ്ധമായ കാര്യമാണ്. പ്രസ്തുത അടിസ്ഥാനപ്രതിയെ കുറിക്കാന് ഗവേഷകന്മാര് ഇംഗ്ലീഷ് അക്ഷരമായ ‘ക്യു’ ആണ് ഉപയോഗിക്കാറുള്ളത്. അതായത് പ്രസ്തുത പ്രതിയുടെ രചയിതാവ് ആരാണെന്ന് പോലും ആര്‍ക്കുമറിയില്ല എന്ന് ചുരുക്കം. ഇവിടെ ഉയര്‍ന്ന് വരുന്ന പ്രസക്തമായ ഒരു സംശയമുണ്ട്. പേരറിയാത്ത ഈ അടിസ്ഥാന പ്രതി എന്ത് കൊണ്ട് ബര്‍നാബയുടെ സുവിശേഷമായിക്കൂടാ എന്നതാണ് അത്. നാല് ഇഞ്ചീലുകളില് ഏറ്റവും പഴക്കം ചെന്നത് മാര്‍ക്കോസിന്റേതാണെന്നതില് സര്‍വ്വരും അംഗീകരിച്ച വസ്തുതയാണ്. ബര്‍നാബയുടെ സഹോദരി പുത്രനായിരുന്നു ഈ മാര്‍ക്കോസെന്നും, അദ്ദേഹം മസീഹിനെ കണ്ടിട്ടില്ലെന്നും ഇവിടെ പ്രത്യേകം മനസ്സിലാക്കേണ്ടതാണ്. അതായത് മസീഹിന്റെ ജീവിതത്തെയും, അദ്ധ്യാപനങ്ങളെയും സംബന്ധിച്ച് മാര്‍ക്കോസ് നല്‍കിയ എല്ലാ റിപ്പോര്‍ട്ടുകളും അദ്ദേഹം തനിക്ക് മുമ്പ് ജീവിച്ചവരില് നിന്ന് ശേഖരിച്ചതാണ് എന്നര്‍ത്ഥം. സത്യപ്രബോധന യാത്രകളില് പോള്‍സിനെയും ബര്‍നാബയെയും മാര്‍ക്കോസ് ധാരളമായി അനുഗമിച്ചിരുന്നു എന്ന് പുതിയ നിയമം പലയിടങ്ങളിലായി വ്യക്തമാക്കുന്നുണ്ട്. ശേഷം അവര്‍ക്കിടയില് അഭിപ്രായ ഭിന്നതയുണ്ടാവുകയും അതേതുടര്‍ന്ന് ബര്‍നാബയും മാര്‍ക്കോസും നേരെ സൈപ്രസിലേക്ക് പോവുകയും ചെയ്തു. പോള്‍സ് മസീഹിനെ കണ്ടിട്ടില്ലെന്നിരിക്കെ അദ്ദേഹത്തില് നിന്നാണ് മാര്‍ക്കോസ് റിപ്പോര്‍ട്ടുകള് ഉദ്ധരിച്ചതെന്ന നിഗമനത്തിന് അടിസ്ഥാനമില്ല. തന്റെ അമ്മാവനായ ബര്‍നാബ മസീഹനെക്കുറിച്ച് നല്‍കിയ വിവരണങ്ങള് ആവര്‍ത്തിക്കുക മാത്രമാണ് മാര്‍ക്കോസ് ചെയ്തത് എന്ന അഭിപ്രായത്തിനാണ് ബുദ്ധിപരമായ പിന്തുണയുള്ളത്. പത്രോസിന്റെ വിവര്‍ത്തകനായി മാര്‍ക്കോസ് ജോലി ചെയ്തിരുന്നുവെന്നും, അദ്ദേഹത്തില് നിന്ന് ഉദ്ധരിക്കുകയാണ് മാര്‍ക്കോസ് ചെയ്തതെന്നും ചിലര് അഭിപ്രായപ്പെടുന്നു. ഈ വീക്ഷണവും ഒരു പക്ഷെ ശരിയായിരിക്കാം. ബര്‍നാബയുടെ കൂടെ ചെലവഴിച്ചതിന് ശേഷം ഈസാ പ്രവാചകന്റെ മറ്റു ശിഷ്യരുമായി അദ്ദേഹം ബന്ധം പുലര്‍ത്തിയേക്കാം.\nbarnaba suvishesham\t2016-07-13\nTags barnaba suvishesham\nPrevious ബര്‍നബായുടെ സുവിശേഷം വിലക്കപ്പെട്ടത് എന്തുകൊണ്ട്? -3\nNext ബര്‍നാബയുടെ സുവിശേഷം വിലക്കപ്പെട്ടത് എന്തുകൊണ്ട് ? -1\nസെക്യുലറിസം: പാശ്ചാത്യക്രൈസ്തവതക്കും പൗരസ്ത്യഇസ്ലാമിനും ഇടയില് -1\nമദീനാ പത്രിക ജാഹിലിയ്യത്തിന്റെ സൃഷ്ടിയോ? -1\nസൂറത്തിന്റെ പ്രാരംഭത്തിലെ കേവലാക്ഷരങ്ങളെക്കുറിച്ച് -2


July 5, 2020 – ന്യൂസ് മലയാളി ഓൺലൈൻ\n‘ കോവിഡാനന്തര കാലത്തെ ഉപരിപഠനം’ എന്ന വിഷയത്തിൽ യൂത്ത് കോൺഗ്രസ്സ്…\nയൂത്ത് കോൺഗ്രസ്സ് പൂഞ്ഞാർ നിയോജക മണ്ഡലം കമ്മിറ്റിയുടെ ആഭിമുഖ്യത്തിൽ പത്താം ക്ലാസ്സ്, പ്ലസ് ടു എന്നിവ കഴിഞ്ഞ വിദ്യാർത്ഥികൾക്കായി ' കോവിഡാനന്തര കാലത്തെ ഉപരിപഠനം' എന്ന വിഷയത്തിൽ വെബിനാർ സംഘടിപ്പിച്ചു. മാന്നാനം കെ.ഇ .കോളേജ് പൊളിറ്റിക്സ് വിഭാഗം അസിസ്റ്റന്റ് പ്രഫസർ ഡോ. വിനു ജെ. ജോർജ്ജ് ക്ലാസ് നയിക്കുകയും…\nKottayamAugust 5, 2020\nകോട്ടയം ജില്ലയില് 51 പേര്‍ക്ക് പുതിയതായി കോവിഡ് സ്ഥിരീകരിച്ചു. ഇതില് ഒരു ആരോഗ്യ പ്രവര്‍ത്തകയും സമ്പര്‍ക്കം മുഖേന രോഗം ബാധിച്ച 39 പേരും ഉള്‍പ്പെടുന്നു. മറ്റു സംസ്ഥാനങ്ങളില്‍നിന്ന് വന്ന 10 പേര്‍ക്കും വിദേശത്തുനിന്ന് വന്ന ഒരാള്‍ക്കും വൈറസ് ബാധയുണ്ടായി. ഉത്തര് പ്രദേശില്‍നിന്നും ജൂലൈ 17ന് എത്തി മുണ്ടക്കയത്ത് ക്വാറന്‍റയിനില്…\nഇന്ന് സംസ്ഥാനത്ത് 225 പേർക്ക് കോവിഡ്-19 സ്ഥിരീകരിച്ചു.\nLocalJuly 5, 2020\nഇന്ന് 225 പേർക്കാണ് കോവിഡ്-19 സ്ഥിരീകരിച്ചത്. പാലക്കാട് ജില്ലയില് 29 പേര്‍ക്കും, കാസര്‍ഗോഡ് 28 പേര്‍ക്കും, തിരുവനന്തപുരം 27 പേര്‍ക്കും, മലപ്പുറം 26 പേര്‍ക്കും, കണ്ണൂര് 25 പേര്‍ക്കും, കോഴിക്കോട് 20 പേര്‍ക്കും രോഗം ബാധിച്ചു. ആലപ്പുഴ 13, എറണാകുളം തൃശ്ശൂര് ജില്ലകളില് 12 വീതം, കൊല്ലം 10,…


Emalayalee.com - അമേരിക്കന് ടെലിവിഷന് സീരീസായ ഫ്രണ്ട്‌സിലെ താരങ്ങള് വീണ്ടും ഒന്നിക്കുന്നു\nAMERICA 27-Feb-2020 പി പി ചെറിയാന്\nകാലിഫോര്‍ണിയ -ലോകം മുഴുവന് ആരാധകരുള്ള അമേരിക്കന് ടെലിവിഷന് സീരീസായ ഫ്രണ്ട്‌സിലെ താരങ്ങളെല്ലാവരും വീണ്ടും ഒന്നിച്ചുകൂടുകയാണ്. ഫ്രണ്ട്‌സിന്റെ നിര്‍മ്മാതാക്കളായ വാര്‍ണര് ബ്രദേഴ്‌സ് ആരംഭിക്കാന് പോകുന്ന സ്വന്തം സ്ട്രീമിങ് പ്ലാറ്റ്‌ഫോമായ എച്ച്ബിഒ മാക്‌സില് ഫ്രണ്ട്‌സ് എത്തുന്നതിന്റെ ഭാഗമായാണ് ഫ്രണ്ട്‌സ് റീയൂണിയന് സ്‌പെഷ്യല് എപ്പിസോഡ് എത്തുക.\nഫ്രണ്ട്‌സ് സീരിസ് പ്രധാനമായും ചിത്രീകരിച്ച വാര്‍ണര് സ്റ്റുഡിയോയിലെ സ്‌റ്റേജ് 24ലായിരിക്കും റീയൂണിയന് നടക്കുക. ജെന്നിഫര് ആനിസ്റ്റണ്, കോര്‍ട്ട്ണി കോക്‌സ്, ലിസ കുഡ്‌റോവ്, മാറ്റ് ലെബ്ലാങ്ക്, മാത്യു പെറി, ഡേവിഡ് ഷ്വിമ്മര് എന്നീ ആറ് പ്രധാന താരങ്ങളും എത്തിച്ചേരും. ബെന് വിന്‍സ്റ്റണ് ആണ് റീയൂണിയന് സംവിധാനെ ചെയ്യുന്നത്.\nനാളുകളായുള്ള ആരാധകരുടെ കാത്തിരിപ്പിനാണ് ഇതോടെ വിരാമമാകുന്നത്. എച്ച്ബിഒ മാക്‌സില് ഫ്രണ്ട്‌സിന്റെ പത്ത് സീസണും സ്ട്രീമിങ് തുടങ്ങുന്നതിന്റെ ഒപ്പം തന്നെയായിരിക്കും കാസ്റ്റ് റീയൂണിയനും എത്തുക. എച്ച്ബിഒ മാക്‌സ് മെയ് മാസം പ്രേക്ഷകരിലേക്ക് എത്തുമെന്നാണ് വാര്‍ണര് ബ്രദേഴ്‌സ് അറിയിച്ചുട്ടള്ളത്.\nകഴിഞ്ഞ വര്‍ഷം മുതല് ഫ്രണ്ടസ് റീയൂണിയന് വരാന് പോകുന്നതിനെ കുറിച്ച് നിരവധി അഭ്യൂഹങ്ങള് വന്നിരുന്നു. ജെന്നിഫര് ആനിസ്റ്റണ് ഒരു ടെലിവിഷന് ഷോയില് ചില സൂചനകള് പങ്കുവെച്ചതും നാളുകള്‍ക്ക് ശേഷം താരങ്ങള് ഒന്നിച്ചുള്ള ചിത്രങ്ങള് വന്നതും ആരാധകര്‍ക്ക് വലിയ പ്രതീക്ഷ നല്‍കിയിരുന്നു.\n1994 ആദ്യ എപ്പിസോഡ് ഇറങ്ങിയ ഫ്രണ്ട്‌സ് മികച്ച പ്രേക്ഷകപ്രീതി നേടി 2004 വരെ ടെലിവിഷനില് തുടര്‍ന്നു. പത്ത് സീസണുകളിലായി 236 എപ്പിസോഡുകളിലായാണ് ഫ്രണ്ട്‌സ് കോടികണക്കിന് ആരാധകരെ സ്വന്തമാക്കിയത്.\n2015ല് ഫ്രണ്ട്‌സ് നെറ്റ്ഫഌക്‌സില് എത്തിയിരുന്നു. പിന്നീട് എച്ചബിഒ മാക്‌സ് തുടങ്ങുന്നതിന്റെ ഭാഗമായി 2020 ജനുവരിയില് വാര്‍ണര് ബ്രദേഴ്‌സ് നെറ്റ്ഫഌക്‌സില് നിന്ന് പിന്‍വലിച്ചു.


Vastu Tips For Keeping Silver at Home : സകല ദോഷവും നീക്കാം, സമ്പത്തും നേടാം; വെള്ളിയുണ്ടോ വീട്ടില്? - Malayalam BoldSky\nRead more about: silver astrology vastu വെള്ളി വീട് വാസ്തു\n| Updated: Wednesday, December 30, 2020, 14:16 [IST]\nവാസ്തു ശാസ്ത്രവും ജ്യോതിഷവും അനുസരിച്ച്, വെള്ളി ഗ്രഹങ്ങളായ ചന്ദ്രനും വ്യാഴവുമായി ബന്ധപ്പെട്ടിരിക്കുന്നു. വെള്ളി കൊണ്ട് നിര്‍മ്മിച്ച ആഭരണങ്ങള് ധരിക്കുന്നത് ധാരാളം ആരോഗ്യ ഗുണങ്ങള് നല്‍കുന്നു. ഈ ലോഹം നമ്മുടെ ശരീരത്തില് നിന്ന് വിഷവസ്തുക്കളെ നീക്കംചെയ്യാന് സഹായിക്കുന്നുവെന്നും ജലത്തെയും കഫ അനുപാതത്തെയും തുലനം ചെയ്യുന്നുവെന്നും പറയപ്പെടുന്നു. വാസ്തു സംബന്ധിയായ നിരവധി ദോഷങ്ങളെ സുഖപ്പെടുത്താന് വെള്ളി വസ്തുക്കള് ഉപയോഗിക്കാന് വാസ്തു വിദഗ്ധര് നിര്‍ദേശിക്കുന്നു.\nഅലങ്കാരവസ്തുക്കളുടെ രൂപത്തില് വെള്ളി നിങ്ങളുടെ വീടിന് ഒരു ആഢംബരം മാത്രമല്ല നല്‍കുന്നത്. അത് നിങ്ങളുടെ ജീവിതത്തില് സമൃദ്ധി, ഭാഗ്യം, സമാധാനം, ഐക്യം എന്നിവ ആകര്‍ഷിക്കുകയും ചെയ്യുന്നു. വീട്ടില് വെള്ളി വസ്തുക്കള് സൂക്ഷിക്കുന്നതിന് അല്‍പം ശ്രദ്ധിക്കേണ്ടതുണ്ട്. ഇതാ, വാസ്തു എന്താണ് പറയുന്നത് എന്നു നോക്കാം.\nവീട്ടില് വെള്ളി സൂക്ഷിക്കാനുള്ള ദിശ\nവെള്ളി, വെള്ളി ആഭരങ്ങള്, വസ്തുക്കള് എന്നിവ വീടിന്റെ വടക്കേ കോണില് നിര്‍മിച്ച ഒരു ലോക്കറിന്റെ പടിഞ്ഞാറ് അല്ലെങ്കില് തെക്ക് ഭാഗത്ത് വേണം സൂക്ഷിക്കാന്.\nവാസ്തു ദോഷം നീക്കാന്\nവാസ്തു ദോഷം നീക്കുന്നതിന് നിങ്ങളുടെ വീടിന്റെ പ്രധാന വാതിലില് വെള്ളി കമ്പികള് തൂക്കിയിടുക. ഇതല്ലെങ്കില്, നിങ്ങളുടെ വീടിന്റെ ചുവരില് വെള്ളി നഖങ്ങള് സ്ഥാപിക്കുകയോ ചെയ്യാം.\nവെള്ളി ആഭരണങ്ങള് ധരിക്കുകയോ വെള്ളി പാത്രങ്ങള് വീട്ടില് സൂക്ഷിക്കുകയോ ചെയ്യുന്നത് ശുഭമായി കണക്കാക്കപ്പെടുന്നു. ഭാഗ്യം ആകര്‍ഷിക്കുന്നതിനായി വെള്ളി പാത്രത്തില് വെള്ളം നിറച്ച് വെള്ളികൊണ്ട് നിര്‍മിച്ച ഒരു ജോടി മത്സ്യങ്ങളെ വയ്ക്കുക.\nവെള്ളി നാണയങ്ങള് തലയിണയ്ക്കടിയില് സൂക്ഷിക്കുന്നത് ബുധന്റെയോ ചൊവ്വയുടെയോ ഗ്രഹപ്രഭാവം മൂലമുണ്ടാകുന്ന ദോഷങ്ങള് നീക്കാന് ഉപകരിക്കും. സമൃദ്ധിയും സാമ്പത്തിക നേട്ടവും ഉറപ്പാക്കുന്നതിന് വെള്ളി നാണയങ്ങള് നിങ്ങളുടെ പേഴ്‌സില് സൂക്ഷിക്കാവുന്നതാണ്.\nനിങ്ങളുടെ മനസ്സ് എല്ലായ്‌പ്പോഴും അസ്വസ്ഥമാണെങ്കില് വെള്ളി നിങ്ങള്‍ക്ക് പ്രയോജനപ്പെടുത്താം. മനസ്സ് സാധാരണയായി അസ്വസ്ഥമാകുന്നുവെങ്കില് ഒരു വെള്ളി മോതിരം ധരിക്കുന്നത് നിങ്ങള്‍ക്ക് ഗുണം ചെയ്യും. കൈയുടെ ചെറു വിരലില് വെള്ളി മോതിരം ധരിക്കുന്നതിലൂടെ ചന്ദ്രന് ശക്തമാവുകയും മനസ്സ് ശാന്തമാവുകയും ചെയ്യുന്നു.\nനവഗ്രഹ ദോഷം നീക്കാന്\nനിങ്ങളുടെ ജാതകത്തില് നവഗ്രഹങ്ങളുടെ ദോഷം ഉണ്ടെങ്കില്, നിങ്ങള്‍ക്ക് വെള്ളി ഉപയോഗിച്ച് ഗ്രഹങ്ങളുടെ നില പുനസ്ഥാപിക്കാന് കഴിയും. ആല്‍മരത്തിന്റെ വേരുകള്, കറുകപ്പുല്ല് എന്നിവ ഒരു വെള്ളി പെട്ടിയില് വയ്ക്കുകയും വീടിന്റെ പൂജാമുറിയില് സൂക്ഷിക്കുകയും ചെയ്യുക. ഇത് പതിവായി ആരാധിക്കുന്നതിലൂടെ, നിങ്ങള്‍ക്ക് ഏത് മേഖലയിലും വിജയം ലഭിക്കുമെന്ന് പറയപ്പെടുന്നു. ഇതുകൂടാതെ സമ്പത്തും വര്‍ദ്ധിക്കും.\nനിങ്ങള്‍ക്ക് ബിസിനസില് പ്രശ്‌നങ്ങള് നേരിടുന്നുണ്ടെങ്കില് വെള്ളി നിങ്ങളുടെ സഹായത്തിനെത്തും. ഇതിനായി ആദ്യം ഒരു വെള്ളി നാണയം എടുക്കുക. ഇതിനുശേഷം 11 ഗോമതി ചക്രങ്ങളും 11 കവടിയും കറുത്ത മഞ്ഞളും മഞ്ഞ തുണിയില് കെട്ടിവച്ച് വ്യാഴാഴ്ച ദിവസം ആരാധിക്കുക. ഇതിനുശേഷം, നിങ്ങളുടെ ആഗ്രഹപ്രകാരം 'ഓം നമോ ഭഗവതേ വാസുദേവായേ നമ' എന്ന മന്ത്രം 11, 21, 51 അല്ലെങ്കില് 108 തവണ ചൊല്ലുക. ഇതിനുശേഷം തുണി എടുത്ത് നിങ്ങളുടെ കച്ചവട സ്ഥലത്തോ ഓഫീസിലോ വൃത്തിയുള്ള സ്ഥലത്ത് വയ്ക്കുക. ഇങ്ങനെ ചെയ്യുന്നതിലൂടെ ബിസിനസില് വളര്‍ച്ചയ്ക്ക് വഴിവയ്ക്കുന്നു.\nവെള്ളി ഉപയോഗിക്കുന്നതിലൂടെ, രാഹുവിന്റെയും കേതുവിന്റെയും ഫലങ്ങള് കുറയ്ക്കാനും നിങ്ങള്‍ക്ക് കഴിയും. വെള്ളി കൊണ്ട് തീര്‍ത്ത ഒരു ആനയുടെ രൂപം നിങ്ങളുടെ വീട്ടില് വൃത്തിയുള്ള സ്ഥലത്ത് വയ്ക്കുക. ഇത് ചെയ്യുന്നതിലൂടെ രാഹുകേതുവിന്റെ പ്രശ്‌നം ക്രമേണ കുറയുമെന്ന് വിശ്വസിക്കപ്പെടുന്നു. ഒരു നിശ്ചിത അളവ് 200 ഗ്രാം വെള്ളിയായി കണക്കാക്കുന്നുണ്ടെങ്കിലും നിങ്ങളുടെ കഴിവിനനുസരിച്ച് ഒരു വെള്ളി ആനയെ ഉണ്ടാക്കാവുന്നതാണ്.\nസന്തോഷം, സമൃദ്ധി, സമാധാനം\nനിങ്ങളുടെ ജീവിതത്തില് സന്തോഷവും സമൃദ്ധിയും ലഭിക്കുന്നതിന് വ്യാഴാഴ്ച ദിവസം നിങ്ങള്‍ക്ക് ഒരു പ്രതിവിധി ചെയ്യാവുന്നതാണ്. ഒരു കുങ്കുമ ലായനി വെള്ളി പാത്രത്തില് സൂക്ഷിച്ച് എല്ലാ വ്യാഴാഴ്ചയും നെറ്റിയില് തിലകം തൊടുന്നത് സന്തോഷത്തിനും സമൃദ്ധിക്കും സമാധാനത്തിനും വഴിവയ്ക്കും. ഏതെങ്കിലും ഒരു വ്യാഴാഴ്ച മാത്രം ചെയ്താല് പോരാ, ഒരു വര്‍ഷത്തേക്ക് എല്ലാ വ്യാഴാഴ്ചയും നിങ്ങള് ഇത് പതിവായി ചെയ്യണം. അതിനുശേഷം മാത്രമേ ഫലം ലഭിക്കൂ.\nജീവിതത്തിലെ മറ്റ് പ്രശ്‌നങ്ങളില് നിന്ന് ആശ്വാസം നല്‍കുന്നതിനൊപ്പം വെള്ളി ആരോഗ്യപരമായ പ്രശ്‌നങ്ങളും നീക്കുന്നു. ഒരു വ്യക്തിക്ക് ഹോര്‍മോണ് പ്രശ്‌നമുണ്ടെങ്കില്, കഴുത്തില് ഒരു വെള്ളി മാലയോ കയ്യില് ഒരു വെള്ളി വളയോ ധരിക്കാവുന്നതാണ്. ഇത് ചെയ്യുന്നതിലൂടെ, വ്യക്തിയുടെ എല്ലാ ഹോര്‍മോണ് പ്രശ്‌നങ്ങളും നീക്കംചെയ്യപ്പെടും.\nVastu Tips For Keeping Silver at Home\nAccording to Vastu Shastra and Vedic Astrology, silver is related to planets Moon and Jupiter. Read on to know more about Vastu tips for keeping silver at home.